রোজা রাখলে কী ঘটে আপনার শরীরে -\nবিশেষ সংবাদ স্বাস্থ্য\nApril 18, 2021 editor\t0 Comments\nবাংলা কণ্ঠ রিপোর্ট ॥ প্রতি বছর কোটি কোটি মুসলমান রোজা রাখেন সূর্যোদয় হতে সূর্যাস্ত পর্যন্ত পানাহারে বিরত থেকে।\nকয়েক বছর ধরে উত্তর গোলার্ধের দেশগুলোতে রোজা পড়েছে গ্রীষ্মকালে। ফলে এসব দেশের মুসলিমদের রোজা রাখতে হচ্ছে গরমের মধ্যে অনেক দীর্ঘ সময় ধরে।\nইউরোপের কোনো কোনো দেশে কুড়ি ঘণ্টাও রোজা রাখতে হচ্ছে।\nকিন্তু মুসলিমরা যে এক মাস ধরে রোজা রাখেন, সেটা তাদের শরীরে কী প্রভাব ফেলে?\nপ্রথম কয়েক দিন : সবচেয়ে কষ্টকর\nতবে যেহেতু রক্তে সুগার বা শর্করার মাত্রা কমে যায়, ওই কারণে হয়তো কিছুটা দুর্বল এবং ঝিমুনির ভাব আসতে পারে।\nএছাড়া কারো কারো ক্ষেত্রে মাথাব্যাথা, মাথা ঘোরা, বমি বমি ভাব বা নিশ্বাসে দুর্গন্ধ হতে পারে।\n৩ হতে ৭ রোজা : পানিশূন্যতা থেকে সাবধান\nপ্রথম কয়েক দিনের পর আপনার শরীর যখন রোজায় অভ্যস্ত হয়ে উঠছে, তখন শরীরে চর্বি গলে গিয়ে তা রক্তের শর্করায় পরিণত হচ্ছে।\n৮ হতে ১৫ রোজা : অভ্যস্ত হয়ে উঠছে শরীর\nএই পর্যায়ে এসে আপনি নিশ্চয়ই অনুভব করতে পারছেন যে আপনার শরীর-মন ভালো লাগছে, কারণ রোজার সাথে আপনার শরীর মানিয়ে নিতে শুরু করেছে।\n১৬ হতে ৩০ রোজা : ভারমুক্ত শরীর\nরমজান মাসের দ্বিতীয়ার্ধে আপনার শরীর কিন্তু পুরোপুরি রোজার সাথে মানিয়ে নেবে।\n‘এ সময় আপনার শরীরের অঙ্গ-প্রত্যঙ্গ তাদের পূর্ণ কর্মক্ষমতা ফিরে পাবে। আপনার স্মৃতি এবং মনোযোগের উন্নতি হবে এবং আপনি যেন শরীরে অনেক শক্তি পাবেন’, বলছেন ড. মাহরুফ।\n‘শরীরের শক্তি জোগানোর জন্য আপনার আমিষের ওপর নির্ভরশীল হওয়া ঠিক হবে না। যখন আপনার শরীর ‘ক্ষুধার্ত’ থাকছে তখন এটি শক্তির জন্য দেহের মাংসপেশীকে ব্যবহার করছে। এবং এটি ঘটে যখন একটানা বহুদিন বা কয়েক সপ্তাহ ধরে আপনি রোজা রাখছেন।’\n‘যেহেতু রোজার সময় কেবল দিনের বেলাতেই আপনাকে না খেয়ে থাকতে হয়, তাই আমাদের শরীরের চাহিদা মেটানোর জন্য যথেষ্ট খাবার এবং তরল বা পানীয় গ্রহণের সুযোগ থাকছে রোজা ভাঙ্গার পর। এটি আমাদের মাংসপেশীকে রক্ষা করছে এবং একই সাথে আমাদের আবার ওজন কমাতেও সাহায্য করছে।’\n‘রোজা রাখা শরীরের জন্য ভালো, কারণ আমরা কী খাই এবং কখন খাই সেটার ওপর আমাদের মনোযোগ দিতে সাহায্য করে। এক মাসের রোজা রাখা হয়তো ভালো। কিন্তু একটানা রোজা রেখে যাওয়ার পরামর্শ দেয়া যাবে না।\n‘শরীরের ওজন কমানোর জন্য একটানা রোজা রাখা কোনো উপায় হতে পারে না। কারণ একটা সময় আপনার শরীর চর্বি গলিয়ে তা শক্তিতে পরিণত করার কাজ বন্ধ করে দেবে। তখন এটি শক্তির জন্য নির্ভর করবে মাংসপেশীর ওপর। এটা স্বাস্থ্যের জন্য ভালো নয়। কারণ আপনার শরীর তখন ক্ষুধায় ভুগবে।’\nড. মাহরুফের পরামর্শ হচ্ছে, রমজান মাসের পর মাঝে মধ্যে অন্যধরণের রোজা করা যেতে পারে। যেমন ৫:২ ডায়েট (পাঁচ দিন কম খেয়ে দুদিন ঠিকমত খাওয়া-দাওয়া করা)। যেখানে কয়েক দিন রোজা রেখে আবার স্বাস্থ্যসম্মতভাবে খাওয়া-দাওয়া করা যেতে পারে।\n← হেফাজত নেতা মামুনুল হক গ্রেফতার\n‘আমি দেখবো ডাক্তার বড় নাকি পুলিশ’ →\nভারতের সাথে সীমান্ত বন্ধ থাকবে আরো ১৪ দিন\nMay 30, 2021 May 30, 2021 editor\t0\nজনবল সংকট নিয়েই চলছে নবীগঞ্জ উপজেলা স্বাস্থ্য কমপ্লেক্স!\nJuly 6, 2021 July 8, 2021 editor\t0


প্রচ্ছদ » শেষ পাতা » প্রধানমন্ত্রী আমিরাত যাচ্ছেন কাল, হতে পারে তিন সমঝোতা স্মারক ও প্রটোকল স্বাক্ষর\nপূর্ববর্তী রোহিঙ্গাদের উপর পরিচালিত গণহত্যা তদন্তের অনুমোদন দিলো আন্তর্জাতিক আদালত\nপরবর্তী আজ ভয়াল ১৫ নভেম্বর, সিডরের স্মৃতিতে এখনও আঁতকে ওঠেন উপকূলবাসী\nতরিকুল ইসলাম : পররাষ্ট্রমন্ত্রী ড. এ কে আবদুল মোমেন বলেছেন, দুবাই এয়ার শোতে অংশ নিতে আগামীকাল শনিবার সংযুক্ত আরব আমিরাত সফরে যাচ্ছেন প্রধানমন্ত্রী শেখ হাসিনা। এ সফরে দু’টি সমঝোতা স্মারক ও একটি প্রটোকল স্বাক্ষর হতে পারে। সমঝোতা স্মারক দু’টির একটি হবে বাংলাদেশ ইনভেস্টমেন্ট ডেভেলপমেন্ট অথরিটি ও এমিরেটস ডেভেলপমেন্ট অথরিটির মধ্যে। অপরটি বাংলাদেশ ইকোনমিক জোন অথরিটি ও এমিরেটস ইকোনমিক জোন অথরিটির মধ্যে।\nপ্রধানমন্ত্রীর দুবাই সফর নিয়ে গতকাল পররাষ্ট্র মন্ত্রণালয়ে সংবাদ সম্মেলনে এ তথ্য জানিয়ে ড. মোমেন বলেন, দ্বিতীয় সমঝোতা স্মারকের অধীনে সংযুক্ত আরব আমিরাত বাংলাদেশে একটি অর্থনৈতিক অঞ্চল প্রতিষ্ঠা করবে। এছাড়া আবুধাবিতে বাংলাদেশ দূতাবাস স্থাপনের জন্য জমি ক্রয় সংক্রান্ত একটি প্রটোকল স্বাক্ষর হতে পারে।\nমন্ত্রী বলেন, ইউএই সরকারের বিশেষ আমন্ত্রণে প্রধানমন্ত্রী দেশটির প্রযুক্তি যুগের স্মরণকালের সেরা আয়োজনে অংশ নিতে যাচ্ছেন। প্রধানমন্ত্রীর সঙ্গে সংযুক্ত আরব আমিরাতের উপ-রাষ্ট্রপতি, প্রধানমন্ত্রী, প্রতিরক্ষামন্ত্রী ও দুবাইয়ের শাসক শেখ মোহাম্মদ বিন রশীদ আল-মাকতুমের দ্বিপাক্ষিক বৈঠক হবে। তিনি আবুধাবির ক্রাউন প্রিন্স এবং আরব আমিরাতের ডেপুটি সুপ্রিম কমান্ডার শেখ মুহাম্মাদ বিন যায়েদ আল নাহিয়ানের সঙ্গেও বৈঠক করবেন বলে আশা করা হচ্ছে।\nইতিহাসের সবচেয়ে বড় বাৎসরিক ওই প্রদর্শনীর এবারের আয়োজনে থাকছে মহাকাশ প্যাভিলিয়ন, বিমানবন্দর সংক্রান্ত সমস্যার সমাধান জোন ও কার্গো প্রদর্শনী। রাষ্ট্র ও সরকারপ্রধানসহ ২৮০ জনেরও বেশি রাষ্ট্রীয় গুরুত্বপূর্ণ প্রতিনিধি প্রদর্শনীতে অংশ নেবেন বলে জানা গেছে। এছাড়া এতে অংশ নেবেন অন্তত ১২০০ প্রদর্শক যার ৪০ শতাংশেরও বেশি প্রতিরক্ষা সম্পর্কিত। প্রদর্শন করা হবে অন্তত ১৬৫টি বিমান। সম্পাদনা : রমাপ্রসাদ বাবু


ভারতের জাতির জনক নরেন্দ্র মোদী! এলভিস প্রেসলির সঙ্গেও তুলনা টেনে 'নমো' স্তুতি ট্রাম্পের | Mahanagar24x7\nভারতের জাতির জনক নরেন্দ্র মোদী! এলভিস প্রেসলির সঙ্গেও তুলনা টেনে ‘নমো’ স্তুতি ট্রাম্পের\nমহানগর ওয়েবডেস্ক: মঙ্গলবার ভারতীয় সময় রাত দশটা নাগাদ ভারতের প্রধানমন্ত্রী নরেন্দ্র মোদী ও মার্কিন প্রেসিডেন্ট ডোনাল্ড ট্রাম্পের বৈঠক হয়। আলোচনা ফলপ্রসূ বলে জানা গিয়েছে। যদিও সকলেই উদ্গ্রীব ছিল যে, জম্মু-কাশ্মীর ইস্যু নিয়ে কোনও আলোচনা হয় কিনা। কিন্তু সেইসব কৌতূহল ছাপিয়ে মার্কিন প্রেসিডেন্ট যা বললেন তাতে আলোড়ন সৃষ্টি হয়েছে। কিংবদন্তী মার্কিন গায়ক এলভিস প্রেসলির সঙ্গে নরেন্দ্র মোদীকে তুলনা করলেন ট্রাম্প। তবে অবাক হওয়ার এখনও বাকি আছে। ট্রাম্পের দাবি, নরেন্দ্র মোদীই ভারতবর্ষের জাতির জনক! মার্কিন প্রেসিডেন্টের এই মন্তব্য নিয়ে এখন হইচই সর্বত্র।\nনরেন্দ্র মোদী প্রসঙ্গে ট্রাম্প জানান,\nমোদী সত্যি একজন অভিভাবকের মতো গোটা দেশকে ঐক্যবদ্ধ করে রেখেছেন। তিনি হলেন এলভিস প্রেসলির ইন্ডিয়ান ভার্সান। এই ক্ষেত্রে ‘হাউডি মোদী’ অনুষ্ঠানে মোদীর বক্তব্যের প্রেক্ষিতেই যে ট্রাম্প এই কথা বলেছেন তাতে কোনও সন্দেহ নেই।\nপাশাপাশি, পাকিস্তান এবং জম্মু-কাশ্মীর ইস্যু নিয়েও বক্তব্য রাখেন ট্রাম্প। তিনি বলেন,\nআশাকরি মোদী যে বার্তা পাকিস্তানকে দিয়েছেন, তা তারা শুনবে। উনি মহান, সব সমস্যা সমাধানের ক্ষমতা রাখেন। এক্ষেত্রে মধ্যস্থতার প্রসঙ্গে না গিয়ে সরাসরি তিনি দাবি করেন যে, মোদী সব সমস্যার সমাধান করতে পারেন, সন্ত্রাসের বিষয়টিও তিনি সামলাবেন। ভারতবর্ষ এক দারুন প্রধানমন্ত্রী পেয়েছে। তিনি হলেন জাতির জনক।\nনরেন্দ্র মোদীকে নিয়ে ডোনাল্ড ট্রাম্পের এই বক্তব্য এখন আন্তর্জাতিক মহলে বহুল চর্চিত।\nউল্লেখ্য, সোমবারই পাক প্রধানমন্ত্রী ইমরান খানের সঙ্গে বৈঠক হয়েছে মার্কিন প্রেসিডেন্ট ডোনাল্ড ট্রাম্পের। সেই আলোচনাতেও কাশ্মীর নিয়ে তিনি মধ্যস্থতা করতে রাজি আছেন বলে জানিয়ে দেন মার্কিন প্রেসিডেন্ট। তবে, ভারতের প্রধানমন্ত্রী নরেন্দ্র মোদী যে খুব স্পষ্ট ভাবে তাঁর বার্তা জানিয়ে দিয়েছেন, তাও যৌথ সাংবাদিক বৈঠকে স্বীকার করে নেন মার্কিন প্রেসিডেন্ট।\nPrevious articleপিছিয়ে গেল বিসিসিআইয়ের নির্বাচনের দিনক্ষণ\nNext articleজইশের হিট লিস্টে মোদী-শাহ-ডোভাল, গোয়েন্দা সতর্কতা জারি


আত্মঘাতের পথে বাংলাদেশ: অভাব যেখানে শিক্ষা ও দর্শনের -\nআত্মঘাতের পথে বাংলাদেশ: অভাব যেখানে শিক্ষা ও দর্শনের\nবাংলাদেশের ব্যর্থতা নিয়ে বিতর্ক নেই। শয্যাশায়ী রোগীর গায়ে যখন পচন ধরে এবং সে পচন যখন দুর্গন্ধ ছড়ায় – সে রোগ তখন শুধু ঘরের লোকই নয়, প্রতিবেশীও টের পায়। বাংলাদেশের বেলায় সেটিই ঘটেছে। দেশটির পচন মূলতঃ নৈতিক। সে নৈতিক পচনের বড় আলামত হলো চুরিডাকাতি, ভোটডাকাতি, গুম, খুন, ধর্ষণ ও সন্ত্রাসের প্লাবনে ভাসা বাংলাদেশ। নানা দেশের কলেজ-বিশ্ববিদ্যালয়ে উন্নয়নের মডেল রূপে যেখানে আলোচিত হয় জাপান, কোরিয়া বা সিঙ্গাপুর, বাংলাদেশ সেখানে দূর্নীতির মডেল। দূর্নীতিগ্রস্ত দেশ হিসাবে বাংলাদেশের পরিচিতি আজ বিশ্বময়। সম্প্রতি (ফেব্রেয়ারী, ২০২১) প্রখ্যাত টিভি চ্যানেল আল-জাজিরা প্রামাণ্য দলিল পেশ করে, দুর্বৃত্ত প্রতিপালনে কীরূপ সচেষ্ট দেশটির প্রেসিডেন্ট, প্রধানমন্ত্রী ও সেনাবাহিনী প্রধান। দেখায়, খুনের অপরাধে দন্ডপ্রাপ্ত আসামীকেও কীরূপে দেশের কারাগার থেকে প্রেসিডেন্টের সুপারিশে বের করা হয়। দেখায়, দেশটিতে খুনির ভাই এবং একটি অপরাধী পরিবারের সদস্য কীরূপে সেনাবাহিনীর প্রধান হয়। এবং সে সেনাপ্রধান কীরূপে খুনের আসামীকে দেশ থেকে পালাতে সাহায্য করে। এবং আরো দেখায়, খুনের আসামীকে দেশের পুলিশ খুঁজে না পেলে কি হবে, দেশটির রাজধানীর অভিজাত মহলে প্রেসিডেন্ট ও সেনাবাহিনীর প্রধানের সাথে সে পলাতক অপরাধী বিয়ের আসরে ফুর্তি করে। অতিশয় বিশাল হয়েও ডায়নোসর যেমন বিশ্ব থেকে হারিয়ে গিয়ে ইতিহাস গড়েছে, বাংলাদেশের ১৭ কোটি মানুষের বিশাল জনগোষ্ঠি তেমনি ইতিহাস গড়েছে নীতি-নৈতিকতার অঙ্গণ থেকে দ্রুত নীচে নেমে। দেশটি সবচেয়ে তলায় নেমেছে এ শতাব্দীর শুরুতে দূর্নীতিতে বিশ্বে ৫ বার প্রথম হয়ে।\nকিন্তু প্রশ্ন হলো, কেন এতো ব্যর্থতা? অনেকেই ভাবেন এ ব্যর্থতার মূল কারণ বিশাল জনসংখ্যা। বাংলাদেশের রাজনীতি, প্রশাসন ও বুদ্ধিবৃত্তি মূলত এ মতের ধারকদের দখলে। ফলে শিক্ষা, স্বাস্থ্য ও অন্যসব উন্নয়ন পরিকল্পনার চেয়ে গুরুত্ব দেওয়া হয় জন্মনিয়ন্ত্রণকে। তাই স্বাস্থ্য, শিক্ষা, শিল্প বা কৃষির গুরুত্ব বুঝাতে ঘরে ঘরে কোন সরকারি কর্মচারির পদধুলি না পড়লেও কনডম বা জননিয়ন্ত্রন বড়ি হাতে প্রতিমাসে কেউ না কেউ পৌঁছবেই। বাংলাদেশ সরকারের সবচেয়ে স্বচ্ছল বিভাগ হলো এটি। বিদেশী ঋণদাতাদেরও সর্বাধিক নজর এ বিভাগটির উপর। বাংলাদেশের জন্ম থেকে এ অবধি যত বিদেশী অর্থ এ বিভাগটি পেয়েছে তা আর কোন বিভাগ পায়নি। কিন্তু প্রশ্ন হলো, এতো বিনিয়োগ ও এতো মেহনতের পরও দেশ কি সামনে এগিয়েছে? প্রশ্ন হলো, জনসংখ্যাবৃদ্ধিকে সমস্যা মনে করা কি ইসলামে জায়েজ? এটি অতি গুরুত্বপূর্ণ প্রশ্ন। কারণ মুসলিমের ঈমান শুধু হালাল পানাহারে বাঁচে না, ধ্যান-ধারণা ও দর্শনকেও এজন্য হালাল হতে হয়। তাই জনসংখ্যা বৃদ্ধির প্রশ্নটি নিছক অর্থনৈতিক উন্নয়ন ও সমাজনীতির বিষয় নয়, এটি অতি আক্বিদাগত বিষয়ও। এর সাথে জড়িত মুসলিম থাকা না থাকার প্রশ্ন। কারণ হারাম তথা অসিদ্ধ আক্বিদা নিয়ে তো মুসলিম হওয়া যায় না।\nমহান আল্লাহতায়ালার সর্বশ্রেষ্ঠ সৃষ্টি তথা আশরাফুল মাখলুকাত হলো মানুষ; সোনা-রূপা, তেল-গ্যাস বা কোন জীবজন্তু নয়। মানুষ শুধু শ্রেষ্ঠ-সৃষ্টিই নয়, বরং এ পৃথিবী পৃষ্ঠে মহান আল্লাহতায়ালার পক্ষ থেকে নিয়োগপ্রাপ্ত খলিফাও। আল্লাহর এ খলিফার মর্যাদা ফেরেশতার চেয়েও উর্দ্ধে। তাই প্রতিটি ঈমানদারকে নামায-রোযার ন্যায় এ বিশ্বাসটিকে হৃদয়ে ধারণ করে বাঁচতে হয়। এ বিশ্বাস না থাকলে মুসলিম হওয়া যায় না। নইলে সে শয়তানের খলিফায় পরিণত হয়। তাছাড়া কোন শিল্পির শ্রেষ্ঠ শিল্পকে তুচ্ছ বলার অর্থ সে শিল্পিকে অবমাননা করা। তেমনি মহান আল্লাহতায়ালার শ্রেষ্ঠ সৃষ্টি মানুষকে আপদ বললে অবমাননা হয় মহান আল্লাহতায়ালার। তাতে হেয় করা হয় তার মহান কুদরত ও হিকমতকে। নামায পড়ে বা রোযা রেখে কি সে অবমাননার গোনাহ থেকে মুক্তি মেলে? তাঁর শ্রেষ্ঠ সৃষ্টির প্রতি এমন অবজ্ঞা নিয়ে কি কোন মুসলিম আল্লাহতায়ালার রহমত পেতে পারে? এমন কদর্য চিন্তা বিবেকের পচনেই সম্ভব, সুস্থ্যতায় নয়। এবং সে পচনে বাংলাদেশী মুসলিমগণ যে বহুদূর এগিয়েছে সে প্রমাণই কি কম? এ পচনের কারণে সূদ-ঘুষ-দূর্নীতির ন্যায় হারাম কর্ম বাংলাদেশে আচারে পরিণত হয়েছে। পাপকে বৈধতা দিয়ে পতিতাপল্লি প্রতিষ্ঠা করা হয়েছে এবং সে পাপের আইনগণ বৈধতাও দেয়া হয়েছে।\nসরকার জনগণের জানমালের নিরাপত্তা দিতে ব্যর্থ হলে কি হবে, কোটি কোটি টাকা ব্যয় করা হয় ব্যভিচারের ন্যায় পাপাচারের পাহারাদারীতে। ফলে ব্যভিচার, ধর্ষণ, গণধর্ষন উপচে পড়েছে জনপদে। পকেটমার গণপিটুতি মারা পড়লে কি হবে, পাপের ব্যবাসায়ী ব্যভিচারীদের বিরুদ্ধে প্রতিবাদ নাই। গবাদি পশুকে আপদ ভাবা হয় না; বরং সবাই গবাদী পশুর বংশ-বিস্তার চায়। কিন্তু সে মর্যাদা মানুষের নেই। ফলে লক্ষ লক্ষ মানুষ মরছে জন্মানোর আগেই। গর্ভপাতের নামে দেশজুড়ে চলছে নীরব গণহত্যা। দেশী-বিদেশী অর্থে অসংখ্য এনজিও কর্মী একাজে নৃশংস খুনীর বেশে নেমেছে। ইউরোপ ও আমেরিকার অমুসলিম দেশেগুলিতেও গর্ভপাতের নামে এরূপ মানবহত্যার বিরুদ্ধে প্রতিবাদ হয়। আন্দোলনও হয়। কিন্তু বাংলাদেশে সেটি নেই। সরকার, জনগণ, মসজিদের ইমাম, সাংবাদিক, বুদ্ধিজীবী এবং রাজনৈতিক দলের নেতারা এসব জেনেও না জানার ভান করে। বরং জনসংখ্যা এভাবে কমানোতে অনেকেই খুশি। সরকার বিশ্বময় এটিকে তাদের সফলতা বলে প্রচার করছে। ফলে জন্ম নিচ্ছে না মায়ের পেটে জন্ম নেওয়া শিশুদের বাঁচানোর পক্ষে আন্দোলন। এমন মৃত বিবেক ও বিকৃত চেতনার ফলে মানুষ হারিয়েছে তার নিজের মূল্যমান। শিশুহত্যার পাশাপাশি খুনীদের হাত পড়ছে এখন জীবিতদের গলায়ও। ফলে বেড়ে চলেছে হত্যা, ধর্ষণ ও সন্ত্রাস। আগুণ দেওয়া হচ্ছে যাত্রীভর্তি বাসে। ধর্ষণেও উৎসব হচ্ছে। মানুষ বিবস্ত্র ও লাঞ্ছিত হচ্ছে প্রকাশ্য রাজপথে-যেমন হরতাল কালে রাজনৈতিক ক্যাডারদের হাতে হয়েছে।\nমূল কারণ জাহেলিয়াত\nদারিদ্র্য তথা সম্পদের অভাবকে যারা সকল ব্যর্থতার কারণ বলেন, তাদের বুদ্ধিবৃত্তিক বিভ্রান্তিও কি কম? তাদের কথা, অভাব থেকেই স্বভাব নষ্ট হয়েছে। অথচ বাংলাদেশে সবচেয়ে নষ্ট চরিত্র ও নষ্ট স্বভাব হলো তাদের যারা ধনী। দেশের অধিকাংশ ঘুষখোর, সূদখোর, মদখোর, ব্যভিচারি, সন্ত্রাসী, দুর্বৃত্ত রাজনীতিবিদ ও ঋণখেলাফী এসেছে তাদের মধ্য থেকে। অথচ তাদের পাশে বহু অভাবগ্রস্ত ব্যক্তি স্বভাব-চরিত্রে অতি উত্তম দৃষ্টান্ত রাখছে। কথা হলো, দর্শন, শিক্ষা, সংস্কৃতি, রাজনীতি ও অর্থনীতির অঙ্গণে যারা কর্মহীন বা সৃষ্টিহীন -তারা কি সম্পদ সৃষ্টি করে? বরং আনে দারিদ্র্য। সম্পদ মানুষের সৃষ্টি এবং এ জন্য চাই সৃষ্টিশীল মানুষ। এমন মানুষ গড়ে উঠে শুধু দেহের গুণে নয়, মনের গুণে। আর এমন মানবিক গুণে বেড়ে উঠার জন্য চাই উপযুক্ত শিক্ষা ও দর্শন। অশিক্ষা, অপসংস্কৃতি ও দূর্নীতি একটি জনগোষ্টিকে শুধু সৃষ্টিহীনই করে না, অনাসৃষ্টিপূর্ণ দুর্বৃত্ত রূপেও গড়ে তুলে। দারিদ্র্য ও দূর্ভিক্ষ এমন দেশের নিয়তি হয়ে দাঁড়ায়। বাংলাদেশের বেলায় সেটিই হয়েছে।\nবাংলাদেশের দারিদ্র্যের জন্ম জাহিলিয়াত তথা অজ্ঞতা থেকে। জনসংখ্যা থেকেও নয়; ক্ষুদ্র ভূগোল থেকেও নয়। বিশ্বের অন্যতম ক্ষুদ্র দেশ হলো সিঙ্গাপুর। আয়তন মাত্র ২৪০ বর্গ মাইল। জনসংখ্যা ৫৭ লাখ। আয়তনে ও লোকসংখ্যায় ঢাকা শহরের অর্ধেকের চেয়েও কম। প্রতি বর্গমাইলে জনসংখ্যার ঘনত্ব বাংলাদেশের চেয়ে অধিক। অথচ দেশটির বাৎসরিক বৈদেশিক রফতানি ৩৯০.৩ বিলিয়ন ডলার (২০১৯ সালের পরিসংখ্যান মতে)। অথচ ২০১৯ সালে ১৭ কোটি মানুষের বাংলাদেশের মোটি বৈদেশিক রফতানি ছিল মাত্র ৪৬.৪ বিলিয়ন ডলার। বাংলাদেশের জনসংখ্যা সিঙ্গাপুরের তূলনায় প্রায় ৩০ গুণ। অথচ সিঙ্গাপুরের রফতানি বাংলাদেশের চেয়ে প্রায় সাড়ে ৮ গুণ অধিক। সোনার খনি বা তেলের খনি নিয়ে সিঙ্গাপুর এ অর্থনৈতিক সাফল্য অর্জন করেনি। বরং এ সাফল্য এনেছে দেশটির সৃষ্টিশীল মানুষ। মানুষকে তারা আপদ ভাবেনি বরং সোনার বা তেলের খনির চেয়েও মহামূল্যবান ভেবে তাদের উন্নয়নে মনযোগী হয়েছে। ফলে সিঙ্গাপুরের একজন নাগরিকের যে উৎপাদন ক্ষমতা তা বাংলাদেশের বহু হাজার মানুষের মধ্যেও সৃষ্টি হয়নি।\nঅভাব দর্শন বা ফিলোসফির\nবাংলাদেশের অভাব মূলত দর্শন বা ফিলোসফিতে। একটি দেশের অগ্রগতি বা বিজয় শুরু হয় দর্শন থেকেই। খাদ্য যেমন দেহের শক্তি বাড়ায়, দর্শন তেমনি মনের শক্তি বাড়ায়। মানুষ সৃষ্টিশীল হয় তো মনের শক্তির কারণেই, দেহের শক্তির কারণে নয়। তাই যারা দেশ গড়তে চায় তারা মানুষের বিশ্বাসে বা দর্শনে হাত দেয়। বিজ্ঞানের বিস্ময়কর আবিস্কার হলো পারমানবিক শক্তি। সে শক্তি বলে আলোকিত হয় কিছূ শহর, চালিত হয় কিছূ কলকারখানা, জাহাজ বা সাবমেরিন। অথচ দর্শন আলোকিত করে এবং পাল্টে দেয় কোটি কোটি মানুষের মনের জগত। পাল্টে দিতে পারে বিশ্বের মানচিত্র। এক্ষেত্রে ইতিহাসের শ্রেষ্ঠ উদাহরণ পেশ করেছে ইসলাম। ইসলামের আগমনে আরবের ভূগোলে বা জলবায়ুতে পরিবর্তন আসেনি। মাটির তলায় সোনার খনি বা তেলের খনিও আবিস্কৃত হয়নি। পরিবর্তন আসেনি মানুষের দৈহিক আকার-আকৃতি বা অবয়বে। বরং বিপ্লব এসেছিল তাদের জীবন দর্শনে। পরিবর্তন এসেছিল চিন্তার মডেলে। সে পরিবর্তনের ফলে জীবন ও জগত নিয়ে মানুষের ধ্যান-ধারণাই পাল্টে যায়। পরিবর্তন আসে তাদের কর্মে ও আচরণে। সে পরিবর্তনের পথ ধরে পাল্টে গিযেছিল মধপ্রাচ্যের ভূগোল, ভাষা, রাজনীতি, অর্থনীতি, সংস্কৃতি তথা সবকিছূ। দর্শনের বলেই নিঃস্ব আরবেরা বিশ্বের সুপার পাওয়ারে পরিণত হয়েছিল।\nইসলামের পূর্বে আরবের মানুষ ভাবতো জীবনের শুরু ও শেষ ইহলোকেই, পরকাল বা বিচার দিন বলে কিছু নেই। ভাবতো, মৃত্যুর পর তাদের হাড্ডি-মাংস মাটিতে মিশে যাবে এবং ধুলায় হারিয়ে যাবে চিরতরে। ফলে তারা তাদের সকল প্রচেষ্টা ও মেধা নিয়োজিত করতো এ দুনিয়ার জীবনকে আনন্দময় করতে। বাংলাদেশে আজ যারা ঘুষ খায়, সূদ খায়, ব্যভিচারি করে বা গর্ভপাত ঘটিয়ে নিজ সন্তান হত্যা করে -তাদের মত তারাও সেদিন সন্ত্রাস করতো, মদ খেতো ও ব্যভিচারি করতো। এমনকি নিজ সন্তানদেরকেও জীবন্ত করব দিত। যে দর্শনটি আরবদের জীবনের মোড় ঘুরিয়ে দিয়েছিল তার মূল উপাদানটি ছিল মানব জীবনের সঠিক পরিচিতি। কোথায় এ জীবনের শেষ ঠিকানা তা নিয়ে সম্যক ধারণা। তাদের চেতনায় কাজ করেছিল পরকালের ভয়। পরকালের ভয় তাদের চেতনা ও চরিত্রে আনে আমূল বিপ্লব। সে আমলে গ্রহ-নক্ষত্রের পরিচয় না জানলেও তারা নিজ জীবনের পরিচয় ও পরিণতিকে জেনেছিলেন অতি সঠিক ভাবেই। এবং সেটি জেনেছিলেন সেই মহান সত্ত্বা থেকে যিনি স্বয়ং এ জীবন ও জগতের স্রষ্টা। জেনেছিলেন তাঁর প্রেরীত মহান নবী (সা:) থেকে। প্রাথমিক যুগের মুসলিমদের সাফল্যের মূল কারণ, মহান আল্লাহতায়ালা থেকে প্রাপ্ত জ্ঞান -যা তাদের মুক্তি দিয়েছিল জাহলিয়াত থেকে এবং দেখিয়েছিল আলোকিত পথ। উচ্চতর সভ্যতার নির্মাণ কি এছাড়া সম্ভব?\nএ জীবন পরীক্ষাপর্ব\nযে দর্শনসুলভ প্রজ্ঞা মুসলিম জীবনের মোড় পাল্টে দেয় তা হলো, ইহকালীন এ জীবনখানি মৃত্যুর মধ্য দিয়ে শেষ হয় না। পার্থিব এ জীবন অন্তহীন এক জীবনের শুরুর পর্ব মাত্র। এ পর্বে কৃতকার্যতা ও পুরস্কার যেমন আছে, তেমনি ব্যর্থতা এবং শাস্তিও আছে। এবং পাশ ও ফেল নির্ধারণে লাগাতর পরীক্ষাও আছে। দুনিয়ার এ জীবন মূলত সেই পরীক্ষাকেন্দ্র। সে পরীক্ষা মৃত্যু অবধি নেওয়াটিই হলো -এ ইহকালীন জীবনের মূল লক্ষ্য। মৃত্যুর মধ্য দিয়ে পরীক্ষার সমাপ্তি হয় বটে, তবে তাতে জীবনের সমাপ্তি ঘটে না। পরকালে শুরু হয় পরীক্ষায় পাশ বা ফেলের ফলাফল ভোগের পালা। মহান আল্লাহতায়ালার সে ঘোষনাটি এসেছে এভাবে: “আল্লাযী খালাকাল মাওতা ওয়াল হায়াতা লি ইয়াবলুয়াকুম আইয়োকুম আহসানা আমালা” -(সুরা মুলক, আয়াত-১)।” অর্থ: “তিনি মৃত্যু ও জীবনকে এ জন্য সৃষ্টি করেছেন যে তিনি পরীক্ষা করবেন তোমাদের মধ্যে কে আমলের দিক দিয়ে উত্তম।” বস্তুত মানব জীবনের সবচেয়ে গুরুত্বপূর্ণ পাঠটি হলো পবিত্র কোর’আনের ঘোষিত এ হুশিয়ারি। এবং সর্বশ্রেষ্ঠ প্রজ্ঞা হলো, জীবনের প্রতি মুহুর্ত এ বোধ নিয়ে বাঁচা। এ বোধটুকু হৃদয়ে স্থান না পেলে জীবনে ব্যক্তির সকল জ্ঞানগরিমা, মেধা ও জানমালের বিনিয়োগ ব্যর্থ হতে বাধ্য। পরীক্ষার হলকে তখন নাট্যশালা, পানশালা বা কর্মশালা মনে হয়। মানুষ তখন মত্ত হয় ফূর্তিতে। কর্মজীবী, বুদ্ধিজীবী, ব্যবসায়ী বা পেশাদার রূপে জীবনে সফল হওয়াটাই জীবনের মূল লক্ষ্যে পরিণত হয়। উপার্জন, আনন্দ-উৎসব বা নিছক সময় কাটানোই তখন বাঁচবার মূল উদ্দেশ্য মনে হয়। এমন আত্মমগ্নতায় জানাই হয় না যে, এ জীবন একটি পরীক্ষা কেন্দ্র মাত্র। এবং অন্তহীন এক জীবন অপেক্ষা করছে পরীক্ষার পর। তখন গভীর অজ্ঞতা থেকে যায়, কিসে সফলতা এবং কিসে বিফলতা -সে বিষয়েও। এ পৃথিবী পৃষ্টে লক্ষাধিক নবী-রাসূল আগমনের মূল কারণটি মানুষকে কৃষি, শিল্প, বিজ্ঞান বা বাণিজ্য শেখানো ছিল না; বরং সেটি ছিল এ জীবনে যে পরম সত্যটি সবচেয়ে বড় কল্যাণটি দেয় -সে সত্যটি শেখাতে। তাদের কাজ ছিল জান্নাতের পথ দেখানো। মানুষ জাহান্নামের আগুণে যাবে কৃষি, শিল্প, বিজ্ঞান বা বাণিজ্যে ব্যর্থতার কারণে নয়, বরং সে পরম সত্যটিকে না জানার কারণে। সে সত্যকে জানাতে নাযিল হয়েছিল অন্যান্য আসমানি কিতাব।\nপরীক্ষা চলাকালে কেউ নাচগান, আমোদ-ফুর্তি করে না। অলস অবকাশে অনর্থক সময়ও কাটায় না। বরং পাায়খানা প্রশ্রাবের ন্যায় জরুরী কাজ আটকিয়ে রেখে পুরা সময়কে পরীক্ষার কাজে লাগায়। এ ভয়ে না জানি প্রশ্নপত্র অসম্পূর্ণ থেকে যায়। তখন প্রতি মুহুর্তের চেষ্টাটি হয়, পরীক্ষার খাতায় কি করে নাম্বার বাড়ানো যায়। সাহাবায়ে কেরাম এ জীবনকে পরীক্ষাপর্ব রূপে গ্রহন করেছিলেন বলেই তারা দিবারাত্র নেক আমলে ব্যস্ত থাকতেন। নেক আমলে তাড়াহুড়া ছিল তাদের সর্ব-অস্তিত্ব জুড়ে। পবিত্র কোরআনেও সেটিরই তাগিদ এসেছে এভাবে, “সা’রিয়ু ইলা মাগফিরাতিম মির রাব্বিকুম” -(সুরা আল-ইমরান, আয়াত ১৩৩)। অর্থ: “তাড়াহুড়া কর তোমাদের রব থেকে মাগফিরাত লাভে।” সুরা হাদিদে বলা হয়েছে, “সা’বেকু ইলা মাগফিরাতিম মির রাব্বিকুম” অর্থ: “তোমরা একে অপরের সাথে প্রতিযোগিতা করো তোমাদের রব থেকে মাগফিরাত লাভে।” তাড়াহুড়া এজন্য যে, পরীক্ষার শেষ ঘন্টা যখন তখন বীনা নোটিশে বেজে উঠতে পারে। তাই সন্যাসী সেজে সমাজ-সংসার, অর্থনীতি-রাজনীতি, শিক্ষা-সংস্কৃতি, দাওয়াত ও জিহাদের ন্যায় গুরুত্বপূর্ণ ক্ষেত্র থেকে হাত গুটিয়ে বসে থাকার সুযোগ ইসলামে নেই। পরীক্ষায় পাশে এমন কি খোদ নবীজী (সা:)কেও নামতে হয়েছে; তাঁকে রাষ্ট্রপ্রধান হয়ে দায়িত্ব পালন করতে হয়েছে। বার বার জিহাদের ময়দানেও তাঁকে হাজির হতে হয়েছে। এমনকি রণাঙ্গণে নিজে আহতও হয়েছেন। নবীজী (সা:)’র সে সূন্নত মেনে সাহাবায়ে কেরাম যেমন অবিরাম দ্বীনের দাওয়াত দিয়েছেন, তেমনি রাজনীতি ও প্রশাসনেও নেমেছেন। জ্ঞানচর্চার পাশাপাশী জিহাদেও নেমেছেন। তারা কর্মময় ছিলেন জীবনের প্রতি ক্ষেত্রে। রাতে না ঘুমিয়ে অভাবী মানুষ খুঁজেছেন। খলিফা হয়েও পিঠে আটার বস্তা নিয়ে গরীবের ঘরে ছুটেছেন। উটের পিঠে চাকরকে বসিয়ে নিজে রশি টেনেছেন। ইসলামের দাওয়াত নিয়ে পাহাড়-পর্বত, নদ-নদী, মরুভূমি ও সাগর অতিক্রম করেছেন। যখন কাগজ-কলম আবিস্কৃত হয়নি তখনও তারা জ্ঞানচর্চায় ইতিহাস সৃষ্টি করেছেন।\nপ্রতিটি সৃজনশীল কর্মই ইবাদত\nঈমানদারের কল্যাণধর্মী প্রতিটি কর্মই হলো ইবাদত। এগুলো হলো নেক আমল। এতে সঞ্চয় বাড়ে আখেরাতের এ্যাকাউন্টে। প্রতিটি মুসলিম এভাবেই পরিনত হয় সৃষ্টিশীল কর্মের শক্তিশালী পাওয়ার হাউসে। মানুষ শুধু বই পড়ে শেখে না, শেখে কর্ম থেকেও। সে যেমন নিজে শেখে, তেমনি অন্যকেও শেখায়। কাজ করা, শেখা ও শেখনো যখন জনগণের সংস্কৃতিতে পরিণত হয় -তখন লাগাতর মূল্য সংযোজন হয় জনগণের জীবনে। মূল্য সংযোজন হয়, নানারূপ কৃষি ও খনিজ পণ্যের উপরও। এমন ঈমানদারদের সংখ্যা বৃদ্ধিতে বিপুল সমৃদ্ধি আসে দেশের অর্থনীতিতে। তখন বাড়ে দেশের জিডিপি। প্রকৃত ঈমানদারের এ সৃষ্টশীলতা বলিষ্ঠ ভাবে তুলে ধরেছেন আল্লামা ইকবাল তার ফার্সি কবিতায়। লিখেছেন, “হরকে উ’রা লিয্যাতে তাখলিক নিস্ত, পিশে মা জু’জে কাফির ও যিনদিক নিস্ত।’ অর্থ: “যার মধ্যে নাই সৃজনশীলতা, আমাদের কাছে সে কাফির ও নাস্তিক ভিন্ন অন্য কিছু নয়।” পবিত্র কোরআনে বলা হয়েছে, “ওয়া লি কুল্লি দারাজাতিন মিম্মা আমেলু” অর্থ: “এবং মানুষের সকল মর্যাদা নির্ধারিত হবে তার কর্মের মধ্য দিয়ে।” অর্থাৎ যার জীবনে কর্ম নেই (আল্লাহর কাছে) তার মর্যাদাও নেই। তাই কর্মহীন পরগাছা জীবন দ্বীনদারি নয়, এটি ঈমানহীনতা। মুসলিম তো মহান আল্লাহতায়ালার নামের যিকর করবে কর্মের মধ্যে নিজেকে নিয়োজিত রেখে, আলস্যে সময় কাটিয়ে নয়। উত্তম চাষ ও বীজ ছিটানোর পরই রেযেক বৃদ্ধিতে সে তার মহান প্রভুর কাছে রহমত চাইবে। প্রকৃত ঈমানদার তাই মহান আল্লাহর কাছে বিজয় চায় জিহাদের ময়দানে দাঁড়িয়ে, ঘরে বা মসজিদে বসে নয়। কারণ, সাহায্যদানের পূর্বে মহান আল্লাহতায়ালা বান্দাহর নিজের প্রস্তুতি বা বিনিয়োগ কতটুকু -সেটি দেখতে চান।\nমুসলিমগণ তখনই শত্রুর বিশাল বাহিনীর বিরুদ্ধে বিজয়ী হয়েছেন যখন সে লক্ষ্যে নিজেদের প্রাণ কোরবানীতে দু’পায়ে দাঁড়িয়েছিলেন। মুসলিমদের এমন প্রস্তুতি দেখে মহান আল্লাহতায়ালা তাদের দোয়ার জবাব দিয়েছিলেন ফেরেশতা পাঠিয়ে। জিহাদ ছেড়ে জায়নামাযে দাঁড়িয়ে মুসলিমগণ যখন বিজয় চাওয়া শুরু করেছে –তখন থেকেই পরাজয় শুরু হয়েছে। আজ মুসলিম বিশ্বের কোটি কোটি মানুষের দোয়া আফগানিস্তান, ইরাক, ফিলিস্তিন, কাশ্মির ও চেচনিয়ার মুসলিমদেরকে জালেমদের হাত থেকে বাঁচাতে যে ব্যর্থ হচ্ছে -তার কারণ তো এটি। মুসলিমের যুদ্ধবিগ্রহ, জ্ঞানার্জন, রাজনীতি, ব্যবসা-বাণিজ্য, চাষাবাদ, শিক্ষকতা, চিকিৎস্যকতা, লেখালেখি আদৌ দুনিয়াদারি নয় বরং এর প্রতিটিই হলো নেক আমল বা ইবাদত। পথের কাঁটা সরানো যেখানে উত্তম নেক আমল, সেখানে গলার কাঁটা এবং সমাজ, রাষ্ট্র ও বিশ্বের নানা কোন থেকে কাঁটা সরানো কি দুনিয়ারি হতে পারে? ইসলামের প্রাথমিক যুগে আরবের বিরান মরুভূমিতে যে বিশ্ব-শক্তি জন্ম নিয়েছিল সমগ্র মুসলিম ইতিহাসে আজও সেটিই সর্বাধিক গৌরবের। সেটি সম্ভব হয়েছিল কয়েক লাখ সৃষ্টিশীল মানুষের কারণে। তাদের একজনের সৃষ্টির সামর্থ্য বাংলাদেশের একটি জেলাতেও সৃষ্টি হয়নি। তারা শুধু সম্পদেই সমৃদ্ধি আনেননি, বিপুল সমৃদ্ধি এনেছিলেন জীবনদর্শন তথা ফিলোসফিতে। আজকের দেড়শত কোটি মুসলমানের অর্জন সে তুলনায় অতি তুচ্ছ। দর্শনই দেয় দূর্নীতির বিরুদ্ধে ইম্যুউনিটি বা প্রতিরোধশক্তি। দেয় চারিত্রিক বল। নির্মাণ করে নৈতিক মেরুদন্ড। নিছক উৎপাদন বাড়িয়ে দর্শনের এ দারিদ্র্য দূর হয়না। অর্জিত হয় না চারিত্রিক সুস্থ্যতা।\nমূল ব্যর্থতাটি শিক্ষাখাতে\nবাংলাদেশ কৃষি ও শিল্পের অঙ্গণে উৎপাদন বাড়লেও ডুবছে দূর্নীতির প্লাাবনে। ফলে ধ্বসেছে দেশবাসীর নৈতিক মেরুদণ্ড। নৈতিক মেরুদণ্ড কৃষি ক্ষেত বা কল-কারখানাতে নির্মিত হয় না, নির্মিত হয় শিক্ষাপ্রতিষ্ঠান, বই, পত্র-পত্রিকা, মসজিদ-মাদ্রাসা এবং বুদ্ধিজীবীদের হাতে। কিন্তু বাংলাদেশে জ্ঞানার্জনের সে কাজটিই হয়নি। অথচ ইসলামে জ্ঞানার্জন ফরয করার মূল উদ্দেশ্যই হলো, পুষ্টি পাবে জনগণের চেতনা, দর্শন ও ঈমান। তখন ব্যক্তি পাবে তাকওয়া তথা আল্লাহর ভয়। জ্ঞান ছাড়া ব্যক্তির রুহ যেমন পুষ্টি পায় না, তেমনি তাঁর ঈমানও বাঁচে না। নবীপাক (সা:) এজন্যই এক মুহুর্তের জ্ঞানার্জনকে সারা রাতের নফল ইবাদতের চেয়ে শ্রেষ্ঠ বলেছেন। জ্ঞানীর কলমের কালীকে শহীদের রক্তের চেয়েও পবিত্র বলেছেন। শিক্ষা প্রতিষ্ঠান গড়া এজন্যই শ্রেষ্ঠ সাদকায়ে জারিয়া। কিন্তু বাংলাদেশের এটিই হলো সবচেয়ে ব্যর্থ খাত।\nসরকারের সবচেয়ে গুরুত্বপূর্ণ কাজটি রাস্তাঘাট, প্রাসাদ ও কলকারখানা গড়া নয়; সেটি জনগণকে জাহান্নামে আগুণ থেকে বাঁচানো। এর চেয়ে গুরুত্বপূর্ণ কোন কাজ নাই। এ কাজ নবী-রাসূলদের। তাদের অবর্তমানে এ কাজ ইসলামী রাষ্ট্রের। কাউকে হাজার কোটি টাকা দান করে এ কল্যাণটি করা যায় না। এ কাজটি সুচারু ভাবে করতেই নবীজী (সা:) রাষ্ট্রপ্রধানের দায়িত্ব নিজে হাতে নিয়েছিলেন। তিনি জানতেন, জনগণকে জাহন্নামের আগুণ থেকে বাঁচানোর কাজে সবচেয়ে শক্তিশালী প্রতিষ্ঠানটি হলো রাষ্ট্র। এ শক্তিশালী প্রতিষ্ঠানটি শয়তান ও তার অনুসারিদের হাতে পড়লে বিপদটি ভয়াবহ রূপ নেয়। তখন মহল্লায় মহল্লায় মসজিদ-মাদ্রাসা গড়েও সে বিপদ থেকে বাঁচা যায় না। রাষ্ট্র হলো সোসাল ইঞ্জিনীয়ারিং সবচেয়ে গুরুত্বপূর্ণ হাতিয়ার। নবীজী (সা:) ও খোলাফায়ে রাশেদা রাষ্ট্রকে যেভাবে সে লক্ষ্যে ব্যবহার করেছেন -সেটিই প্রতি যুগের মুসলিমদের জন্য শ্রেষ্ঠ অনুকরণীয় সূন্নত। মুসলিমদের আজকের পরাজয়ের মূল কারণ, তাদের জীবনে সে সূন্নত বেঁচে নাই।\nরাষ্ট্র ভোটডাকাত, চোর-ডাকাত ও নানারূপ দুর্বৃত্তদের হাতে অধিকৃত হলে রাষ্ট্রীয় প্রতিষ্ঠানগুলো দুর্বৃত্তায়নের হাতিয়ারে পরিণত হয়। রাষ্ট্রীয় প্রতিষ্ঠানগুলো তখন জনগণকে জাহান্নামের পথে টানে। বাংলাদেশে তো সেটিই হচ্ছে। ফলে দেশের চাষিরা ও শ্রমিকেরা ক্ষেতে খামারে ও কারখানায় যতটুকু সৃষ্টিশীলতা এনেছে, দেশের বুদ্ধিজীবী ও শিক্ষকেরা তা দেশের স্কুল, কলেজ, বিশ্ববিদ্যালয় ও মাদ্রাসাগুলোতে আনতে পারিনি। অথচ দেশে মসজিদ-মাদ্রাসা ও কলেজ-বিশ্ববিদ্যালয় দেশে প্রচুর বেড়েছে। বেড়েছে শিক্ষিতের হারও। কিন্তু জনমন সমৃদ্ধ হয়নি সুস্থ্য দর্শনে। বাড়িনি চরিত্র। প্রশ্ন হলো, যে শিক্ষা দূর্নীতি, সন্ত্রাস ও পাপাচার বাড়ায় তাকে কি শিক্ষা বলা যায়? বিষপানে দেহের মৃত্যু ঘটে। কুশিক্ষায় মৃত্যু ঘটে বিবেক ও ঈমানের। ফলে অতি নাশকতা মূলক অপরাধ হলো কুশিক্ষা দান। অথচ বাংলাদেশের শিক্ষালয়গুলোতে সে অপরাধকর্মই হচ্ছে। এটি তো পাপের বাণিজ্য। অথচ বাংলাদেশে শিক্ষার নামে সে পাপের বাণিজ্যই প্রতিষ্ঠা পেয়েছে।\nঅথচ ইসলামের নিজে শেখা যেমন ইবাদত, তেমনি ইবাদত হলো অন্যকে শেখানো। এবং উত্তম দান হলো জ্ঞানদান। নবীজী (সা:)’র হাদীস: “যারা কোর’আন শিখে এবং অন্যকে শেখায় তারাই শ্রেষ্ঠ মানুষ।” তিনি আরো বলেছেন, যারা জ্ঞানার্জনের পথে ঘরে থেকে বের হয় তাদের উদ্দেশ্যে শুধু ফিরেশতারা নয়, অন্য জীবেরাও দোয়া করে। শিক্ষার গুরুত্ব মুসলিমগণ বুঝেছিল বলেই মুসলিমগণ তাদের গৌরবকালে মানব ইতিহাসের সবচেয়ে শিক্ষিত জাতি ছিল। আর আজ অশিক্ষায় ও কুশিক্ষায় কাফেরদেরকেও তারা হারিয়ে দিয়েছে। এবং সে ব্যর্থতার উদাহরণ হলো বাংলাদেশ। দেশটির শিক্ষা প্রতিষ্ঠানগুলো জীবনকে রঙ্গশালা রূপে ভাবতে শিখিয়েছে। উৎপাদন বাড়িয়েছে অসংখ্য দুর্বৃত্তের যারা দখল জমিয়েছে দেশের রাজনীতি, প্রশাসন, অর্থনীতি, সাহিত্য-সংস্কৃতিসহ সর্বক্ষেত্রে। ফলে ব্যর্থতা বেড়েছে সর্বস্তরে।\nপ্রচণ্ড ভ্রষ্টতার শিকার দেশের আলেম, ইসলামী দলগুলোর নেতাকর্মী, পীর, সুফি, মসজিদের ইমামগণও। আল্লাহর আইন প্রতিষ্ঠার রাজনীতি ইসলামে ফরয। শরিয়ত ভিন্ন অন্য কোন আইন মেনে বিচার করা শতভাগ কুফরি। এটি জাহান্নামের পথ। অথচ সে কুফরি বিচার ব্যবস্থাই বাংলাদেশে বিজয়ী। অথচ ইসলামপন্থীদের মাঝেও সে কুফরি নির্মূলের জিহাদ নাই। নবীজী (সাঃ)র এমন কোন সাহাবী পাওয়া যাবে না যারা জনগণকে জাহান্নামের আগুণ থেকে মুক্তি দিতে অর্থদান, শ্রমদান এমনকি জীবন দানে জিহাদে নামেননি। অথচ আজ বহু পীর, আলেম ও মোল্লা-মৌলবী সে রাজনীতিকে দুনিয়াদারী বলছে। এবং দ্বীনদারী বলছে ক্ষমতাসীন দুর্বৃত্তদের সাথে আপোষ ও সহযোগিতাকে। দেশ পরিণত হয়েছে জনগণকে জাহান্নামে নেয়ার বাহনে। এমূহুর্তে বাঁচতে হলে জাতিকে ফিরিয়ে নিতে জীবনের মূল পাঠের দিকে -যা আল্লাহপাক নবীদের মারফত শিখিয়েছেন। সেটি হলো পবিত্র কোর’আনে বর্ণীত সিরাতুল মুস্তাকীমের পথ। আত্মাবিনাশী আরবরা এ পথেই বিশ্বশক্তিতে পরিণত হয়েছিল। বাংলাদেশের সামনেও এ ছাড়া ইজ্জত নিয়ে বাঁচার ও জান্নাতে পৌঁছার ভিন্ন কোন পথ খোলা আছে কি? ১ম সংস্করণ ১০/১০/২০০৪; ২য় সংস্করণ ১৫/০২/২০২১।


পেঁপে বীজ কিন্তু ফেলবেন না, কেন জানেন? – Tipszone365.tk | Tips Zone 365\nHome / Health Care / Fitness / পেঁপে বীজ কিন্তু ফেলবেন না, কেন জানেন? – Tipszone365.tk\nDecember 23, 2017\tFitness Leaveacomment\nস্বাস্থ্য সচেতন মানুষের ডায়েট তালিকায় বহুদিন ধরেই জায়গা করে নিয়েছে পেঁপে। ভাটামিন ও মিনারেল সমৃদ্ধ পেঁপের বীজেও রয়েছে ভরপুর পুষ্টিগুণ। কেন খাবেন পেঁপে বীজ? কী বলছেন বিশেষজ্ঞেরা? দেখে নিন গ্যালারির পাতায়।\nক্ষতিকর জীবাণু নাশ: পেঁপে বীজে রয়েছে প্রোটিওলাইটিক উৎসেচক, যা দেহে বাসা বাধা নানা ক্ষতিকর জীবাণু নাশ করে। দেহে প্রোটিন বিপাকে সাহায্য করে, পাশাপাশি, ব্যাকটেরিয়ার আক্রমণ থেকে রক্ষা করে।\nবিপাক: দেহের মধ্যে প্রোটিন ফাইবারকে ভাঙতে এবং হজম প্রক্রিয়াকে অনেক দ্রুত করে পেঁপে বীজ।\nযকৃতের সুরক্ষায়: ত্বকের যত্ন থেকে ক্যান্সার প্রতিরোধ, সবেতেই পেঁপের উল্লেখযোগ্য ভূমিকা রয়েছে। বিশেষজ্ঞেরা জানাচ্ছেন, জল ও দইয়ের সঙ্গে পেঁপে বীজের মিশ্রণ তৈরি করে নিয়মিত পান করলে যকৃত ভাল থাকে।\nডেঙ্গু প্রতিরোধে: ডেঙ্গু প্রতিরোধে পেঁপের উল্লেখযোগ্য ভূমিকা রয়েছে। ডেঙ্গু জ্বরে আক্রান্ত হলেই প্লেটলেট কমতে শুরু করে। এই সময় নিয়মিত পেঁপে বীজ এবং পেঁপে পাতা খেলে প্লেটলেট আবার স্বাভাবিক মাত্রায় ফিরে আসে।\nচুলের যত্নে: শীতকাল মানেই মন খুলে সাজগোজ। তবে এই সময় শুষ্ক চুল এবং খুসকির সমস্যায় ভোগেন অনেকে। বিশেষজ্ঞদের মতে, নিয়মিত পেঁপে বীজ খেলে চুল ঘন হয় এবং খুসকি দূর হয়।\nত্বকের যত্ন: তেলতেলে ত্বক এবং ব্রণের সমস্যা দূর করতে পেঁপে বীজ দিয়ে বানিয়ে ফেলুন ঘরোয়া মিশ্রণ। পেঁপে বীজ এবং পাতা বেটে ফেস প্যাক বানিয়ে মুখে লাগিয়ে রাখুন ১০ মিনিট। ত্বকের হারানো ঔজ্জ্বল্য ফিরে আসবে।\nঋতুস্রাবের ব্যথা: ঋতুস্রাবের সময় কি অসহ্য যন্ত্রণা হয় আপনার? পিরিয়ডের ব্যথা সম্পূর্ণ উপশমের কোনও উপায় নেই। তবে কিছু জিনিস মেনে চললে ব্যথা অনেক বশে থাকবে। পিরিয়ড চলাকালীন পেঁপে বীজের সঙ্গে মধু মিশিয়ে খান। ব্যথা অনেক কম হবে।\nPrevious ভিক্ষুককে গোসল করানোর পর জানা গেল তিনি কোটিপতি! অতঃপর…! – Tipszone365.tk\nNext বড়দিনের কয়েকটি নতুন কেকের রেসিপি! – Tipszone365.tk


১৫ জানুয়ারী, ২০২১ ১০:২৫ এএম\nমো. মনির উদ্দিন: এইচএসসির ফলাফল প্রকাশের পর এমবিবিএস ভর্তি পরীক্ষার তারিখ নির্ধারণ করা হবে বলে জানিয়েছেন স্বাস্থ্য শিক্ষা অধিদপ্তরের মহাপরিচালক (ডিজি) অধ্যাপক ডা. এ এইচ এম এনায়েত হোসেন।\nআজ শুক্রবার (১৫ জানুয়ারি) সকালে বিষয়টি মেডিভয়েসকে মুঠোফোনে নিশ্চিত করেন তিনি। অধ্যাপক এনায়েত হোসেন বলেন, ‘এইচএসসির ফল এখনো প্রকাশ হয়নি। ফল প্রকাশের পর সিদ্ধান্ত হবে। এর আগে তো সিদ্ধান্ত নেওয়া সম্ভব না।’\nপরীক্ষার তারিখ মন্ত্রণালয় নির্ধারণ করবে জানিয়ে তিনি আরও বলেন, ‘এটা আমাদের এখতিয়ারে নাই। মন্ত্রণালয় করবে। এটি নিয়ে আমরা মন্ত্রী মহোদয়কে চিঠি দিয়েছি, তিনি যে তারিখ দেবেন সে অনুযায়ী ভর্তি কমিটি আলাপ-আলোচনা করে সিদ্ধান্ত নেবে। মন্ত্রীর মতামতের ভিত্তিতেই তারা সিদ্ধান্ত নেবে।’\nএর আগে গতকাল বৃহস্পতিবার (১৪ জানুয়ারি) সামাজিক যোগাযোগ মাধ্যমে এমবিবিএসে ভর্তি পরীক্ষার তারিখ নিয়ে গুজব ছড়িয়ে পড়ে। ১২ এপ্রিল এমবিবিএস পরীক্ষা হবে—ভাইরাল হওয়া এমন খবরে মেডিকেল শিক্ষার্থীদের মধ্যে বিভ্রান্তি দেখা দেয়।\nজানতে চাইলে স্বাস্থ্য শিক্ষা অধিদপ্তরের অতিরিক্ত মহাপরিচালক অধ্যাপক ডা. আবু ইউসুফ ফকির ওই দিন রাতে মেডিভয়েসকে বলেন, ‘দুই এপ্রিল পরীক্ষা নেওয়ার বিষয়ে একটি আলোচনা ছিল। কিন্তু এটি চূড়ান্ত হয়নি। পরীক্ষা সাধারণত শুক্রবার হয়। সে হিসাবে ১২ এপ্রিল তো শুক্রবার না।’\nএ প্রসঙ্গে ঢাকা মেডিলে মেডিকেল কলেজের (ঢামেক) অধ্যক্ষ অধ্যাপক ডা. টিটো মিঞা একই দিন রাতে মেডিভয়েসকে বলেন, আজকে (বৃহস্পতিবার) রাতে একটি আলোচনা হওয়ার কথা। করোনায় কোন প্রক্রিয়ায় পরীক্ষা নেওয়া হবে, এটা নিয়েই আলোচনা চলছে। তারিখ এখনো নির্ধারণ করা হয়নি।\nমিটিংয়ের সিদ্ধান্ত জানতে আজ শুক্রবার (১৫ জানুয়ারি) সকালে আবারও ফোন দেওয়া হলে ঢামেক অধ্যক্ষ এ প্রতিবেদককে বলেন, ‘সিদ্ধান্ত হয়নি। মিটিং পেছানো হয়েছে। এ নিয়ে পরে বসা হবে।’\nএর আগে গত ২৪ অক্টোবর স্বাস্থ্য শিক্ষা অধিদপ্তরের মহাপরিচালক (ডিজি) অধ্যাপক ডা. এ এইচ এম এনায়েত হোসেন মেডিভয়েসকে জানান, ২০২০-২১ শিক্ষাবর্ষে দেশের সরকারি ও বেসরকারি মেডিকেল কলেজগুলোতে এমবিবিএস কোর্সের ভর্তি পরীক্ষা সশরীরে অনুষ্ঠিত হবে।\nস্বাস্থ্যবিধি মেনে পরীক্ষা নেওয়া হবে জানিয়ে অধ্যাপক এনায়েত হোসেন বলেন, ভর্তি পরীক্ষা ছাড়া নতুন শিক্ষার্থীর ভর্তির সুযোগ নেই।\nপ্রসঙ্গত, দেশে ৩৬টি সরকারি মেডিকেল কলেজে চার হাজার ৬৮টি এবং ৭০টি বেসরকারি মেডিকেল কলেজে ছয় হাজার ৩৩৯টি আসন রয়েছে। গত বছর ১ অক্টোবর সারাদেশে এমবিবিএস ভর্তি পরীক্ষা অনুষ্ঠিত হয়। পরীক্ষায় ১০ হাজার ৪৪০টি আসনের বিপরীতে ৬৯ হাজার ৪০৫ জন ভর্তিচ্ছু প্রার্থী অংশ নেয়। এর মধ্যে উত্তীর্ণ হয় ৪৯ হাজার ৪১৩ জন। তবে এ বছর এইচএসসিতে অটোপাস দেওয়াতে ভর্তিচ্ছুদের সংখ্যা আরও বাড়তে পারে। শিক্ষা মন্ত্রণালয়ের তথ্য অনুযায়ী, এবার এইচএসসি ও সমমানে অংশ নেওয়া ১৩ লাখ এইচএসসি পরীক্ষার্থী সবাই সনদ পাবেন। জেএসসি এবং এসএসসি ফলাফলের ভিত্তিতে নির্ধারিত ফলাফল ডিসেম্বরের শেষে প্রকাশ করার কথা থাকলেও তা এখনো প্রকাশিত হয়নি।\nএইচএসসির ফল অধ্যাপক ডা. এ এইচ এম এনায়েত হোসেন স্বাস্থ্য শিক্ষা অধিদপ্তর এমবিবিএস পরীক্ষা\nঘটনা প্রবাহ : এমবিবিএস পরীক্ষা\nমেডিকেল ভর্তিচ্ছুদের শেষ মুহূর্তের প্রস্তুতি\nমেডিকেলে ভর্তির ফল পুনর্নিরীক্ষণ চান ১৫৪৬ জন শিক্ষার্থী\n২৭ ডেন্টিস্টকে বদলি করে প্রজ্ঞাপন


ষষ্ঠ শ্রেণির দুই শিক্ষার্থীর অ্যাকাউন্টে জমা হলো হাজার কোটি টাকা! | Channel 24\n১৮ সেপ্টেম্বর, ২০২১ ১৭:৩৮\nপড়াশোনার সহায়তায় সরকারি অনুদানের জন্য উত্তর বিহারে গ্রামীণ ব্যাংকে অ্যাকাউন্ট খুলেছিলেন ষষ্ঠ শ্রেণির দুই শিক্ষার্থী। বাবা-মা অ্যাকাউন্টে সরকারি অনুদানের টাকা এসেছে কি না জানতে চাওয়ায় অ্যাকাউন্ট চেক করতে গিয়ে চোখ কপালে ওঠার মতো অবস্থা দুই শিক্ষার্থীর। তারা দেখতে পান তাদের অ্যাকাউন্টে রয়েছে ৯০৬ কোটি রুপি, যা বাংলাদেশি মুদ্রায় ১ হাজার ১১৫ কোটি টাকা।\nঘটনাটি ঘটেছে ভারতের বিহার রাজ্যের কাটিহার জেলার বাগাউরা পঞ্চায়েতের পাসতিয়া গ্রামে।\nআরও পড়ুন: আফগানিস্তানে স্কুল খুলছে, তবে…\nবিষয়টিতে হতবাক গ্রামীণ ব্যাংকের কর্মকর্তারা। এত অর্থ কীভাবে ওই দুই শিক্ষার্থীর অ্যাকাউন্টে জমা হলো, তা খতিয়ে দেখছেন তারা।\nএদিকে এ ঘটনা দ্রুত ছড়িয়ে পড়লে অনেকেই নিজেদের অ্যাকাউন্ট চেক করতে শুরু করেন। তাদের আশা ছিল, যদি বড় অঙ্কের টাকা তাদের অ্যাকাউন্টেও জমা পড়ে!\nএনডিটিভি ও ইন্ডিয়া টুডের খবরে বলা হয়েছে, গুরুচন্দ্র বিশ্বাস এবং আশিস কুমার দুইজনই একই গ্রামের বাসিন্দা। আশিসের অ্যাকাউন্টে ৬ কোটি ২ লাখ রুপি আর গুরুচরণের অ্যাকাউন্টে পাওয়া যায় ৯০০ কোটি রুপি।\nগ্রামীণ ব্যাংকের ম্যানেজার মনোজ গুপ্ত খবরটি শুনে স্তম্ভিত হয়ে যান। এবং সঙ্গে সঙ্গে ওই দু’জনের অ্যাকাউন্ট থেকে টাকার লেনদেনের প্রক্রিয়া বন্ধ করে দেন।\nওই জেলার ম্যাজিস্ট্রেট উদয় মিশরা বলেছেন, ব্যাংকের ব্যবস্থাপক আমাদের জানিয়েছেন, কম্পিউটার সিস্টেমে ত্রুটির কারণে এমনটি হয়েছে। আসলে ওই দুই শিক্ষার্থীর ব্যাংক স্টেটমেন্টে বিপুল অর্থ দেখা যাবে, কিন্তু তারা তা তুলতে পারবে না। কারণ, টাকাগুলো দুই অ্যাকাউন্টে জমা পড়েনি।\nএদিকে এই ঘটনার দুইদিন আগে বিহারেরই খাগাড়িয়া জেলার এক শিক্ষকের অ্যাকাউন্টে হঠাৎই সাড়ে পাঁচ লাখ রুপি ঢুকে যায়। কিন্তু এই টাকা পেয়ে শিক্ষক রঞ্জিত দাস সেটা ফেরত দিতে অস্বীকার করেন। শুধু অস্বীকারই নয়, ওই টাকা থেকে ১ লাখ ৬০ হাজার ৯৭০ রুপি খরচও করে ফেলেন। বিষয়টি নিয়ে পুলিশের কাছে অভিযোগ জমা পড়লে পুলিশ রঞ্জিতকে গ্রেপ্তার করে।


ঢাকা, রোববার, ১৭ জানুয়ারি ২০২১, ৩ মাঘ ১৪২৭ আপডেট : ৩ মিনিট আগে English\nপ্রকাশ : ২৩ আগস্ট ২০১৯, ১৫:৪৮\nআমি খুব আশাবাদী মানুষ। আমি জানি, এই আশাবাদ নিয়ে আমার আশপাশের অনেকেই আমাকে নিয়ে ঠাট্টা-তামাশা করেন- আমি কিছু মনে করি না। আমার পিএইচডি সুপারভাইজারের কাছে শোনা একটি গল্প মনে পড়ে। তিনি আমাকে একজন আশাবাদী ছেলের গল্প শুনিয়েছিলেন। গল্পটি অনেকবার অনেক জায়গায় শুনিয়েছি; আরও একবার শুনতে পাঠকরা নিশ্চয়ই আপত্তি করবেন না। গল্পটি এ রকম :একটা বাচ্চা ছেলে খুবই আশাবাদী। কোনো কিছুই তাকে নিরুৎসাহিত করবে পারে না। সে সবসময় লাফাচ্ছে, ঝাঁপাচ্ছে, হাসছে, খেলছে। তার মা-বাবা এই বাচ্চা ছেলেটার ভবিষ্যৎ নিয়ে রীতিমতো চিন্তায় পড়ে গেলেন। তারা ভাবলেন, ছেলেটা যখন বড় হবে, কঠিন বাস্তবের মুখোমুখি হবে, তখন সে নিশ্চয়ই একটা ধাক্কা খাবে। তাই তারা ভাবলেন, ছেলেটাকে রূঢ় বাস্তবের মুখোমুখি করতে হবে। মা-বাবা অনেক ভেবেচিন্তে রাস্তা থেকে বেশ খানিকটা ঘোড়ার গোবর এনে বাচ্চা ছেলেটার ঘরে ফেলে রাখলেন। ভাবলেন, ছেলেটা যখন স্কুল থেকে বাসায় এসে তার ঘরে এই গোবর দেখবে, সে নিশ্চয় খুবই ঘাবড়ে যাবে। ঘর থেকে ঘোড়ার গোবর পরিস্কার করতে গিয়ে তার এক ধরনের শিক্ষা হবে, হাসিখুশি-আনন্দ একটুখানি হলেও কমবে। বাবা-মা তাদের ছেলের জন্য অপেক্ষা করতে লাগলেন। ছেলে স্কুল থেকে বাসায় এসে নিজের ঘরে ঢুকেছে এবং একটু পরেই মা-বাবা তাদের ছেলের একটা বিশাল আনন্দধ্বনি শুনতে পেলেন। ছেলে আনন্দে লাফাতে লাফাতে বলতে লাগল, ‘ঘরের ভেতরেই যেহেতু ঘোড়ার গোবর, তার মানে আশপাশে নিশ্চয়ই কোথাও ঘোড়াটা আছে! কী মজা!’\nআমার অবস্থা অনেকটা এই ছেলের মতো; সবসময়ই সব জায়গায় আমি আশার আনন্দ খুঁজে পাই। আমার ধারণা, শুধু আমি নই, আমার মতো যারা ১৯৭১-এর সেই ভয়াবহ সময় পার করে এসেছে, তাদের সবাই এই দেশ নিয়ে আশাবাদী। আমরা মানবতার সবচেয়ে নৃশংস রূপটি দেখেছি, একই সঙ্গে এই দেশের মানুষের সাহস, শক্তি ও আত্মত্যাগের রূপটিও দেখে এসেছি। আমরা কীভাবে এই দেশ নিয়ে আশাবাদী না হয়ে পারব?\nআমি স্বীকার করছি, খবরের কাগজ দেখলে যে কেউ এক ধরনের হতাশা অনুভব করবেন। কিছুদিন আগেও সেখানে ছিল ধর্ষণ, গণধর্ষণ আর শিশু ধর্ষণের খবর। মনে হচ্ছিল, মাদ্রাসা শিক্ষকরা বুঝি একজনের সঙ্গে আরেকজন এ ব্যাপারে প্রতিযোগিতায় নেমেছেন। এখন হচ্ছে ডেঙ্গুর খবর। সারাজীবন দেখে এসেছি, বেঁচে থাকতে হলে মানুষের রোগশোক হয়; কিছুদিন ভুগে আবার ভালো হয়ে যায়। এখন কথা নেই, বার্তা নেই, দুধের শিশুটি থেকে বড় মানুষ ডেঙ্গুতে হঠাৎ করে মারা যাচ্ছে- কী ভয়ঙ্কর একটা পরিবেশ! ঈদের আগে-পড়ে গাড়ি অ্যাক্সিডেন্টের খবর, এত অল্প সময়ে সড়ক দুর্ঘটনায় এত মানুষ মারা যেতে পারে, নিজের চোখে দেখেও বিশ্বাস হয় না। ঈদের সময়টিতে হঠাৎ দেখি চামড়া কেলেঙ্কারির খবর। রাতারাতি বিচিত্র সিন্ডিকেট গড়ে উঠে চামড়া ব্যবসায়ীদের পথে বসিয়ে দিচ্ছে। তার আগে ছিল বন্যার খবর। মাঝখানে দুধ নিয়ে বিশাল হৈচৈ। গবেষকরা দুধের মাঝে অ্যান্টিবায়োটিক পেয়েছেন। মুখ ফুটে সেই কথাটি বলামাত্র মনে হলো সরকারি কর্মকর্তারা গবেষকদের টুঁটি চেপে ধরবেন। একটা সমস্যাকে অস্বীকার করলেই কি সমস্যাটা চলে যায়? এমনিতে সারা বছরই রোহিঙ্গাদের নিয়ে খবর থাকে, ইয়াবার বড় বড় চালান নিয়ে খবর থাকে, ক্রসফায়ারে বিনা বিচারে মানুষ মেরে ফেলার খবর থাকে, বাংলাদেশ বিমানে করে যাত্রী আনা-নেওয়ার খবরের বদলে সোনা আনা-নেওয়ার খবর অনেক বেশি থাকে। সবচেয়ে ভয়ঙ্কর ব্যাপার ছিল, ছেলেধরা সন্দেহে একেবারে নিরীহ নারী-পুরুষকে নির্মমভাবে পিটিয়ে মেরে ফেলা। হঠাৎ করে মনে হতে থাকে, আমরা বুঝি সভ্য মানুষ নই, আমরা বুঝি মধ্যযুগের বর্বর মানুষ।\nকাজেই খবরের কাগজ পড়ে কারও যদি মন খারাপ হয়, কেউ যদি হতাশা অনুভব করেন, আমরা তো তাকে দোষ দিতে পারি না। আমি তার মাঝেও নিজের আশাবাদকে টিকিয়ে রাখার চেষ্টা করি। দাঁতে দাঁত চেপে খবরগুলো পড়ি। তারপর নিজেকে বোঝাই, পৃথিবীর সব জাতি কোনো না কোনো সময় এই প্রক্রিয়ার ভেতর দিয়ে গেছে। আমরাও যাচ্ছি, একসময় আমরা শক্ত অর্থনীতির ভিত্তির ওপর দাঁড়াব। এখনই আমাদের ছেলেদের পাশাপাশি মেয়েরা সমান তালে লেখাপড়া করছে; সেই লেখাপড়ার মান আরও ভালো হবে। দেশের ছেলেমেয়েরা আধুনিক মানুষ হিসেবে বড় হবে। সরকার ঠিকভাবে চলবে, আইনের শাসন দৃঢ় হবে, দুর্নীতি কমে আসবে, বায়ুদূষণ বন্ধ হবে, খাবারে ভেজাল থাকবে না। নদীগুলো মুক্ত হবে, সবুজ দেশটি আরও সবুজ হয়ে উঠবে। আমি এসব নিয়ে আশা করতে একটুও ভয় পাই না। আশাবাদী হয়ে বেঁচে থাকার একটা অনেক বড় সুবিধা আছে, ভয়ঙ্কর দুঃসময়টিও সাহস নিয়ে পার করে দেওয়া যায়! আমি জানি, কারণ আমি পার করেছি!\nমানুষ খুবই বিচিত্র একটি প্রাণী। একজন মানুষ হয়তো নিজের জীবন নিয়েই হিমশিম খাচ্ছে। তারপরও সে পুরো দেশ নিয়ে চিন্তাভাবনা করে। শুধু দেশ নয়, পৃথিবী নিয়ে চিন্তাভাবনা করে। কেউ কেউ বিশ্ব ব্রহ্মাণ্ড নিয়ে মাথা ঘামায়। যে কোনো মানুষের সঙ্গে কথা বললে দেখা যাবে, তার দেশ নিয়ে কিছু একটা পরিকল্পনা আছে। দেশটাকে কীভাবে ঠিক করা যাবে, সেটা নিয়ে তার নিজের চিন্তাভাবনা আছে। আমিও চিন্তা করি। তবে আমার ধারণা, অন্যরা যে রকম অল্পতে কাতর হয়ে যান, আমি তত সহজে কাতর হই না। আশাবাদী হওয়ার কারণে যেটুকু পেয়েছি, তাতেই মহাখুশি হয়ে যাই, যেটুকু পাইনি তার জন্য ধৈর্য ধরে অপেক্ষা করি। ভবিষ্যতে পেয়ে যাব, সেটা আশা করে বসে থাকি।\nআমি কী পেয়েছি? যাদের জন্মই হয়েছে বাংলাদেশে, তারা বুঝবে না কিংবা অনুভব করবে না; কিন্তু আমাদের প্রজন্ম জানে যে, আমরা বাংলাদেশটি পেয়েছি। যদি না পেতাম, তাহলে আমাদের কী অবস্থা হতো, আমি কল্পনাও করতে পানি না। যদিও বামপন্থি অধ্যাপকরা ক্রমাগত আমাদের যুক্তি-প্রমাণ দিয়ে বুঝিয়ে দিচ্ছেন, এই দেশের উন্নয়নের পুরো ব্যাপারটিই একটা ভাঁওতাবাজি; কিন্তু আমি তো দেখতে পাচ্ছি পাকিস্তানের ইমরান খান একটা ভিক্ষার ঝুলি নিয়ে দেশ-বিদেশে ঘুরে বেড়াচ্ছেন আর আমাদের প্রধানমন্ত্রী শেখ হাসিনা সমানে সমান হয়ে একটা মর্যাদার আসনে বসে নানা দেশের প্রধানমন্ত্রী-প্রেসিডেন্টদের সঙ্গে কথা বলছেন। আমি আমার ইউনিভার্সিটিতে ২৫ বছর অধ্যাপনা করে অবসরে গিয়েছি। পুরো সময়টুকু কীভাবে কম খরচে একটা ডিপার্টমেন্ট চালানো যায়, তার কলাকৌশল আবিস্কার করে দিন কাটিয়েছি। পুরো বিশ্ববিদ্যালয় বছরে মাত্র কয়েক কোটি টাকা পেয়েছে; সেটা দিয়ে কোনোমতে একটা বিল্ডিং তোলা হয়েছে; কয়েকটা ক্লাসরুম বানানো হয়েছে। অথচ এখন আমাদের বিশ্ববিদ্যালয়ে হাজার কোটি টাকার কাজ শুরু হতে যাচ্ছে। বামপন্থি অধ্যাপকরা নিশ্চয়ই আমাকে বোঝাতে পারবেন, এই হাজার কোটি টাকার মাঝে রয়েছে বিশাল শুভঙ্করের ফাঁক; কিন্তু যতক্ষণ বোঝাতে না পারছেন, ততক্ষণ এই বিশাল অঙ্কের টাকা দিয়ে বিশ্ববিদ্যালয়ের উন্নয়নের স্বপ্ন দেখে আনন্দ পেতে চাই। আমি অল্পতেই খুশি হই; বেশি হলে আমি কী পাগলামো করে ফেলব, কে জানে!\nযাই হোক, দেশের উন্নয়নের ব্যাপারটা আমার পাওয়ার মূল বিষয় নয়। আমার মূল পাওয়া হচ্ছে যুদ্ধাপরাধীর বিচার। দেশ স্বাধীন হওয়ার পরও দীর্ঘদিন একটা গ্লানি নিয়ে বেঁচে ছিলাম। বিশেষ করে যখন যুদ্ধাপরাধীরা এই দেশের মন্ত্রী হয়ে গাড়িতে পতাকা লাগিয়ে ঘুরে বেড়াত, সেই জ্বালা সহ্য করা খুব সহজ ছিল না। যখন ছোট ছোট ছেলেমেয়ে জানতে চাইত, যারা এই দেশটাকে চায়নি, তারা কেমন করে এই দেশের মন্ত্রী হয়? আমি তাদের এই অতি সহজ-সরল প্রশ্নের উত্তর দিতে পারতাম না। আমাকে এখন আর সেই প্রশ্নের উত্তর দিতে হয় না; উল্টো সুযোগ পেলে (কিংবা না পেলেও) তাদের মনে করিয়ে দিই, ৪০ বছর পরে হলেও আমরা যুদ্ধাপরাধীর বিচার করেছি।\nদেশ নিয়ে আমার কি আরও কিছু চাওয়ার আছে? আমি যখন এটা নিয়ে চিন্তা করি তখন আমার মনে হয়, আমি দেশ থেকে আর মাত্র দুটি জিনিস চাই; তার পর আমার আর কিছু চাওয়ার থাকবে না। আমি যে দুটি বিষয় চাই তার একটি হচ্ছে, রাজনৈতিক দল সংক্রান্ত। আমি চাই, এই দেশে যেন মুক্তিযুদ্ধের আদর্শের বিরুদ্ধে কোনো রাজনৈতিক দল না থাকে। আরও সহজ করে বলা যায়, সংসদে সরকারি দল যে রকম হবে, মুক্তিযুদ্ধের পক্ষে একটি রাজনৈতিক দল, ঠিক সে রকম বিরোধী দলও হবে মুক্তিযুদ্ধের পক্ষের একটি রাজনৈতিক দল। রাজনৈতিক কলাকৌশল নিয়ে দুই দলের মাঝে দ্বন্দ্ব থাকবে; কিন্তু দেশের মূল আদর্শ নিয়ে কোনো দ্বন্দ্ব থাকবে না। আরও সোজাসুজি বলা যায়, জামায়াতে ইসলামীকে সঙ্গী করে আর কোনো দল কোনোদিন রাজনীতি করবে না, নির্বাচন করবে না।\nআমার অন্য চাওয়াটি বঙ্গবন্ধুকে নিয়ে। ১৫ আগস্ট বিডিনিউজটোয়েন্টিফোরে সৈয়দ বদরুল আহসানের একটি লেখা বের হয়েছে। এই দেশের সবার সেই লেখাটিতে একটিবার হলেও চোখ বুলানো উচিত। তাহলে আমাদের এক ধরনের বোধোদয় হবে। এখন সবাই উঠতে-বসতে বঙ্গবন্ধুর নাম জপ করছে; কিন্তু ১৯৭৫ সালে কারা কী করেছিল? কেন করেছিল?\n১৯৭৫ সালে বঙ্গবন্ধুকে সপরিবারে হত্যা করার বিষয়টি অবিশ্বাস্য রকম হৃদয়বিদারক। আমার মাঝেমধ্যেই মনে হয়, ২১টি বছর বঙ্গবন্ধুকে বাংলাদেশের বুক থেকে মুছে ফেলার চেষ্টাটুকু কোনো অংশে কম হৃদয়বিদারক নয়। এই দেশে প্রজন্মের পর প্রজন্ম বড় হয়েছে, যাদের কাছে বঙ্গবন্ধুর নামটি পর্যন্ত উচ্চারণ করা হয়নি অথচ বাংলাদেশ এবং বঙ্গবন্ধু সমার্থক। কেউ যদি মাত্র একটি লাইন ব্যবহার করে বাংলাদেশের ইতিহাস বলতে চায়, সেখানেও বঙ্গবন্ধুর নামটি উচ্চারণ করতে হবে। অথচ সেই বঙ্গবন্ধুর নামটি মুছে ফেলার চেষ্টা করা হয়েছিল। কী ভয়ঙ্কর!\nকাজেই দেশ নিয়ে আমার দ্বিতীয় চাওয়াটি হচ্ছে, এই দেশের সব রাজনৈতিক দল বঙ্গবন্ধুকে তার প্রাপ্য সম্মানটুকু দিয়ে রাজনীতি করবে। আরও সহজ করে বলা যায়, বঙ্গবন্ধু সবসময় থাকবেন এই দেশের সব ধরনের রাজনীতির ঊর্ধ্বে। তিনি কোনো দলের মানুষ হবেন না, তিনি হবেন এই দেশের সবার হৃদয়ের মানুষ।\nআমার এই দুটি চাওয়া মোটেও বেশি চাওয়া নয়- দুটি খুবই ‘একটুখানি’ মাত্র চাওয়া। আমি এটা আইন করিয়ে করাতে চাই না, জোর করে করাতে চাই না। আমি চাই, এটা এই দেশের মানুষের হৃদয় থেকে আসুক, দেশের জন্য ভালোবাসা থেকে আসুক।


ধ্রুব এষ - উইকিপিডিয়া\nবাংলাদেশী প্রচ্ছদ শিল্পী ও লেখক\nধ্রুব এষ (জন্ম ৭ জানুয়ারি ১৯৬৭) একজন বাংলাদেশি চিত্রশিল্পী, যিনি প্রচ্ছদ শিল্পী হিসেবে বিশেষ খ্যাতি অর্জন করেছেন। এছাড়া তিনি কবিতা ও গল্প লিখে থাকেন। মধ্য ১৯৯০-এর পর তিনি ঔপন্যাসিক হুমায়ূন আহমেদের অধিকাংশ গ্রন্থের প্রচ্ছদ অঙ্কন করেছেন। এছাড়া তিনি সেবা প্রকাশনী থেকে প্রকাশিত মাসিক পত্রিকা রহস্যপত্রিকার শিল্প সম্পাদক হিসেবে কর্মরত আছেন।\n২০১৭ সালে ধ্রুব এষ\n(1967-01-07) ৭ জানুয়ারি ১৯৬৭ (বয়স ৫৪)\nপ্রচ্ছদ শিল্পী‚ কবি‚ সাহিত্যিক, শিল্প সম্পাদক\n৫ বইয়ের প্রচ্ছদ\nধ্রুব এষ ১৯৬৭ সালের ৭ জানুয়ারি সুনামগঞ্জে জন্মগ্রহণ করেন। তার পিতার নাম ভূপতি রঞ্জন এষ ও মাতার নাম লীলা এষ। তিনি ঢাকা বিশ্ববিদ্যালয়ের চারুকলা থেকে উচ্চশিক্ষা গ্রহণ করেন।\nধ্রুব এষ ১৯৮৯ সালে বিশ্ববিদ্যালয়ের দ্বিতীয় বর্ষে অধ্যয়নরত অবস্থায় মোস্তাক আহমেদের একটি কাব্যগ্রন্থের প্রচ্ছদ অঙ্কনের মাধ্যমে প্রচ্ছদশিল্পী হিসেবে কর্মজীবন শুরু করেন। প্রথম দিকে তিনি ইমদাদুল হক মিলনের বইয়ের প্রচ্ছদ করতেন। পরে প্রকাশকদের মাধ্যমে হুমায়ুন আহমেদের সাথে পরিচয় হয় এবং সখ্য গড়ে ওঠে। তারপর থেকে হুমায়ূনের অধিকাংশ বইয়ের প্রচ্ছদ এঁকেছেন ধ্রুব। ২০১৯ সালের ফেব্রুয়ারিতে দ্য ডেইলি স্টারকে দেওয়া এক সাক্ষাৎকারে তিনি ২৫ হাজার বইয়ের প্রচ্ছদ তৈরির কথা বলেন। তিনি বলেন,\nবাংলাদেশে প্রচ্ছদশিল্পে আধুনিকতা আনার জন্য কেউ কেউ আমাকে কৃতিত্ব দেন। তবে এর মূল কৃতিত্ব হুমায়ূন আহমেদের। তিনি আমাকে প্রথম বলেছিলেন, আমার বইয়ের প্রচ্ছদে ফিগার আঁকতে হবে না। এই স্বাধীনতা আমাকে একলাফে অনেকদূর এগিয়ে দিয়েছে।\nসুপারি পাতার গাড়ি (শিশুসাহিত্য-২০০০)\nসূর্য মামার বাচ্চাদের গল্প (শিশুসাহিত্য-২০০১)\nঠিক দুক্কুর বেলা (শিশুসাহিত্য-২০০৪)\nআরেক নীশিতা (শিশুসাহিত্য-২০১০)\nবাম হাতে ছয় আঙুল (উপন্যাস-২০১৩)\nসেরা সুনীল গঙ্গোপাধ্যায় (সম্পাদনা-২০০৯)\nফালতু বচন (রম্যরচনা-২০২০)\nগ্রন্থ অলঙ্করণে কালি প্রকাশনী থেকে প্রকাশিত বাংলার গল্প বাঙালির গল্প গ্রন্থের জন্য পাঞ্জেরী ছোটকাকু আনন্দ আলো শিশুসাহিত্য পুরস্কার - ২০১৯\nফ্যাক্টস এন্ড ডকুমেন্টস: বঙ্গবন্ধু হত্যাকাণ্ড(১৯৮৬)\nআবু ইব্রাহীমের মৃত্যু (২০০৯)\n↑ "ধ্রুব এষ: শিল্পী, ঋষি না বাউল?"। ১৭ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৬ জানুয়ারি ২০১৭।\n↑ রহস্যপত্রিকা, আগস্ট ২০১২; ২৮ বর্ষ, ১০ সংখ্যা; পৃষ্ঠা ৩। সেগুনবাগিচা, ঢাকা থেকে প্রকাশিত।\n↑ "রঙিন বইয়ের ছবি করে মজা পান ধ্রুব এষ"। দ্য রিপোর্ট। সংগ্রহের তারিখ ৭ এপ্রিল ২০১৯।\n↑ "রঙিন বইয়ের ছবি করে মজা পান ধ্রুব এষ"। সংগ্রহের তারিখ ২৮ জুন ২০১৮।\n↑ ক খ "DHRUBA ESH"। The Daily Star (ইংরেজি ভাষায়)। ১ ফেব্রুয়ারি ২০১৯। সংগ্রহের তারিখ ৭ এপ্রিল ২০১৯।\n↑ "ধ্রুব এষ: শিল্পী, ঋষি না বাউল?"। ২১ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৮।\n↑ "পুরস্কার পেলেন পাঁচ বরেণ্য ব্যক্তি ও প্রতিষ্ঠান"। দৈনিক প্রথম আলো। ২৪ মার্চ ২০১৯। সংগ্রহের তারিখ ২৯ মার্চ ২০১৯।\n'https://bn.wikipedia.org/w/index.php?title=ধ্রুব_এষ&oldid=5169308' থেকে আনীত\n০৫:৩০, ১ জুন ২০২১ তারিখে সর্বশেষ সম্পাদিত\nএ পৃষ্ঠায় শেষ পরিবর্তন হয়েছিল ০৫:৩০টার সময়, ১ জুন ২০২১ তারিখে।


গোটা বিশ্বের জন্য ক্ষতিকারক চীন! ড্রাগনের বিরুদ্ধে ফের সরব ডোনাল্ড ট্রাম্প । India Rag\nগোটা বিশ্বের জন্য ক্ষতিকারক চীন! ড্রাগনের বিরুদ্ধে ফের সরব ডোনাল্ড ট্রাম্প\nনয়া দিল্লীঃ আমেরিকার রাষ্ট্রপতি ডোনাল্ড ট্রাম্প (Donald Trump) আরও একবার চীনের (China) বিরুদ্ধে নিজের ক্ষোভ প্রকাশ করলেন। ট্রাম্প বলেন, চীন আমেরিকা সমেত গোটা বিশ্বের অনেক ক্ষতি করেছে। এর আগে আমেরিকার স্বাধীনতা দিবসে উনি বলেছিলেন যে, যখন কিছু দেশের থেকে আমেরিকার রাজকোষে বিপুল টাকা আসছে, তখনই চীন থেকে ভাইরাস এসে সমস্ত কিছু বরবাদ করে দিলো। ট্রাম্প সোমবার ট্যুইট করে লেখেন, ‘চীন আমেরিকার আর গোটা বিশ্বের ব্যাপক ক্ষতি করেছে।”\nউল্লেখ্য, রাষ্ট্রপতি ডোনাল্ড ট্রাম্প এর আগেও বহুবার চীনের বিরুদ্ধে সরব হয়েছে। এই সময় দুই দেশের মধ্যে করোনার সাথে সাথে সৈন্য টক্করের আশঙ্কাও বেড়ে চলেছে। একদিকে যেমন সাউথ চাইনা সমুদ্রে দুই দেশ নিজেদের ক্ষমতা প্রদর্শন করছে, তখন আরেকদিকে কিছুদিন আগে আমেরিকার বিদেশ মন্ত্রী মাইক পম্পিও বলেছিলেন যে, দক্ষিণ পূর্ব এশিয়ায় চীনের কারণে অনেক দেশের সমস্যার কথা মাথায় রেখে আমরা আমাদের সেনা ইউরোপ থেকে সরিয়ে এশিয়ায় মোতায়েন করছি।\nআপনাদের জানিয়ে দিই, আমেরিকার রাষ্ট্রপতি ডোনাল্ড ট্রাম্প বলেছিলেন যে, চীনের চুপ থাকা, প্রতারণা করা আর দোষ ঢাকা দেওয়ার কারণে গোটা বিশ্বে করোনা ভাইরাস ছড়িয়ে পড়েছে, আর চীনকে এর জবাব দিতে হবে। আমেরিকার ২৪৪ তম স্বাধীনতা দিবসে রাষ্ট্রপতি ডোনাল্ড ট্রাম্প একদিকে যখন চীনের বিরুদ্ধে সরব হয়েছেন, তখন আরেকদিকে ভারতকে নিজেদের বন্ধু বলে সম্বোধন করেছেন।\nএটাই প্রথম না, এর আগেও চীনের সাথে ভারতের সীমান্ত নিয়ে চলা বিবাদের মাঝে আমেরিকার রাষ্ট্রপতি স্পষ্ট ভাবে বুঝিয়ে দিয়েছিলেন যে গোটা আমেরিকা ভারতের পাশে আছে। আর চীনের সাথে চলা বিবাদের কারণে ভারত নিজেদের সৈন্য শক্তি বাড়াতে আমেরিকা থেকে অনেক সামরিক অস্ত্রও কিনছে।


Fri 21st Sep 2018, 12:38 pm\n25th Mar 2018 186\nমৃত্যু অবধারিত! এক আদিম রহস্যের নাম মৃত্যু। অমোঘ, অজেয়, অনিবার্য। চিরকালীন বিস্ময়—কারও কাছে সে চূড়ান্ত আতঙ্ক। কারও কাছে ‘মরণ রে, তুঁহু মম শ্যাম সমান’। সৃষ্টির শুরু থেকে মানুষ বুঝতে চেয়েছে, মৃত্যু আসলে কী?\nরোগীর হৃদ্‌যন্ত্র সচল, দেহ উষ্ণ, পাকস্থলীতে পাওয়া যায় গুড়গুড় শব্দ, অন্ত্র খাবার হজম করতে পারে, আবার শরীরের কোনো আঘাতও নিরাময়যোগ্য—এমন পরিস্থিতিতে বলাই যায় শরীর সম্পূর্ণরূপে জীবিত। অথচ চিকিৎসাবিজ্ঞানে সর্বসম্মত সংজ্ঞা অনুযায়ী এই রোগী মৃত। একে বলা হয় সচল হৃৎস্পন্দনের লাশ (বিটিং হার্ট ক্যাডাভার) বা মৃত মস্তিষ্কের (ব্রেইন ডেড) লাশ, যার রক্ত সঞ্চালনসহ শরীরের অঙ্গপ্রত্যঙ্গ সচল। এরা যে আসলেই মৃত, সে বিষয়ে চিকিৎসকেরা কীভাবে নিশ্চিত?\nবিদ্যুৎস্পৃষ্ট হলে মানুষ কেন মারা যায়—১৯২০-এর দশকে সে বিষয়ে অনুসন্ধান চালান নিউইয়র্কের ব্রুকলিনের তড়িৎ প্রকৌশলী কৌয়েনহোভেন। তিনি ধারণা করেন, সঠিক মাত্রার ভোল্টেজ দিয়ে ঝাঁকুনি দিতে পারলে বিদ্যুৎস্পৃষ্ট হয়ে মারা যাওয়া ব্যক্তি পুনরায় জীবন ফিরে পেতে পারে। এরপর পরবর্তী ৫০ বছর ধরে ধারণাটি বাস্তবায়নে কাজ করেন উইলিয়াম কৌয়েনহোভেন। শেষ পর্যন্ত তিনি ডিফিব্রিলেটর আবিষ্কার করতে সক্ষম হন। হৃৎস্পন্দন বন্ধ হয়ে গেলেই একসময় ব্যক্তিকে মৃত বিবেচনা করা হতো। কিন্তু ডিফিব্রিলেটর আবিষ্কারের পর দেখা গেল, এটাই শেষ কথা নয়।\nমস্তিষ্কের ক্রিয়াকর্ম শনাক্তে ব্যবহৃত ইইজি (ইলেকট্রোএনসেফালোগ্রাম) আবিষ্কারের পর মৃত্যু শনাক্তকরণের প্রক্রিয়া আরও জটিল হয়ে পড়ে। ১৯৫০ সালের আগে অচেতন রোগীদের কেবল কোমাটোজ (গভীর ঘুমে আচ্ছন্ন) বলে চিহ্নিত করা হতো। কিন্তু ১৯৫০-এর দশকের শুরুতে বিশ্বজুড়ে চিকিৎসকেরা দেখতে পান, কোমাটোজ বিবেচনা করা অনেক রোগীর মস্তিষ্কে আদৌ কোনো ক্রিয়াকলাপ নেই। এই রহস্যজনক পরিস্থিতিকে ব্যাখ্যা করতে ফ্রান্সে প্রথম ‘কোমা ডিপ্যাস’ টার্মটি ব্যবহার করা হয়, অর্থাৎ এমন পরিস্থিতি, যা কোমা পরিস্থিতিকে ছাড়িয়ে যায়। শনাক্ত হয় ‘সচল হৃৎস্পন্দনের লাশ, যাদের মস্তিষ্ক মৃত কিন্তু শরীর জীবিত। এটা সম্পূর্ণ নতুন ধরনের রোগী, যা এক ধাক্কায় পাঁচ হাজার বছরের চিকিৎসাসংক্রান্ত সব ধারণাকে উল্টে দেয়। জন্ম হয় মৃত্যু সম্পর্কে নতুন দার্শনিক, নৈতিক এবং আইনি জটিল প্রশ্নের।\nআরেকটি পরিস্থিতি হলো পারসিস্টেন্ট ভেজেটেটিভ স্টেট (পিভিএস)। এ পরিস্থিতি কোমার চেয়ে সংকটপূর্ণ। পিভিএস রোগীর মস্তিষ্কের ওপরের অংশ স্থায়ী বা অপরিবর্তনীয় ক্ষতিগ্রস্ত হয়। তবে এই রোগী মৃত নয়। পিভিএসের আরও দুটি নাম রয়েছে—অ্যাপালিক সিনড্রোম এবং আনরেসপনসিভ ওয়েকফুলনেস সিনড্রোম। কাজেই বলা যায়, কিছু মৃত অন্যদের তুলনায় বেশি মৃত।\nশতাব্দীর পর শতাব্দী ধরে সৈন্য, কসাই এবং জল্লাদেরা দেখেছেন, শিরশ্ছেদ বা দ্বিখণ্ডিত করার পরও শরীরের বিভিন্ন অংশ আপনা-আপনিই কাঁপছে। লাইফ সাপোর্ট আবিষ্কারের অনেক আগে ঊনবিংশ শতাব্দীতে চিকিৎসকেরা শ্বাস-প্রশ্বাস বন্ধ হয়ে যাওয়ার কয়েক ঘণ্টা পরও হৃৎস্পন্দন চালু রয়েছে—এমন অনেক রোগী পেয়েছেন। এর কারণ হলো লাজারাস রিফ্লেক্স। স্বয়ংক্রিয় এই রিফ্লেক্সের কথা প্রথম শোনা যায় ১৯৮৪ সালে। এই রিফ্লেক্সের কারণে অনেক সময় মৃত ব্যক্তি শোয়া অবস্থা থেকে বসে পড়ে, হাত ওপরে তুলে আবার নিচে ফেলে দেয়। বেশির ভাগ রিফ্লেক্স মস্তিষ্কের মধ্যস্থতায় ঘটে থাকলেও এই রিফ্লেক্স হয় শিরদাঁড়ার মধ্য দিয়ে।\nপাশাপাশি জীবন-মৃত্যুর ধারাবাহিকতায় কোনো ব্যক্তি মারা যাওয়ার পরও কয়েক দিন পর্যন্ত ত্বক এবং মস্তিষ্কের স্টেম সেল বেঁচে থাকে। পেশির স্টেম সেল মৃত্যুর আড়াই সপ্তাহ পরও জীবিত পাওয়া গেছে। এমনকি শেষনিশ্বাস নেওয়ার পর দীর্ঘ সময় পর্যন্ত আমাদের জিন বেঁচে থাকে।\nডার্টমুথের নিউরোলজি অ্যান্ড মেডিসিনের প্রফেসর জেমস বারনাট বলেন, ‘কোনো ধরনের লাইফ সাপোর্টে না থাকা কোনো ব্যক্তির হৃৎস্পন্দন বন্ধ হয়ে গেলে বা শ্বাস-প্রশ্বাস বন্ধ হয়ে গেলে বা কয়েক মিনিট রক্ত সঞ্চালন বন্ধ থাকলে তাঁকে মৃত ঘোষণা করা হয়। এটা মৃত্যুর প্রথাগত বা প্রচলিত ধারণা। এ রকম আরও ধারণা রয়েছে। তবে মৃত্যুর কোনো সুনির্দিষ্ট মুহূর্ত নেই বা এমন কোনো সুনির্দিষ্ট একটি মুহূর্ত নেই, যখন একজন ব্যক্তির সর্বাঙ্গ একসঙ্গে মারা যায়। মৃত্যুর আগে শরীরে ধারাবাহিক ছোট ছোট মৃত্যু ঘটে।\nজেমস বারনাট বলেন, মৃত্যুর দুটি সংজ্ঞা রয়েছে। প্রথাগত একটি সংজ্ঞা হলো কোনো ধরনের লাইফসাপোর্টে না থাকা ব্যক্তির রক্ত সঞ্চালন ও শ্বাসযন্ত্র স্থায়ীভাবে বন্ধ হয়ে যাওয়া।\nজেমস বারনাট বলেন, পেশাদার চিকিৎসকেরা কখনো ‘ক্লিনিক্যালি ডেড’ শব্দ ব্যবহার করেন না। যদিও ‘যায় যায় অবস্থা’ বোঝাতে কোনো কোনো রোগীর স্বজনেরা টার্মটি ব্যবহার করে থাকেন। বারনাট বলেন, ‘এটা বলা ভুল। তবে চিকিৎসার সঙ্গে জড়িত নয়—এমন ব্যক্তিরা সাধারণত এই টার্ম ব্যবহার করে থাকে। চিকিৎসাবিজ্ঞানে এটা সঠিক নয়।’\nওয়েটস্টাইন বলেন, ‘কাউকে মৃত ঘোষণা করা কঠিন। প্রযুক্তির অভাবের কারণে নয়, বরং প্রযুক্তি প্রাচুর্যই এর কারণ।’


বিডি পলিটিকো - ছাত্রদলে আওয়ামী অনুপ্রবেশকারী : নজরদারিতে কতিপয় ছাত্রনেতা!\nছাত্রদলে আওয়ামী অনুপ্রবেশকারী : নজরদারিতে কতিপয় ছাত্রনেতা!\nবাংলাদেশ জাতীয়তাবাদী ছাত্রদলের কেন্দ্রীয় কমিটির কিছু নেতাকে দলের বিশেষ নজরদারিতে আনা হয়েছে। আওয়ামী অনুপ্রবেশকারী বা অবৈধ হাসিনা সরকারের এজেন্ট হিসাবে তারা কাজ করছে কিনা সে বিষয়ে বিশেষ দৃষ্টি রাখা হয়েছে। বিগত আন্দোলন সংগ্রামে তাদের ভুমিকা এবং আগামীতে তাদের কর্মকান্ডের অপর ভিত্তি করে দল থেকে পুরস্কার, তিরস্কার কিংবা বহিস্কার আদেশ আসতে পারে।\nশেখ হাসিনা ও আওয়ামীলীগের চারপাশের গন্ডি যত ছোট হয়ে আসছে ততই অবৈধভাবে ক্ষমতায় থাকার জন্য তারা মরিয়া হয়ে উঠছে। প্রতিনিয়ত নানা কুটকৌশল ও চক্রান্তের মাধ্যমে নিজেদের অবস্থান শক্ত করতে চাইছে। চাইছে বিএনপির মধ্যে ভাঙ্গন বা অস্থিরতা তৈরী করে বিএনপিকে দুর্বল করতে। প্রাথমিকভাবে বেছে নিয়েছে বিএনপির ভ্যানগার্ড খ্যাত বাংলাদেশ জাতীয়তাবাদী ছাত্রদলকে। বিশেষকরে করে গত ১ সেপ্টেম্বর কোন রকম পুর্বপ্রস্তুতি বা প্রচারণা ছাড়া দেশনেত্রী বেগম খালেদা জিয়া বা দেশনায়ক তারেক রহমানের বিনা অনুপস্থিতিতে পল্টনের জনসমাবেশ যে জনসমুদ্রে পরিনত হয়েছে তাতেই হাসিনা সরকারের হৃদপিন্ডের রক্ত হীম হয়ে গিয়েছে। অবস্থা বেগতিক দেখে মরিয়া হয়ে উঠছে আওয়ামীলীগ ও তাদের দোসররা। এরই ধারাবাহিকতায় পল্টনের জনসভায় ছাত্রদল কেন্দ্রীয় কমিটির প্রেসিডেন্ট সেক্রেটারির বক্তব্যের সময় কতিপয় ছাত্রদল নেতার মঞ্চে বিশৃঙ্খলা সৃষ্টি, পরদিন পার্টি অফিসে রিজভী আহমেদের রুমে হট্টগোল এবং আল্টিমেটাম দেয়া- এসব সরকারের মদদে হচ্ছে কিনা তা খতিয়ে দেখা হচ্ছে। নুতন করে অভি-নীরু সৃষ্টি হচ্ছে কিনা সে বিষয়ে দৃষ্টি রাখা হচ্ছে।\nজানা গেছে, বিশেষ নজরদারিতে যে সকল নাম এসেছে, তাদের অন্যতম হচ্ছেন ছাত্রদলের সহ সভাপতি নাজমুল হাসান, আব্দুল ওহাব, যুগ্ম সম্পাদক আসাদুজ্জামান আসাদ, নুরুল হুদা বাবু, আবুল হাসান, শামছুল আলম রানা, সহ সাধারণ সম্পাদক আব্দুল আজিম, আজিজুল হক পাটুয়ারী, ক্রীড়া সম্পাদক সৈয়দ মাহমুদ, সহ অর্থ বিষয়ক সম্পাদক মো. শামীম ইকবাল খান, সদস্য মোমিনুর রহমান মালিতা প্রমুখ।\nবিএনপির সিনিয়র নেতৃবৃন্দের অনেকের মতে রাজনীতির বাস্তবতা ও পরিস্থিতি না বুঝে ছাত্রদলের যে সকল ছাত্রনেতা প্রকাশ্যে আল্টিমেটাম দিতে পারে, তারা আর যাই হোক দলের শুভাকাঙ্খি নয়। তারা নিজ স্বার্থে দলকে ক্ষতিগ্রস্ত করতে চাইছে। তারা বিএনপির নয়, শেখ হাসিনার এজেন্ডা বাস্তবায়নে মরিয়া হয়ে উঠছে কিনা তা খতিয়ে দেখা দরকার। এরূপ উপদান পাওয়া গেলে প্রয়োজনে এখনি তাদেরকে দল থেকে বহিস্কার করে আগামী আন্দোলন সংগ্রামের জন্য দলের ঐক্য অটুট রাখা প্রয়োজন।\nআবার অন্য অনেক নেতার মতে, ছাত্রদলের বিশৃঙ্খলা সৃষ্টিকারী নেতাদের আরেকটু সময় দেয়া উচিত। কারন তারাও আমাদেরই সন্তান। তারা অবশ্যই নিজেদের কৃতকর্মের জন্য ভুল বুঝতে পারবে এবং পার্টি অফিসে বেয়াদবির জন্য অনুতপ্ত হবে। আর যদি তা না করে যদি নিজেদেরকে তারা সকল কিছুর উর্ধে মনে করে, তাহলে বুঝতে হবে অবশ্যই তাদের পেছনে অন্য কোনো অপশক্তি রয়েছে। এ অবস্থায় দ্রুততার সাথে তাদেরকে হাসিনার পেইড এজেন্ট হিসাবে বিবেচনায় এনে দল থেকে বহিস্কার করা উচিত।\nতবে বাস্তবতা হচ্ছে, খুবই গুরুত্বের সাথে বিশৃঙ্খলার বিষয়টি বিচার বিবেচনা করে দেখা হচ্ছে- অতীতে এসকল ছাত্রনেতা কে কতটি মামলা খেয়েছে, কে কতবার জেলে গিয়েছে এবং দলের প্রয়োজনে কে কতটুকু কি ভুমিকা পালন করেছে। তার আলোকে আল্টিমেটামকারীদের ভুমিকা এবং তাদের পেছনে কারা মদদ দিচ্ছে, এ সবকিছু বিবেচনায় এনে দল দ্রুত প্রয়োজনীয় পদক্ষেপ নিবে, এবং সে পদক্ষেপ দৃষ্টান্তমূলক হবে বলে দলের একটি সূত্র জানিয়েছে।


dalitrefugees: ৯০টি আসনে কংগ্রেসকে লড়াই করার জন্য ছাড়লো বামফ্রন্ট। কংগ্রেসের ১৪ আসনে প্রার্থী ঘোষণা বিমানের! জোটের জটে আনকোরা অরাজনৈতিক মুখ!দলিত সাহিত্যিক কপিল কৃষ্ণ ঠাকুর গাইঘাটায় বাম প্রত্যাশী,কিন্তু নিতীশ বিশ্বাস উপেক্ষিতই থেকে গেলেন! বামেদের প্রার্থী তালিকায় প্রায় ৬০ শতাংশ প্রার্থী নতুন। লক্ষণীয় ভাবে কম বয়েসের প্রার্থী সংখ্যা এই তালিকার অপর এক উল্লেখযোগ্য বিষয়। প্রথম দফার প্রার্থী ঘোষণায় ৬৮ টি নূতন মুখের কথা বলেছিলেন বামফ্রন্ট চেয়ারম্যান কমরেড বিমান বোস।৮৪ জনের দ্বিতীয় প্রার্থী তালিকা প্রকাশ বামেদের, নতুন মুখ ৫২... পলাশ বিশ্বাস


রিক গোলবা পারকোনার সমাধান প্রকৌশলী।\nMongoDB ডেভেলপারদের জন্য একটি প্রিয় ডাটাবেস। একটি NoSQL ডাটাবেস বিকল্প হিসাবে, এটি ডেভেলপারদের একটি ডাটাবেস পরিবেশ প্রদান করে যাতে রয়েছে নমনীয় স্কিমা ডিজাইন, স্বয়ংক্রিয় ব্যর্থতা এবং একটি ডেভেলপার-পরিচিত ইনপুট ভাষা, যথা JSON।\nবিভিন্ন ধরনের NoSQL ডাটাবেস রয়েছে। মূল-মূল্যের দোকানগুলি প্রতিটি আইটেমের নাম ব্যবহার করে সংরক্ষণ করে এবং পুনরুদ্ধার করে (একটি কী হিসাবেও পরিচিত)। ওয়াইড কলাম স্টোর হল এক ধরনের কী-ভ্যালু স্টোর যা কলাম এবং সারি ব্যবহার করে (অনেকটা রিলেশনাল ডাটাবেসের মতো), শুধুমাত্র টেবিলের কলাম এবং সারিগুলির নাম পরিবর্তিত হতে পারে। গ্রাফ ডাটাবেস গ্রাফ স্ট্রাকচার ব্যবহার করে ডেটার নেটওয়ার্ক সঞ্চয় করে। নথি-ভিত্তিক ডাটাবেসগুলি নথি হিসাবে ডেটা সংরক্ষণ করে, অন্যান্য ডেটাবেসের তুলনায় আরও কাঠামোগত নমনীয়তা প্রদান করে।\nMongoDB একটি নথি-ভিত্তিক ডাটাবেস। এটি একটি ক্রস-প্ল্যাটফর্ম ডাটাবেস যা একটি বাইনারি-এনকোডেড JSON ফর্ম্যাটে (বাইনারি JSON, বা BSON নামে পরিচিত) নথিতে ডেটা রাখে। বাইনারি বিন্যাস JSON এর গতি এবং নমনীয়তা উভয়ই বাড়ায় এবং আরও ডেটা প্রকার যোগ করে।\nMongoDB-এর প্রতিলিপি প্রক্রিয়া উচ্চ প্রাপ্যতা প্রদান করতে সাহায্য করে এবং এর শার্ডিং প্রক্রিয়া অনুভূমিক মাপযোগ্যতার জন্য অনুমতি দেয়। অনেক শীর্ষ ইন্টারনেট কোম্পানি যেমন Facebook এবং eBay তাদের ডাটাবেস পরিবেশে MongoDB ব্যবহার করে।\nকেন MongoDB মনিটর?\nআপনার MongoDB ডাটাবেস পরিবেশ সহজ বা জটিল, স্থানীয় বা বিতরণ, অন-প্রাঙ্গনে বা ক্লাউডে হতে পারে। আপনি যদি একটি কার্যকরী এবং উপলভ্য ডাটাবেস নিশ্চিত করতে চান, তাহলে আপনাকে বিশ্লেষণগুলি ট্র্যাকিং এবং পর্যবেক্ষণ করতে হবে:\nডাটাবেসের বর্তমান অবস্থা নির্ণয় করুন\nকোন অস্বাভাবিক আচরণ সনাক্ত করতে কর্মক্ষমতা ডেটা পর্যালোচনা করুন\nচিহ্নিত সমস্যা সমাধানের জন্য কিছু ডায়াগনস্টিক ডেটা প্রদান করুন\nছোট সমস্যাগুলি বড় সমস্যায় পরিণত হওয়ার আগে সমাধান করুন\nআপনার পরিবেশ বজায় রাখুন এবং মসৃণভাবে চলমান\nচলমান প্রাপ্যতা এবং সাফল্য নিশ্চিত করুন\nএকটি পরিমাপযোগ্য এবং নিয়মিত উপায়ে আপনার ডাটাবেস পরিবেশ নিরীক্ষণ নিশ্চিত করে যে আপনি কর্মক্ষমতা প্রভাবিত করার আগে কোনো অসঙ্গতি, অদ্ভুত আচরণ বা সমস্যাগুলি খুঁজে পেতে পারেন। সঠিক পর্যবেক্ষণের অর্থ হল আপনি দ্রুত মন্থরতা, সম্পদের সীমাবদ্ধতা, বা অন্যান্য বিভ্রান্তিকর আচরণ খুঁজে পেতে পারেন এবং ধীর ওয়েবসাইট এবং অ্যাপ্লিকেশন, অনুপলব্ধ ডেটা, বা হতাশ গ্রাহকদের পরিণতির সাথে আঘাত করার আগে এই সমস্যাগুলি সমাধান করার জন্য কাজ করতে পারেন।\nআমরা কি নিরীক্ষণ করা উচিত?\nমঙ্গোডিবি পরিবেশে আপনি অনেক কিছু নিরীক্ষণ করতে পারেন, তবে কিছু ভুল হলে কয়েকটি মূল ক্ষেত্র আপনাকে দ্রুত জানিয়ে দেবে। আপনার নিম্নলিখিত মেট্রিক্স বিশ্লেষণ করা উচিত:\nপ্রতিলিপি ল্যাগ. রেপ্লিকেশন ল্যাগ প্রাইমারি নোড থেকে সেকেন্ডারি নোডে ডেটা কপি করতে বিলম্বকে বোঝায়।\nপ্রতিরূপ রাষ্ট্র. রেপ্লিকা স্টেট হল ট্র্যাক করার একটি পদ্ধতি যদি সেকেন্ডারি নোডগুলি মারা যায়, এবং যদি একটি নতুন প্রাথমিক নোডের নির্বাচন হয়।\nলকিং অবস্থা. লকিং স্টেট দেখায় কি ডেটা লক সেট করা আছে এবং কত সময় ধরে সেগুলি ছিল।\nডিস্ক ব্যবহার. ডিস্ক ব্যবহার ডিস্ক অ্যাক্সেস বোঝায়।\nমেমরি ব্যবহার. মেমরির ব্যবহার বলতে বোঝায় কতটা মেমরি ব্যবহার করা হচ্ছে এবং কিভাবে ব্যবহার করা হচ্ছে।\nসংযোগের সংখ্যা. যত তাড়াতাড়ি সম্ভব অনুরোধগুলি পরিবেশন করার জন্য ডেটাবেস খোলার সংখ্যা।\nআসুন কিছু বিস্তারিত জেনে নেওয়া যাক।\nMongoDB প্রাপ্যতা চ্যালেঞ্জ এবং লক্ষ্য পূরণ করতে প্রতিলিপি ব্যবহার করে। রেপ্লিকেশন হল প্রাইমারি নোড থেকে একাধিক সেকেন্ডারি নোডে ডেটার প্রসার, কারণ প্রাথমিক নোডের অপারেশন ডেটা পরিবর্তন করে। এই নোডগুলি সহ-অবস্থিত হতে পারে, বিভিন্ন ভৌগলিক অবস্থানে বা ভার্চুয়াল।\nসমস্ত জিনিস সমান হওয়ায়, ডেটা প্রতিলিপি দ্রুত এবং সমস্যা ছাড়াই হওয়া উচিত। অনেক কিছু ঘটতে পারে যা প্রতিলিপি প্রক্রিয়াটিকে মসৃণভাবে চালানো থেকে বন্ধ করে দেয়। এমনকি সর্বোত্তম অবস্থার মধ্যেও, নেটওয়ার্কের ভৌত বৈশিষ্ট্যগুলি কত দ্রুত ডেটা প্রতিলিপি করা হয় তা সীমাবদ্ধ করে। প্রতিলিপি শুরু করা এবং এটি সম্পূর্ণ করার মধ্যে বিলম্বকে রেপ্লিকেশন ল্যাগ হিসাবে উল্লেখ করা হয়।\nপ্রাথমিক এবং মাধ্যমিক নোডগুলির একটি মসৃণভাবে চলমান সেটে (একটি "প্রতিলিপি সেট" হিসাবে উল্লেখ করা হয়), সেকেন্ডারিগুলি প্রাথমিকের পরিবর্তনগুলিকে দ্রুত অনুলিপি করে, অপলগ থেকে প্রতিটি ক্রিয়াকলাপ যত দ্রুত ঘটে (বা যতটা সম্ভব কাছাকাছি) প্রতিলিপি করে। . লক্ষ্য হল রেপ্লিকেশন ল্যাগ শূন্যের কাছাকাছি রাখা। যেকোনো নোড থেকে পড়া ডেটা সামঞ্জস্যপূর্ণ হওয়া উচিত। যদি নির্বাচিত প্রাথমিক নোডটি নিচে চলে যায় বা অন্যথায় অনুপলব্ধ হয়ে যায়, তাহলে ক্লায়েন্টদের কাছে ডেটার নির্ভুলতা প্রভাবিত না করে একটি সেকেন্ডারি প্রাথমিক ভূমিকা নিতে পারে। প্রাইমারি ডাউন হওয়ার আগে প্রতিলিপি করা ডেটা প্রাথমিক ডেটার সাথে সামঞ্জস্যপূর্ণ হওয়া উচিত।\nরেপ্লিকেশন ল্যাগ হল প্রাথমিক এবং মাধ্যমিক নোডগুলি সিঙ্কের বাইরে যাওয়ার কারণ। যদি একটি মাধ্যমিক নোড প্রাথমিক নির্বাচিত হয়, এবং প্রতিলিপিকরণ ল্যাগ বেশি হয়, তাহলে ডেটার মাধ্যমিক সংস্করণটি পুরানো হতে পারে। উচ্চতর প্রতিলিপি ল্যাগের অবস্থা বিভিন্ন অস্থায়ী বা অনির্ধারিত কারণে ঘটতে পারে এবং নিজেকে সংশোধন করতে পারে। যাইহোক, যদি রেপ্লিকেশন ল্যাগ বেশি থাকে বা নিয়মিত হারে বাড়তে থাকে তবে এটি একটি সিস্টেমিক বা পরিবেশগত সমস্যার লক্ষণ। উভয় ক্ষেত্রেই, প্রতিলিপিকরণের ব্যবধান যত বেশি হবে - এবং এটি যত বেশি থাকবে - তত বেশি আপনার ডেটা ক্লায়েন্টদের জন্য পুরানো হওয়ার ঝুঁকিতে থাকবে।\nএই মেট্রিক বিশ্লেষণ করার শুধুমাত্র একটি উপায় আছে: এটি নিরীক্ষণ! এটি একটি মেট্রিক যা 24x7x365 নিরীক্ষণ করা উচিত, তাই এটি একটি অবাঞ্ছিত থ্রেশহোল্ডে আঘাত করার সাথে সাথে DBAs বা প্রতিক্রিয়া সিস্টেম প্রশাসকদের সতর্ক করার জন্য অটোমেশন এবং ট্রিগার সতর্কতা ব্যবহার করে এটি সর্বোত্তম করা হয়। এই থ্রেশহোল্ডের জন্য কনফিগারেশন প্রতিলিপি বিলম্বের জন্য আপনার অ্যাপ্লিকেশনের সহনশীলতার উপর নির্ভর করে। সঠিক থ্রেশহোল্ড নির্ধারণ করতে, এমন একটি টুল ব্যবহার করুন যা সময়ের সাথে সাথে বিলম্বিত করে যেমন কম্পাস, মঙ্গোবুস্টার, স্টুডিও 3T, বা পারকোনা মনিটরিং অ্যান্ড ম্যানেজমেন্ট (PMM)।\nপ্রতিলিপি প্রতিরূপ সেটের মাধ্যমে পরিচালনা করা হয়। একটি প্রতিরূপ সেট একটি নির্বাচিত প্রাথমিক নোড এবং বেশ কয়েকটি মাধ্যমিক নোড সহ নোডগুলির একটি সেট। প্রাইমারি নোড হল সবচেয়ে আপ-টু-ডেট ডেটার রক্ষক, এবং প্রাথমিকে পরিবর্তন করা হলে সেই ডেটা সেকেন্ডারিতে প্রতিলিপি করা হয়।\nসাধারণত, একটি রেপ্লিকা সেটের একজন সদস্য প্রাথমিক এবং অন্যান্য সদস্যরা সকলেই গৌণ। নির্ধারিত স্থিতি খুব কমই পরিবর্তিত হয়। যদি এটি হয়ে থাকে, আমরা এটি সম্পর্কে জানতে চাই (সাধারণত অবিলম্বে) ভূমিকা পরিবর্তন সাধারণত দ্রুত ঘটে, এবং সাধারণত নির্বিঘ্নে, কিন্তু নোডের অবস্থা কেন পরিবর্তিত হয়েছে তা বোঝা গুরুত্বপূর্ণ, কারণ এটি একটি হার্ডওয়্যার বা নেটওয়ার্ক ব্যর্থতার কারণে হতে পারে। প্রাথমিক এবং মাধ্যমিক অবস্থার মধ্যে পরিবর্তন (যা ফ্ল্যাপিং নামেও পরিচিত) একটি স্বাভাবিক ঘটনা নয়, এবং একটি নিখুঁত বিশ্বে শুধুমাত্র পরিচিত কারণে ঘটতে হবে (উদাহরণস্বরূপ, সফ্টওয়্যার বা হার্ডওয়্যার আপগ্রেড করার মতো পরিবেশগত রক্ষণাবেক্ষণের সময়, বা একটি নির্দিষ্ট ঘটনার সময় যেমন নেটওয়ার্ক বিভ্রাট হিসাবে)।\nডেটাবেসগুলি অত্যন্ত সমসাময়িক এবং অস্থির পরিবেশ, একাধিক ক্লায়েন্ট অনুরোধ করে এবং লেনদেন শুরু করে যা ডেটাতে সঞ্চালিত হয়। এই অনুরোধ এবং লেনদেন ক্রমানুসারে বা যৌক্তিক ক্রমে ঘটে না। দ্বন্দ্ব ঘটতে পারে - উদাহরণস্বরূপ, যদি লেনদেন একই রেকর্ড বা নথি আপডেট করার চেষ্টা করে, যদি ডেটা আপডেট করার সময় একটি পড়ার অনুরোধ আসে, ইত্যাদি। অনেক ডেটাবেস একটি সংগঠিত উপায়ে ডেটা অ্যাক্সেস করা নিশ্চিত করার জন্য যেভাবে কাজ করে তা হল "লক করা। " লকিং তখন ঘটে যখন একটি লেনদেন একটি ডাটাবেস রেকর্ড, নথি, সারি, টেবিল ইত্যাদিকে পরিবর্তন করা বা পড়তে বাধা দেয় যতক্ষণ না বর্তমান লেনদেনটি প্রক্রিয়া করা হচ্ছে।\nMongoDB-তে, সমকালীন লেনদেনের মধ্যে দ্বন্দ্ব প্রতিরোধ করার জন্য সংগ্রহ বা নথি স্তরে লক করা হয়। কিছু ক্রিয়াকলাপের জন্য একটি বিশ্বব্যাপী ডাটাবেস লকও প্রয়োজন হতে পারে (উদাহরণস্বরূপ, একটি সংগ্রহ ড্রপ করার সময়)। লকিং খুব ঘন ঘন ঘটলে, এটি লেনদেন করে কর্মক্ষমতা প্রভাবিত করে (পড়া সহ) ডাটাবেসের লক করা অংশগুলি পড়ার বা পরিবর্তন করার জন্য উপলব্ধ হওয়ার জন্য অপেক্ষা করে। একটি উচ্চ লকিং শতাংশ ডাটাবেসের অন্যান্য সমস্যার একটি চিহ্ন: হার্ডওয়্যার ব্যর্থতা, খারাপ স্কিমা ডিজাইন, খারাপভাবে কনফিগার করা সূচি, সূচী ব্যবহার না করা ইত্যাদি।\nলকিং শতাংশ নিরীক্ষণ করা গুরুত্বপূর্ণ। পারফরম্যান্সের ক্ষেত্রে একটি গ্রহণযোগ্য শতাংশ কী তা আপনার জানা উচিত এবং পারফরম্যান্সকে প্রভাবিত করার আগে কতক্ষণ শতাংশ বজায় রাখা যেতে পারে। যদি উচ্চ লকিং শতাংশের কারণে কর্মক্ষমতা খুব বেশি হ্রাস পায়, তাহলে এটি সার্ভারের প্রতিক্রিয়াহীনতার মাধ্যমে একটি প্রতিলিপি অবস্থার পরিবর্তনকে ট্রিগার করতে পারে।\nপ্রতিটি DBA তাদের ডাটাবেস সার্ভারে উপলব্ধ ডিস্ক স্থান নিরীক্ষণ করা উচিত। একবার একটি ডাটাবেস হোস্টে ডিস্কের স্থান ব্যবহার করে, তারপর সেই সার্ভারটি হঠাৎ বন্ধ হয়ে যায়। সক্রিয়ভাবে ডেটা মাপ করা এবং লগ ফাইলের মাপ পর্যবেক্ষণ করা ডাটাবেসের আকার নির্ধারণের জন্য দুর্দান্ত কৌশল।\nপ্রায়ই আপনার ডাটাবেস স্বয়ংক্রিয়ভাবে বৃদ্ধি প্রয়োজন হতে পারে. এই ক্ষেত্রে, আপনাকে গ্যারান্টি দিতে হবে যে এটি হার্ডওয়্যারকে ছাড়িয়ে যাবে না। পর্যায়ক্রমে ডিস্কের স্থান পর্যালোচনা করা অপ্রত্যাশিত ডাটাবেস সার্ভার স্টপ প্রতিরোধে সাহায্য করতে পারে, সেইসাথে দুর্বল ডিজাইনের সমস্যাগুলি সনাক্ত করতে পারে (যেমন প্রশ্নগুলির জন্য একটি সম্পূর্ণ সংগ্রহ স্ক্যান প্রয়োজন)।\nআপনার সমস্ত ডেটা RAM-তে রাখা ডাটাবেসের প্রতিক্রিয়ার সময়কে গতি দেয়। কিন্তু এর অর্থ কী, এবং আপনি কীভাবে জানবেন যখন কিছু RAM এ থাকে?\nআপনার ডাটাবেস যেভাবে মেমরি ব্যবহার করে তা কিছুটা অস্পষ্ট হতে পারে। একটি সার্ভার যে মেমরি ব্যবহার করে তার একটি বড় অংশ হল বাফার পুলের (ডেটা) জন্য। কোন ডাটাবেসটি বাফার পুল মেমরির সবচেয়ে বড় অংশ ব্যবহার করে তা খুঁজে বের করা কঠিন হতে পারে এবং বাফার পুল মেমরিতে আসলে কোন সংগ্রহ বা নথিগুলি রয়েছে তা খুঁজে বের করা আরও কঠিন। একাধিক সার্ভারে (শার্ডিংয়ের মাধ্যমে) আপনার ডাটাবেসের ভারসাম্য লোড করার সময় বা একটি সার্ভারের উদাহরণে একত্রীকরণের জন্য সর্বোত্তম ডেটা সনাক্ত করার সময় এই তথ্যটি জানা দরকারী।\nকোন দৃষ্টান্তগুলি সবচেয়ে বেশি মেমরি ব্যবহার করছে এবং কোন ডেটার জন্য, তা নির্ধারণ করতে টুল ব্যবহার করা আপনাকে আপনার পরিবেশ অপ্টিমাইজ করতে সাহায্য করতে পারে।\nডেটাবেস লেনদেনগুলি সাধারণত "সংযোগ" এর মাধ্যমে অ্যাপ্লিকেশন এবং প্রক্রিয়াগুলির দ্বারা শুরু হয়। খোলা সংযোগের সংখ্যা ডাটাবেসের কর্মক্ষমতা প্রভাবিত করতে পারে। তত্ত্বগতভাবে, একবার একটি লেনদেন সম্পূর্ণ হলে, সংযোগটি বন্ধ করা উচিত। অনুশীলনে, যাইহোক, অনেক সংযোগ খোলা রেখে দেওয়া হয়। নির্দিষ্ট লেনদেন সহজতর করার জন্য একটি ডাটাবেসের জন্য কিছু সংযোগ জীবিত রাখা স্বাভাবিক, কিন্তু যদি অনেকগুলি খোলা থাকে তবে এটি সংযোগ পুলে উপলব্ধ সংখ্যা সীমিত করতে পারে।\nএকটি সর্বোত্তম অনুশীলন হিসাবে, একটি ডাটাবেস একটি অনুরোধ সম্পূর্ণ করার জন্য প্রয়োজনীয় ন্যূনতম সময়ের জন্য সংযোগগুলি খোলা রাখা উচিত। এটি সংযোগের একটি ছোট পুলকে বিপুল সংখ্যক লেনদেনের অনুরোধগুলি পরিষেবা করার অনুমতি দেয়। অন্যথায়, অ্যাপ্লিকেশন লেনদেনের অনুরোধগুলি একটি খোলা সংযোগের অপেক্ষায় আটকে থাকবে। সেগুলি বন্ধ করা হচ্ছে কিনা তা যাচাই করার জন্য আপনাকে ডাটাবেসে খোলা সংযোগের সংখ্যা নিরীক্ষণ করতে হবে এবং আগত অনুরোধের জন্য পুলে একটি সুস্থ সংখ্যক সংযোগ বাকি আছে।\nMongoDB এর সাথে সরবরাহ করা সরঞ্জাম\nএখন আমরা জানি যে আমাদের কী পর্যবেক্ষণ করা উচিত, পরবর্তী প্রশ্ন হল কীভাবে? সৌভাগ্যবশত, MongoDB সার্ভার পরিসংখ্যান নিরীক্ষণের জন্য কিছু সহজে ব্যবহারযোগ্য সরঞ্জাম নিয়ে আসে।\nএই ইউটিলিটি মেমরি ব্যবহার, রেপ্লিকা সেট স্ট্যাটাস এবং আরও অনেক কিছুর বিশ্বব্যাপী পরিসংখ্যান প্রদান করে, প্রতি সেকেন্ডে আপডেট করা হয় (ডিফল্টরূপে)।\nদ্য মঙ্গোস্ট্যাট ইউটিলিটি আপনাকে আপনার MongoDB সার্ভার উদাহরণের একটি ওভারভিউ দেয়। আপনি যদি একটি একক "মঙ্গোড" দৃষ্টান্ত চালান তবে এটি আপনাকে সেই একক উদাহরণের পরিসংখ্যান দেখায়। আপনি যদি একটি MongoDB ক্লাস্টার পরিবেশ চালাচ্ছেন, তাহলে এটি "মঙ্গোস" উদাহরণের পরিসংখ্যান প্রদান করে। মঙ্গোস্ট্যাট একটি নির্দিষ্ট ইভেন্টের জন্য একটি একক দৃষ্টান্ত দেখার জন্য সর্বোত্তম ব্যবহার করা হয় (উদাহরণস্বরূপ, যখন একটি নির্দিষ্ট অ্যাপ্লিকেশন অনুরোধ আসে তখন কী হয়)। আপনি মৌলিক সার্ভার পরিসংখ্যান নিরীক্ষণ করতে এই কমান্ড ব্যবহার করতে পারেন:\nMongoDB ডকুমেন্টেশন দেখুন মঙ্গোস্ট্যাট ব্যবহারের সুনির্দিষ্ট জন্য।\nএই ইউটিলিটি পড়া এবং লেখার কার্যকলাপের উপর সংগ্রহ-স্তরের পরিসংখ্যান প্রদান করে।\nদ্য mongotop কমান্ড একটি MongoDB সার্ভার ইনস্ট্যান্সে পড়া এবং লেখার ক্রিয়াকলাপ সম্পূর্ণ করার জন্য প্রয়োজনীয় সময় ট্র্যাক করে। এটি প্রতি-সংগ্রহ স্তরে পরিসংখ্যান প্রদান করে। mongotop ডিফল্টরূপে প্রতি সেকেন্ডে মান প্রদান করে, কিন্তু আপনি প্রয়োজন অনুযায়ী সময়সীমা সামঞ্জস্য করতে পারেন।\nসমস্ত প্রতি-সেকেন্ড মেট্রিকগুলি আপনার সার্ভারের কনফিগারেশনের সাথে সাথে ক্লাস্টার আর্কিটেকচারের সাথে সম্পর্কিত। একক দৃষ্টান্তের জন্য স্থানীয়ভাবে চালানো হয়, এবং ডিফল্ট পোর্ট ব্যবহার করে, আপনাকে যা করতে হবে তা হল প্রবেশ করান mongotop আদেশ আপনি যদি একাধিক মঙ্গোড এবং মঙ্গোস দৃষ্টান্ত সহ একটি ক্লাস্টারড পরিবেশে চলছেন, তাহলে আপনাকে কমান্ডের সাথে একটি হোস্টনাম এবং পোর্ট নম্বর প্রদান করতে হবে।\nMongoDB ডকুমেন্টেশন দেখুন mongotop ব্যবহারের সুনির্দিষ্ট জন্য।\nএই কমান্ড রেপ্লিকা সেটের অবস্থা প্রদান করে।\nআপনি ব্যবহার করতে পারেন rs.status() একটি চলমান প্রতিরূপ সেট সম্পর্কে তথ্য পেতে কমান্ড। এই কমান্ডটি যেকোন সেটের যেকোন সদস্যের কনসোল থেকে চালানো যেতে পারে এবং এটি প্রশ্নে থাকা সদস্যের দ্বারা দেখা প্রতিরূপ সেটের স্থিতি ফিরিয়ে দেবে।\nMongoDB ডকুমেন্টেশন দেখুন rs.status() ব্যবহারের সুনির্দিষ্ট জন্য।


'নিরাপদ সড়ক চাই’ একটি ভুল শিরোনামের আন্দোলন - সিডনি বাঙালী\nফজলুল বারী:বাংলাদেশে ভুল শিরোনামে একটি জনপ্রিয় আন্দোলন চলমান রয়েছে। তাহলো নিরাপদ সড়ক চাই। সড়ক দূর্ঘটনায় প্রিয়তমা স্ত্রীর মৃত্যুর পর প্রথম দিকে প্রায় একক উদ্যোগ প্রচেষ্টায় আন্দোলনটির সূচনা করেন এক সময়ের জনপ্রিয় চিত্রনায়ক ইলিয়াস কাঞ্চন। বাংলাদেশে যেহেতু সড়কে নিত্য মৃত্যুর মিছিল চলে সে কারনে আন্দোলনটি দেশজুড়ে বিশেষ জনপ্রিয়। সময়ে সময়ে এটির জনপ্রিয়তা তুঙ্গে উঠলে সেটি থামিয়ে দেয় রাষ্ট্র। কারন সড়ক মাফিয়াদের অবস্থান রাষ্ট্র কাঠামোর ভিতরেই। সাম্প্রতিক সময়ে ঢাকায় সড়ক দূর্ঘটনায় সহপাঠীর ছাত্রছাত্রীদের উদ্যোগে ক্ষোভের অনলে এমন আন্দোলন গড়ে উঠলে সরকার ও রাষ্ট্র কোমলমতি ছেলেমেয়েদের সঙ্গে প্রতারনামূলক নির্দয় আচরন করেছে।\nকিন্তু আদতে আন্দোলনের শিরোনামই ভুল। পৃথিবীর কোথায় নিরাপদ সড়ক বলে কিছু নেই। সব সড়কেই দূর্ঘটনা এবং মৃত্যুর ঘটনা ঘটে। আধুনিক উন্নত বিশ্বে গুরুত্ব দিয়ে নিশ্চিত করা হয় নিরাপদ সড়ক ব্যবহারকারী। সড়ক ব্যবহারকারীরা নিরাপদ আচরন করলেই একটি সড়ক নিরাপদ হয়। দূর্ঘটনা সংঘটনে যেহেতু চালকদের ভূমিকা গুরুত্বপূর্ণ সে কারনে এ ব্যাপারে উন্নত বিশ্ব নিরাপদ চালক সৃষ্টিতে বেশি মনোযোগী হয়। বাংলাদেশে এই কাঠামোটি দূর্বল-দুর্নীতিগ্রস্ত এবং অনেকটা সেকেলে ধাচের। পথ ব্যবহারকারীরাও অনেক ক্ষেত্রে স্বেচ্ছাচারী। আইনকানুন খুব কম জানেন। জানার আগ্রহও তাদের কম বলা চলে। দূর্ঘটনার সঙ্গে জড়িত গাড়ি চালক-পথচারী পরষ্পরকে দোষাদুষিতে পটু। আওয়ামী লীগের সাধারন সম্পাদক ওবায়দুল কাদের প্রতিদিন দুর্নীতির বিরুদ্ধে ব ক্তৃতা দেন। কিন্তু তাঁর নেতৃত্বাধীন বিআরটিএ দেশের সবচেয়ে দুর্নীতিগ্রস্ত প্রতিষ্ঠানগুলোর অন্যতম।\nবাংলাদেশে সড়ক নিরাপত্তা নিয়ে সম্প্রতি প্রায় প্রচার প্রস্তুতিবিহীন একটি আইন কার্যকর হয়েছে। এমন একটি জনগুরুত্বপূর্ণ আইন কেনো এভাবে প্রায় প্রচার প্রস্তুতিবিহীন ভাবে কার্যকর হলো এর কারন জানলেও চমকে যাবে ভবিষ্যত প্রজন্ম। স্বেচ্ছাচারী সড়ক মাফিয়াদের বসবাস সরকার ও রাষ্ট্রের মধ্যে। এরা যে কোন সময় ধর্মঘট ডেকে যানবাহন চলাচল বন্ধ করে দিয়ে সরকারকে বিপদে ফেলে দেয়। রাস্তায় যানবাহন থামিয়ে চালকদের মুখে কালি মাখিয়ে দেবার মতো প্রতিকারবিহীন অবিশ্বাস্য নৈরাজ্যের ঘটনাও ঘটেছে। বাংলাদেশে এবং বাইরে অনেকে প্রধানমন্ত্রী শেখ হাসিনাকে আয়রন লেডিও বলেন। বলা চলে এই সড়ক মাফিয়াদের সঙ্গে দেশের প্রধানমন্ত্রীকেও বুঝেশুনে আচরন করতে হয়। তাই সংসদে পাশ হবার পর ঘুম পাড়িয়ে রাখতে হয় আইনটিকে! প্রধানমন্ত্রী শেখ হাসিনা হঠাৎ করে ঘোষনা দিলেন পহেলা নভেম্বর থেকে আইনটি কার্যকর হবে। এরপর সক্রিয় হয় রাষ্ট্রযন্ত্র তথা পুলিশ।\nএই আইনটি কার্যকর করতে সরকারি প্রশাসনিক শক্তির সঙ্গে মিডিয়ার ভূমিকাটিও গুরুত্বপূর্ন। কিন্তু দেশের মিডিয়ার নানা রিপোর্ট পড়ে দেখে মনে হয়েছে অনেক বিষয়ে সংশ্লিষ্টদের স্পষ্ট ধারনার অভাব রয়েছে। একটি টিভি রিপোর্টার তার রিপোর্টে বলছিলেন ‘অস্বাভাবিক হারে জরিমানার বিধান করা হয়েছে’! প্রিয় সাংবাদিক ভাই, আমরা যারা বিদেশে থাকি তারা যে সড়কে আইন মেনে চলতে বাধ্য থাকি এর কারনও জরিমানার পরিমানের উচ্চহার। ভয় না থাকলে সংসারের সাপ্তাহিক বাজেটে টান পড়ার ঝুঁকি আছে বলেই আমরা সড়কে আলিফের মতো সোজা হয়ে চলি। বাংলাদেশও এখন দুই-পাঁচশ টাকার জরিমানা লোকজনের গায়ে লাগেনা। বেআইনি রাস্তা পারাপারে আমাদের জরিমানার পরিমান বাংলাদেশের চার হাজার টাকার বেশি।\nজরিমানার ভয়টি সারা বিশ্বে এমনভাবে সাজানো হয় যাতে একজন দ্বিতীয়বার কেউ ভুলটি না করেন। আমাদের ড্রাইভিং’এর যে কোন জরিমানার পরিমানই বাংলাদেশের টাকায় কুড়ি-পঁচিশ হাজার টাকার কম হয়। দেড় দুই লাখ টাকার জরিমানা, ড্রাইভিং লাইসেন্স ৬ মাসের জন্যে সাসপেন্ড বা বাতিলের বিধান আছে। নতুন আইনে চালকদের ডিমেরিটস পয়েন্টেসের বিধানের কথা বলা হয়েছে। এটিরও দুর্নীতিমুক্ত কার্যকর করার ব্যবস্থা নিশ্চিত করতে হবে। কিন্তু যেখানে পুলিশ কর্তারাই পুলিশের সততা নিয়ে ওয়াকিফহাল, পুলিশ সদস্যের গায়ে ক্যামেরা সহ নানাকিছু লাগানোর চিন্তা করেন সেখানে আইন যে কিভাবে কার্যকর করা যাবে তা বলা মুশকিল। আমাদের মানে অস্ট্রেলিয়ায় এক একটি পয়েন্ট ডিমেরিটস হয়ে গেলে তা ফেরত আসে তিন বছর চারমাস পর। অর্থাৎ আমাদের একজন চালকের ১৩ টি পয়েন্ট খোয়া গেলে এই তিন বছর চারমাস আমরা গাড়ি চালাতে পারবোনা।\nআমাদের রেড পি, গ্রীণ পি এবং ফুল লাইসেন্স এই তিনধাপে ড্রাইভিং লাইসেন্স দেয়া হয়। প্রথম ড্রাইভিং টেস্টে পাশ করার পর এক বছরের জন্যে দেয়া হয় রেড পি তথা প্রভিশনাল লাইসেন্স । একজন রেড পি ধারী চালকের ডিমেরটিস পয়েন্ট তিনটি। অর্থাৎ এমন একজন চালক স্পিডিং এর মতো অপরাধে ধরা পড়লে ওই চালকের কুড়ি হাজার টাকার জরিমানার পাশাপাশি তিনটি পয়েন্টই খোয়া যাবে। পরবর্তী তিন মাস এই চালক গাড়ি চালাতে পারবেননা। রেড পি ধারী চালক এক বছর পর অনলাইনে একটি হেজার্ড টেস্ট দিয়ে পাশ করে দুই বছরের জন্যে গ্রীন পি লাইসেন্স পান। গ্রীণ পি ধারী চালকের পয়েন্ট ৬ টি। অর্থাৎ দুটি ট্রাফিক অপরাধে ধরা পড়লে একজন গ্রীন পি লাইসেন্সধারী ৬ মাস গাড়ি চালাতে পারবেননা। রেড ও গ্রীণ পি লাইসেন্সধারী চালকরা এদেশে বাস-ট্রাক চালাতে পারেননা। বাস-ট্রাক চালাতে বিশেষ প্রশিক্ষণের বিশেষ লাইসেন্স পেতে হয়।\nএকটা তথ্য প্রায় দেশের বিভিন্ন মিডিয়ায় পড়ি-শুনি অমুকে অমুকে আইন জানেননা। এসব অজুহাত আমাদের জীবনে নেই। আইন জেনেশুনে রাস্তায় নামা আমাদের দায়িত্ব। ড্রাইভিং শেখার আগেই আমাদের অনলাইনে একটি লারনার টেস্ট দিয়ে পাশ করতে হয়। সেখানেই আইন জানার ব্যবস্থা। এই চর্চাটিও নিজ উদ্যোগে করতে হয় অনলাইনে। যানবাহন মালিকরা প্রায় একটি কথা বলেন সরকার দক্ষ চালক তৈরি করছেনা। অথচ সারা বিশ্বে দক্ষ চালক তৈরির পুরো কার্যক্রমটিই বেসরকারি উদ্যোগের। পৃথিবীর কোথাও সরকার এটি করেনা। ড্রাইভিং শেখার গাড়িটিই একেকটি ড্রাইভিং স্কুল। যিনি ড্রাইভিং শেখান তার প্রথম যোগ্যতাটি হচ্ছে পূর্ববর্তী পাঁচবছর তার কোন ড্রাইভিং অপরাধ থাকতে পারবেনা। ড্রাইভিং শিখতে প্রতি ঘন্টায় পঁচিশ-তিরিশ হাজার টাকা খরচ করতে হয়। ড্রাইভিং শিক্ষক সিদ্ধান্ত নেবেন তার ছাত্র কখন পরীক্ষায় পাশ করার উপযুক্ত। এই পরীক্ষার পরীক্ষকই শুধু সরকার নিযুক্ত।\nএই পরীক্ষক পরীক্ষার দিন একজন প্রশিক্ষনপ্রাপ্ত পরীক্ষার্থী চালককে নিয়ে ব্যস্ততম কোন একটি রাস্তায় গাড়ি চালানোর পরীক্ষা নিতে বেরোন। ৩০-৪৫ মিনিটের ড্রাইভিং-পার্কিং পরীক্ষায় শতভাগ সন্তুষ্ট হলে পাশ নাম্বার দেন। দুর্নীতি এবং প্রভাবমুক্ত এই কার্যক্রমের কারনেই এখানে সড়ক এত নিরাপদ। পথে নিরাপদ গাড়ি চালানোর উপযুক্ত নন অথচ গাড়ি চালানোর লাইসেন্স পেয়ে গেছে এমন কেউ শনাক্ত হলে সংশ্লিষ্ট পরীক্ষকের শুধু চাকরি যাবেনা, বড় জেল-জরিমানাও হবে। এদেশে কেউ সে ঝুঁকি নেয়না। বাংলাদেশ থেকে যত ছাত্র অস্ট্রেলিয়ায় পড়তে আসেন তাদের নিরানব্বুই ভাগের হাতে বাংলাদেশি একটি ড্রাইভিং লাইসেন্স থাকে। অথচ এদের খুব কম সংখ্যক বাংলাদেশে গাড়ির হুইল ধরেছেন। গাড়ি চালানো দূরে থাক। বাংলাদেশের বিআরটিএ’র দুর্নীতি এভাবে সারা পৃথিবীতে ছড়িয়ে পড়েছে। বাংলাদেশে লাইসেন্সপ্রাপ্তি, লাইসেন্সরক্ষার পুরো কার্যক্রমটি দুর্নীতিমুক্ত না করা পর্যন্ত পথ নিরাপদ হবেনা।\nসড়ক নিরাপত্তা নিয়ে ছাত্রদের আন্দোলনের সময় কোমলমতি বাচ্চারা তাদের বড়দের হাতে প্রতারিত হয়েছে। বাচ্চারা লাইসেন্সের মেয়াদ দেখেছে। কিন্তু তারা জানেইনা এসব লাইসেন্সের প্রায় শতভাগ ভূয়া। এরা যথাযথ প্রশিক্ষনের মাধ্যমে ড্রাইভিং পরীক্ষায় পাশ করে প্রাপ্ত লাইসেন্সধারী নয়। শুধু চালকের লাইসেন্স নয় গাড়ির ফিটনেসের নানাকিছু দুর্নীতিগ্রস্ত বাংলাদেশে। আমাদের প্রতিটি গাড়ির প্রতিবছর রেজিষ্ট্রেশনের সময় বাংলাদেশের প্রায় দেড় লক্ষ বা এরচেয়ে বেশি টাকা লাগে। প্রথম গুরুত্বপূর্ন পিঙ্ক স্লিপ। এই পিঙ্ক স্লিপ দেয় সরকার অনুমোদিত কোন ওয়ার্কর্সশপ। গাড়ির চাকা, ব্রেক, ইঞ্জিন, লাইট-ইন্ডিকেটর সহ নানান খুঁটিনাটি পরীক্ষা করে প্রয়োজনীয় পিঙ্ক স্লিপ পেতেই পঞ্চাশ হাজার টাকা লেগে যায়। এরপর আসে গ্রীণ স্লিপ। এটি মূলত সড়ক নিরাপত্তার ইন্সুরেন্স। এই গাড়ি কোন দূর্ঘটনায় পড়লে দূর্ঘটনায় শিকারদের চিকিৎসা বা পুনর্বাসনে গ্রীণ স্লিপের টাকা কাজে লাগানো হয়।\nবাংলাদেশে সম্প্রতি দুই গাড়ির প্রতিযোগিতায় হাত হারানো পরে মারা যাওয়া এক যুবকের ক্ষতিপূরন আদায়ে সর্বোচ্চ আদালতকে হস্তক্ষেপ করতে হয়েছে। কিন্তু দেশে এই গ্রীণ স্লিপের ব্যবস্থা থাকলে এরজন্যে কারও কাছে যাবার দরকার পড়তোনা। বছর দুই আগে সিডনিতে বাংলাদেশি দুই ছাত্র এক দূর্ঘটনায় মারা গেলে গ্রীন স্লিপের টাকাতেই তাদের লাশ দেশে পাঠানো হয়েছে। চালকের অভিজ্ঞতা অনুসারে বছরে এই গ্রীণ স্লিপের জন্যে প্রতিটি গাড়িকে পঞ্চাশ থেকে আশি হাজার টাকা পর্যন্ত খরচ করতে হয়। গাড়ির বার্ষিক রেজিস্ট্রেশন ফী কুড়ি হাজার টাকার বেশি। কিন্তু আপনি রেজিস্ট্রেশনের জন্যে গেলে সরকারি কর্তৃপক্ষ অনলাইনে আগে দেখবে গাড়িটির পিঙ্ক স্লিপ-গ্রীণ স্লিপ করা হয়েছে কিনা। এদেশে পেনশনারদের গাড়ির রেজিস্ট্রেশন ফী লাগেনা।\nপ্রতিটি গাড়ির রেজিস্ট্রেশন নবায়নে বিপুল টাকাকড়ির বিষয় জড়িত থাকায় এখানে একজন লোক পারত একাধিক গাড়ি ব্যবহার করেননা। প্রতিটি গাড়ির সঙ্গে আবার মাসিক ইন্সুরেন্স এবং বার্ষিক রোডসাইট এসিটেন্স ফী জড়িত। সম্পূর্ন দুর্নীতিমুক্ত এসব কার্যক্রমের মাধ্যমে অস্ট্রেলিয়ার মতো দেশ বিপুল পরিমান আয় করে। এসব টাকাপয়সা নিয়মিত রাস্তা মেরামতে, নতুন সড়ক নির্মানে কাজে লাগানো হয়। জরিমানার আয় সরকারের রাজস্ব আদায়ের বড় একটি মাধ্যম। অস্ট্রেলিয়ার এসব বিষয় লেখায় উল্লেখ করলে অজুহাত মাস্টার অনেকে বলার চেষ্টা করেন, বাংলাদেশ আর অস্ট্রেলিয়া এক নয়। কিন্তু বাস্তব হচ্ছে পথ দূর্ঘটনায় মানুষ মারা গেলে সে বাংলাদেশ হোক বা অস্ট্রেলিয়া হোক তা সমান মর্মন্তুদ। আহতদের অঙ্গহানি সারাজীবনের জন্যেই বেদনার। সাইকেল-মোটরসাইকেল চালকের হেলমেট, গাড়ির চালক-যাত্রীদের সিটবেল্ট সংশ্লিষ্টদের নিরাপত্তার জন্যেই বাধ্যতামূলক করা হয়েছে। সাইকেল-মোটর সাইকেল দূর্ঘটনায় কারো মাথায় আগুন লাগলে তাকে আর বাঁচানো যায়না। কিন্তু বাংলাদেশের অজুহাত মাস্টাররা বলার চেষ্টা করেন গ্রামের রাস্তার মোটর সাইকেল চালাতে হেলমেট ব্যবহার না করলেও চলে! মাথায় আঘাত লাগলে তা গ্রাম হোক শহর হোক সবক্ষেত্রেই মৃ্ত্যঝুঁকি সমান।\nপ্রধানমন্ত্রী শেখ হাসিনা সম্প্রতি ঢাকায় এক অনুষ্ঠানে স্কুল পর্যায়ে ট্রাফিক আইন শেখাতে তাগিদ দিয়েছেন। বাংলাদেশে এর বাস্তব অবস্থা কী জানিনা, অস্ট্রেলিয়া প্রাইমারী স্কুলে ভর্তির পরই বাচ্চাদের নিয়ে শিক্ষকরা প্রায় রাস্তায় বেরোন। রাস্তা পারাপার সহ নানাকিছু শেখানো হয় তখন থেকে। পার্কিং নৈরাজ্য বড় একটি সমস্যা বাংলাদেশে। শহরে পার্কিং ব্যয়বহুল হওয়াতে আমরা যে কতদূরে গাড়ি রেখে হেঁটে-বাসে-ট্রেনে যাই তা আমাদের দেশের সাহেবরা জানেননা। অথচ এই সাহেবরাই বিদেশে এলে আমাদের সঙ্গে হাঁটেন।\nমানুষের হাঁটার ফুটপাথ দখল করে আপনি বেআইনি ব্যবসা বসাবেন আর তুলে দিতে গেলে নাগরিক অধিকার, পেটে লাত্থি মারার অভিযোগ করবেন এসব আইনানুগ বলপ্রয়োগের মাধ্যমে বন্ধ করতে হবে। কারন গ্রামে এখন কৃষিমজুর পাওয়া যায়না। শাকসব্জি লাগিয়েই যে কেউ গ্রামে থেকেই এখন স্বচ্ছল জীবন কাটাতে পারে। কাজেই কোথাও কোন পথে কারও কোন বেআইনি অজুহাত শোনা যাবেনা। আরকটি বিষয় উল্লেখ করে এ লেখা শেষ করি। আসাদুজ্জামান মিয়া পুলিশে থাকতে হাস্যকর একটি কাজ করেছিলেন। তিনি বলেছিলেন পথে পথে ক্রেডিট-ডেভিট কার্ডে জরিমানা আদায় করা হবে! এই কাহিনীর আবিষ্কারক কে জানা যায়নি।\nঅথচ দুর্নীতিমুক্ত উন্নত বিশ্বে স্পটে জরিমানা আদায়ের কোন ব্যবস্থা নেই। যেখানে নগদ টাকা সেখানেই দুর্নীতি-দরকষাকষির সুযোগ। স্পটে আপনি বড়জোর জরিমানার টিকেট দিতে পারেন। এরপর পরিশোধের তারিখ বেঁধে দিয়ে বাসার ঠিকানায় চলে যাবে জরিমানার চিঠি। নির্দিষ্ট তারিখে জরিমানা শোধ না করলে তৃতীয় চিঠি পর্যন্ত জরিমানার পরিমান বাড়তে থাকবে। এরপরও জরিমানা শোধ করলে ফ্রিজ করা হবে ব্যাংক একাউন্ট-টেলিফোন সহ নানাকিছু। মজার বিষয় প্রতিবছর এসব নানাকিছু সরেজমিন দেখতে বাংলাদেশের উল্লেখযোগ্য প্রশাসনিক কর্মকর্তা-বিচারক অস্ট্রেলিয়ায় আসেন। এরজন্যে প্রধানমন্ত্রী শেখ হাসিনা বড় অংকের তহবিলের বরাদ্দ দিয়েছেন। কিন্তু তাঁর এসব কর্মকর্তার ব্যয়বহুল বিদেশ ভ্রমনের আউটকাম কী সে পরীক্ষাটিও প্রধানমন্ত্রীর নেয়া দরকার।\nTagsনিরাপদ সড়ক চাইফজলুল বারী\nPrevious article কৃষিবিদ ইনস্টিটিউশন বাংলাদেশ, অস্ট্রেলিয়া সাধারণ সভা আগামী ১৭ই নভেম্বর ২০১৯ রোববার\nNext article ত্রিমাত্রা অস্ট্রেলিয়া এচিভমেন্ট নাইট ২০১৯ অনুষ্ঠিত\nফজলুল বারী:সিডনি থেকে ডারউইনে গিয়ে পৌঁছেছে প্রিয় প্রজন্ম


IPL BCCI financial loss Sports: আইপিএল বন্ধে ক্ষতি কোটি কোটি টাকা! কার্যত ভিখারি হয়ে গেল সৌরভের বোর্ড\nআইপিএল বন্ধে বড়সড় ক্ষতির মুখে বিসিসিআই। শীর্ষস্থানীয় কর্তা জানালেন ক্ষতি প্রায় ২২০০ কোটি টাকা। স্পন্সর থেকে ব্রডকাস্টারের কাছ থেকে টাকা কম পাওয়া যাবে অনেকটাই।\nUpdated: May 4, 2021 8:06:42 pm\nকরোনার হানায় আইপিএল বন্ধ করে দিতে বাধ্য হয়েছে বিসিসিআই। তারপরেই বোর্ডের শীর্ষকর্তারা খাতা পেন নিয়ে বসেছেন। তবে ক্ষতির পরিমাণ কষে মাথায় হাত বোর্ডের। আইপিএল আচমকা বন্ধ করে দেওয়ায় ব্রডকাস্টিং এবং স্পন্সরশিপ থেকে প্রায় ২০০০ থেকে ২৫০০ কোটি টাকার ক্ষতির মুখে পড়তে চলেছে বিশ্বের ধনীতম ক্রিকেট বোর্ড।\nগত কয়েকদিনে আহমেদাবাদ এবং দিল্লিতে একের পর এক ক্রিকেটার করোনার শিকার হওয়ার পর মঙ্গলবারই সরকারিভাবে জানিয়ে দেওয়া হয়েছে, আইপিএল আপাতত বন্ধ করে দেওয়া হল। বোর্ডের এক শীর্ষকর্তা সংবাদসংস্থা পিটিআই-কে জানিয়ে দিয়েছেন, “আইপিএল মাঝপথে বন্ধ করে দেওয়ায় আমাদের ২০০০-২৫০০ কোটি টাকা ক্ষতি হতে চলেছে। আমার হিসাবে এই ক্ষতির অঙ্ক ২২০০ কোটি টাকা।”\n৫২ দিনের ৬০ ম্যাচের এই টুর্নামেন্ট শেষ হওয়ার কথা ছিল ৩০ মে। তবে করোনার ধাক্কায় বন্ধ হওয়ার আগে ২৪ দিনে মাত্র ২৯টি ম্যাচ খেলা হয়েছে।\nআরো পড়ুন: অতিমারীর লাশের মধ্যেই কেন IPL- এর বিনোদন! সৌরভদের বিরুদ্ধে ১০০০ কোটির মামলা\nজানা গিয়েছে, সম্প্রচারকারী স্টার স্পোর্টসের কাছ থেকে ক্ষতির ধাক্কা বেশি পেতে চলেছে বোর্ড। বোর্ডের সঙ্গে স্টারের ৫ বছরের চুক্তির পরিমাণ ১৬,৩৪৭ কোটি টাকা। বার্ষিক হিসাবে যার পরিমাণ ৩২৬৯.৪ কোটি টাকা। ৬০ ম্যাচ সম্পূর্ণভাবে খেলা হলে প্রতি ম্যাচ থেকে বোর্ডের ভাঁড়ারে ঢুকত ৫৪.৫ কোটি টাকা। সেই হিসাবেই ২৯ ম্যাচের জন্য স্টার বিসিসিআইকে দেবে ১৫৮০ কোটি টাকার কাছাকাছি। গোটা টুর্নামেন্ট খেললেই বোর্ড আয় করতে পারত ৩২৭০ কোটি টাকা। সেই হিসাবে বোর্ডের ক্ষতি ১৬৯০ কোটি টাকা।\nএকইভাবে আইপিএলের টাইটেল স্পন্সর হওয়ার জন্য ভিভোর ভারতীয় বোর্ডকে দেওয়ার কথা ৪৪০ কোটি টাকা। অর্ধেক টুর্নামেন্ট হওয়ায় সেই অঙ্কের টাকাও অর্ধেক হয়ে যাবে।\nটাইটেল স্পন্সর ছাড়াও সহযোগী স্পন্সর- আনএকাডেমি, ড্রিম-১১, ক্রেড, আপস্টকস, টাটা মোটরস- প্রত্যেকে বোর্ডকে ১২০ কোটি টাকা দিয়ে থাকে।\nবোর্ডের সেই শীর্ষকর্তা জানিয়েছেন, ক্ষতির অঙ্ক ২২০০ কোটি টাকার অনেকটাই বেশি। ঘটনা হল, আইপিএল থেকে বোর্ড পুরোপুরি আয় না করতে পারায় ফ্র্যাঞ্চাইজিদের জন্য বরাদ্দ অর্থের অনেকটাই কম দিতে বাধ্য হবে বোর্ড। তবে প্রতি ফ্র্যাঞ্চাইজি কত কোটি টাকা ক্ষতির মুখে পড়ল, তা জানাননি সেই কর্তা।\nWeb Title: Ipl 2021 bcci set to face 2200 crores financial loss due to midway postponement of ipl


প্রকাশিত: ১৫:২৪ ১ জুলাই ২০২০ আপডেট: ১৬:৫৭ ১ জুলাই ২০২০\nভবিষ্যৎ বাংলাদেশের স্বপ্ন অর্জনে তরুণারাই হচ্ছে মুল যোদ্ধা। তাই তরুণদের দক্ষ করে গড়ে তোলার দিকে জোর দিতে হবে। আওয়ামী লীগের বিশেষ ওয়েবিনারের ৮ম পর্বে বক্তারা এ অভিমত ব্যক্ত করেন।\nকরোনাকাল ও পরবর্তী বাংলাদেশ নিয়ে আওয়ামী লীগের বিশেষ ওয়েবিনার ‘বিয়ন্ড দ্য প্যানডেমিক'-এর ৮ম পর্ব অনুষ্ঠিত হয় মঙ্গলবার রাতে।\nপ্রধানমন্ত্রীর বিশেষ সহকারী ব্যারিস্টার শাহ আলী ফরহাদের সঞ্চালনায় এতে আলোচক ছিলেন শিক্ষামন্ত্রী ডা. দিপু মনি, যুব ও ক্রীড়া প্রতিমন্ত্রী মো. জাহিদ আহসান রাসেল, শিক্ষা উপমন্ত্রী মহিবুল হাসান চৌধুরী, বঙ্গবন্ধু শেখ মুজিবুর রহমান ডিজিটাল ইউনিভার্সিটির উপাচার্য অধ্যাপক ড. মুনাজ আহমেদ নূর, গুরুকুল অনলাইন লার্নিং প্ল্যাটফর্ম-এর প্রতিষ্ঠাতা সুফি ফারুক ইবনে আবুবকর।\nআলোচনার শুরুতে শিক্ষামন্ত্রী ডা. দিপু মনি বলেন, গত ১৭ মার্চ সব শিক্ষা প্রতিষ্ঠান বন্ধ হওয়ার পর ২৯ মার্চ থেকে সংসদ টেলিভিশনের মাধ্যমে প্রাথমিক থেকে মাধ্যমিকের ক্লাস চালু করেছি। যেখানে সাধারণ শিক্ষা, মাদ্রাসা শিক্ষা, কারিগরি শিক্ষা সমান তালে চলছে। এছাড়া অনলাইনে মাধ্যমিক বিদ্যালয়গুলো তাদের শিক্ষাথীদের ক্লাস নিচ্ছেন। আমরা দেশব্যাপী শিক্ষা প্রতিষ্ঠানে জরিপ করে দেখেছি ডিজিটাল শিক্ষা ব্যবস্থার মাধ্যমে প্রায় ৯২ শতাংশ শিক্ষাথীদের কাছে পৌঁছাতে পারছি। বাকি শিক্ষাথীদের জন্য যাদের কাছে অনলাইনে পৌঁছাতে পারছি না, তদের কাছে পৌঁছাতে ৩৩৩৬ নম্বরে মোবাইল ফোন কলের মাধ্যমে শিক্ষকদের সাথে সরাসরি যোগাযোগ করে পড়ার ব্যবস্থা করে দিয়েছি। এছাড়া কমিউনিটি রেডিও চালুর পরিকল্পনা রয়েছে। প্রত্যন্ত অঞ্চলে আর কিভাবে পৌঁছানো যায়, সে ব্যাপারে পদক্ষেপ নিয়েছি। আশা করছি আগামী নভম্বরের মধ্যে বার্ষিক সিলেবাসগুলো মোটামুটি শেষ করে নিতে পারবো। অনুকূল পরিবেশ শুরু হলে এইচএসসিসহ সব পরীক্ষা নেয়ার ব্যবস্থা করা হবে।\nতিনি আরো বলেন, ইশতেহারে আমরা সবসময় তরুণদের গুরুত্ব দিয়েছি। শেখ হাসিনা এই তরুণদের যুক্ত করেছেন আমাদের স্বপ্নের সঙ্গে, জাতীয় স্বপ্নের সঙ্গে। এই স্বপ্ন অর্জনের পথে তরুণরাই আমাদের ভবিষ্যৎ, তরুণরাই হচ্ছে মূল যোদ্ধা। তরুণদের দক্ষ করে গড়ে তোলা ও দক্ষতা শিক্ষার উপর জোর দিতে হবে।\nযুব ও ক্রীড়া প্রতিমন্ত্রী জাহিদ হাসান রাসেল বলেন, করোনার প্রভাবে সারাবিশ্বের মত আমাদের যুব সম্প্রদায় যারা বিভিন্ন কর্মস্থানে আছেন তারা অনেকেই আংশিক বা পুরোপুরি বেকার হয়ে যাবে। এই হঠাৎ বেকার হয়ে পড়া জনগোষ্ঠীর যারা গ্রামে চলে গেছেন বা যাবেন ভাবছেন তাদের সেখানেই আত্মকর্মসংস্থান সৃষ্টির জন্য এবং তাদের দক্ষতা বৃদ্ধির জন্য বিভিন্ন প্রশিক্ষণ দেয়া হবে। তাদের জন্য লোনের ব্যবস্থা করার পরিকল্পনা নিয়েছি।\nতিনি আরো বলেন, আগে লোনের ক্ষেত্রে যে সুদ দিতে হতো আমরা সেটা অর্ধেকে নামিয়ে নিয়ে এসেছি। এই মুজিববর্ষে কেউ যাতে বেকার না থাকে, সে লক্ষ্যে কর্মসংস্থান ব্যাংকের সাথে চুক্তি করে ‘বঙ্গবন্ধু যুব ঋণ’ নামে একটি প্রকল্প চালুর ব্যবস্থা করেছি। যেখানে নিম্নে ২০ হাজার টাকা থেকে ৫ লাখ টাকা পর্যন্ত বিনা জামানতে ঋণ সুবিধা দেয়া হবে। প্রধানমন্ত্রীর নির্দেশে আমরা সারাদেশে বেকার হয়ে পড়া জনগোষ্ঠীকে দক্ষ হিসেবে গড়ে তুলতে চাই। আর সে হিসেবে তাদের প্রশিক্ষণের ব্যবস্থা করবো। আমাদের টার্গেট রয়েছে আগামী ৩ বছরের মধ্যে ১২ লাখ দক্ষ যুবকের কর্মসংস্থানের ব্যবস্থা করা।\nশিক্ষা উপমন্ত্রী মহিবুল হাসান চৌধুরী বলেন, ডিজিটাল যুগের সুফল হিসেবে আমরা এখন অনলাইনে আনুষ্ঠানিকতার বাইরে গিয়ে হাত তালির চিন্তা বাদ দিয়ে আলোচনা করতে পারছি। এতে আমাদের মনোজগতের একটা পরিবর্তন এসেছে। তথ্য প্রযুক্তি অবকাঠামো এখন আগের থেকে অনেক শক্তিশালী। ডিজিটাল বাংলাদেশের যে স্বপ্ন আমাদের দেখিয়েছিলেন প্রধানমন্ত্রী শেখ হাসিনা ও তার সন্তান সজীব ওয়াজেদ জয়, সেটা আজ বাস্তবতা। আমরা এখন ঘরে বসে থেকেই মন্ত্রণালয়ের কাজ করছি। অনলাইনে শিক্ষকরা ক্লাশ নিচ্ছেন, জরুরি সভা করছেন। পৃথিবীর কোন সংবিধানে বিদ্যুৎ মৌলিক অধিকার বলে উল্লেখ নাই, জাতির পিতা বঙ্গবন্ধু সংবিধানে বিদ্যুতকে অন্যতম মৌলিক অধিকার হিসেবে সন্নিবেশিত করেছেন। তারই ধারাবাহিকতায় শেখ হাসিনা সারাদেশে বিদ্যুৎ পৌছানোর ব্যবস্থা করেছেন। যার ফলে তথ্য প্রযুক্তিতে আমরা এগিয়ে যেতে পেরেছি।\nদৈনিক জনকন্ঠের সিনিয়র রিপোর্টার বিভাষ বাড়ৈ বলেন, আমি মনে করি শিক্ষা মন্ত্রণালয় এখনো সঠিক অবস্থানে আছে। সবার কাছে এখন নিরাপত্তা আগে। ছাত্র-ছাত্রীদের জন্য মন্ত্রণালয় এখন সঠিক অবস্থানে আছে এবং সঠিক পদক্ষেপ নিচ্ছে। আওয়ামী লীগ সরকারের আমলে শিক্ষা ব্যবস্থা বেশি স্থিতিশীল রয়েছে। আমরা খুব তাড়াতাড়ি শিক্ষা প্রতিষ্ঠান খুলতে পারছি না, যদি মহামারি দীর্ঘ হয়। সে ক্ষেত্রে আলোচনা সাপেক্ষে মন্ত্রণালয় ভাল সিদ্ধান্ত নিতে পারে।\nসংসদ টিভির ব্যাপারে আরেকটু পদক্ষেপ নিলে একেবারে রুট লেভেলের ছাত্র-ছাত্রীরা উপকৃত হবে। তারা যাতে এই টিভি দেখতে পারে সেক্ষেত্রে ক্যাবল অপারেটরদের সাথে কথা বললে মনে হয় ভালো হবে।\nবঙ্গবন্ধু শেখ মুজিবুর রহমান ডিজিটাল ইউনিভার্সিটির উপাচার্য অধ্যাপক ড. মুনাজ আহমেদ নূর বলেন, আমাদের শিক্ষামন্ত্রী যেভাবে কাজ করছেন তা অবশ্যই প্রশংসার দাবিদার। আমরা দেখতে পেলাম অনলাইন শিক্ষার যে কয়টি পদ্ধিতি আছে, প্রত্যেকটি পদ্ধতিতে সরকার ছাত্র-ছাত্রীদের কাছে পৌঁছানোর জন্য কাজ করে যাচ্ছে। নিশ্চয়ই এটি ভাল উদ্যোগ। অনলাইন ক্লাস এর ক্ষেত্রে শতভাগ পার্টিসিপেন্ট বা ক্লাস পৌঁছে দেয়ার ক্ষেত্রে সবার কাছে মোবাইল আছে। ক্লাস শুরুর পূর্বে প্রত্যেক শিক্ষার্থীর ফোনে যদি মেসেজ বা ভয়েস মেসেজ দেয়া যায় তাহলে ছাত্রছাত্রীদের অংশগ্রহণ আরো বেশি পাওয়া যাবে। যেমন আজকে তোমাদের ক্লাস, এসাইনমেন্ট। এতে করে শিক্ষার্থীরা আগে থেকে প্রস্তুত থাকলো।\nসিদ্ধান্তহীনতায় ভুগছে বিএনপি\nঈদের আগে শ্রমিকের বেতন-ভাতা পরিশোধের আহ্বান ওবায়দুল কাদেরের


পুলিশের ক্ষিপ্রতা বাড়াতে নতুন উদ্যোগ\nবিশেষ প্রতিবেদক\t ডিসেম্বর ১৬, ২০২০ রাষ্ট্রীয় বাহিনী টি মন্তব্য\nসিনহা হত্যাকান্ডের চার্জশিটে ওসি প্রদীপের নেতৃত্বে ‘টেকনাফ থানায় বসে হত্যাকাণ্ডের পরিকল্পনা হয়’ বলে উল্লেখ করা হয়েছে। এ বিষয়ে নিয়ে প্রায় একই শিরোনামে বেশ কিছু গণমাধ্যমে সংবাদ প্রকাশ হওয়ার পর পুলিশ বিভাগ নড়েচড়ে বসেছে। পুলিশের উপর দেশের মানুষের আস্থা কতটুকু আছে র‍্যাবের দায়ের করা সিনহা হত্যাকান্ডের চার্জশিট দেখলেই তা অনুমান করা যায়। পুলিশ বিভাগকে সরকারের পক্ষ থেকে কড়াভাবে নির্দেশনা দেওয়া হয়েছে আইনবর্হিভূত কর্মকান্ড থেকে পুলিশকে নিয়ন্ত্রণ করার জন্য। গত কয়েকদিনের পুলিশ প্রধানের বক্তব্যগুলো বিশ্লেষণ করলে এর সত্যতা পাওয়া যাবে। কিন্তু পুলিশ নিয়ে দেশের সাধারণ মানুষের অভিযোগ ও সন্দেহের সুরাহা না করে সরকার পুলিশকে আরও আধুনিকায়ন করার কর্মসূচি হাতে নিয়েছে। পুলিশের ক্ষিপ্রতা বাড়াতে সরকার পুলিশের জন্য নিয়ে এসেছে টেকনিক্যাল বেল্ট।\n“যারা পুলিশে এসে দুর্নীতি করতে চান তারা চাকরি ছেড়ে দেন। অন্য কে কোথায় কী করলো−বাংলাদেশের মানুষ সেগুলো বদার করে না। কিন্তু পুলিশ বাহিনীর কেউ দুর্নীতি করবে−এটা বাংলাদেশের মানুষ প্রত্যাশা করে না। দুর্নীতির জন্য পুলিশ বাহিনী না। যারা ভবিষ্যতে পুলিশে আসবেন বলে ভাবছেন, তাদের মনে যদি কোনও খারাপ উদ্দেশ্য থাকে, তাহলে পুলিশে আসবেন না, অন্য জায়গায় যান।” – এমনটাই বলছিলেন মঙ্গলবার বাংলাদেশ পুলিশের সর্বাধুনিক অপারেশনাল গিয়ার ‘টেকটিক্যাল বেল্ট’ সংযোজন উদ্বোধনী অনুষ্ঠানে পুলিশের মহাপরিদর্শক (আইজিপি) ড. বেনজীর আহমেদ।\nসংবাদিকদের প্রশ্নের উত্তরে পুলিশ প্রধান বলেন, ‘দুর্নীতি ও দুর্ব্যবহার নিয়ে পুলিশের বিরুদ্ধে যে অভিযোগগুলো রয়েছে, সেগুলো নিয়ে আমরা কাজ শুরু করেছি। পুলিশে দুর্নীতি ও দুর্ব্যবহারের বিরুদ্ধে আমরা যুদ্ধ শুরু করেছি এবং এই যুদ্ধে আমরা জয়ী হবো।’ ‘এখন থানায় বসে পুলিশ হত্যাকাণ্ডের পরিকল্পনা করে’ উল্লেখ করে সাংবাদিকরা পুলিশ প্রধানকে প্রশ্ন করেন, – তাহলে কি দেশের মানুষের জন্য থানা এখন নিরাপদ নয়? জবাবে পুলিশ প্রধান বেনজীর আহমেদ বলেন, ‘থানা কোনও হত্যাকাণ্ডের পরিকল্পনা কেন্দ্র হতে পারে না। থানা হচ্ছে মানুষের শান্তি ও জীবন রক্ষা করার জায়গা’। তিনি থানা নিয়ে অনেক অভিযোগ রয়েছে স্বীকার করে বলেন, আমরা সেগুলো নিয়ে কাজ করছি।’\nএদিন সর্বাধুনিক অপারেশনাল গিয়ার ‘টেকটিক্যাল বেল্ট’ উদ্বোধন করেন আইজিপি। টেকটিক্যাল বেল্টের মূল স্লোগান হলো ‘হ্যান্ডস ফ্রি পুলিশিং’, মানে হাত খালি রাখা। এতে পুলিশের কাজে গতি আসবে, মনোবলও বাড়বে এবং একই সঙ্গে পুলিশকে দেখতে আরও আধুনিক ও যুগোপযোগী লাগবে, বলছিলেন পুলিশ প্রধান।\nছয় চেম্বারের আধুনিক এই টেকটিক্যাল বেল্টেই থাকবে পিস্তল, হ্যান্ডকাফ, অতিরিক্ত ম্যাগাজিন, এক্সপেন্ডেবেল ব্যাটন, পানির পট, টর্চলাইট ও ওয়‌্যারলেস। এতে দায়িত্বরত পুলিশ সদস্যদের হাত থাকবে সম্পূর্ণ খালি।\nউন্নত বিশ্বে রুটিন ডিউটিতে পুলিশ ভারী অস্ত্র ব্যবহার করে না। এখন থেকে বাংলাদেশের পুলিশও এটি প্রচলন করতে যাচ্ছে। প্রথমে ঢাকা ও চট্টগ্রামের পুলিশ টেকটিক্যাল বেল্ট ব্যবহার করবে। এরপর ধাপে ধাপে দেশের অন্য জেলা ও মেট্রোপলিটন শহরে এটির প্রচলন করা হবে। আগামী এক মাসের মধ্যে ডিএমপি ও সিএমপি তাদের সদস্যদের নতুন ধারার সঙ্গে যুক্ত করতে পারবে জানানো হয়। এর ফলে পুলিশ সদস্যরা কোনও ধরনের অস্বস্তি ছাড়াই দায়িত্ব পালন করতে পারবে বলে মনে করছেন পুলিশ প্রধান। এখন থেকে রাস্তায় ট্রাফিক পুলিশের এক হাতে ওয়্যারলেস ধরে থাকতে হবেনা সবসময়। নতুন গিয়ার সংযোজনের ফলে ওয়্যারলেস চলে যাবে বেল্টে। কাঁধে সংযোজিত মাইক্রোফোনের মাধ্যমে পুলিশ সদস্যরা ওয়্যারলেস ব্যবহার করতে পারবেন উন্নত বিশ্বের পুলিশের মত।\nএকজন পুলিশ সদস্যের দায়িত্ব পালনকালে যেসব সরঞ্জামের প্রয়োজন হয়, তার সবই থাকবে এই অপারেশন গিয়ারের সাথে। টেকটিক্যাল বেল্টের সঙ্গে থাই হোলস্টার যুক্ত করে সেখানে স্মল আর্মস রাখার ব্যবস্থা করা হয়েছে। এছাড়া বেল্টের সঙ্গে এক্সপ্যান্ডেবল ব্যাটন, টর্চলাইট, হ্যান্ডকাফ ও পানির বোতল রাখার সুযোগ রয়েছে। জরুরি মুহূর্তে দ্রুত মেসেজ আদান-প্রদান নিশ্চিত করতে ওয়‌্যারলেস সেটের সঙ্গে একটি মাইক্রোফোন জুড়ে দেওয়া হয়েছে। এতে দায়িত্ব পালনকালে পুলিশ সদস্যরা সেট মুখের কাছে না এনেই মেসেজ আদান-প্রদান করতে পারবেন।\nবিশেষজ্ঞমহলের অভিমত, পুলিশকে আধুনিকায়ন করার আগে জনবান্ধব পুলিশ হিসাবে গড়ে তোলা প্রয়োজন। পুলিশবাহিনীর সদস্যদের মধ্যে নৈতিকতাবোধের অভাব আছে বিধায় প্রতিটি পুলিশ সদস্যকে নৈতিকতার শিক্ষাগ্রহন করা উচিত। নৈতিকতাবোধহীন পুলিশকে আধুনিক সরঞ্জাম দিয়ে প্রকৃত আধুনিক করা যায় না।


‘তোরা আমার ধর্মের বাপ- আমার ছেলেরে আর কুপাইস না’\nহোমনায় সন্তানের খুনিদের ফাঁসি চেয়ে মানববন্ধনে মায়ের হৃদয়স্পর্শী বর্ণনা\nPublished : Saturday,4August, 2018 at 5:59 PM, Update: 04.08.2018 6:29:47 PM\nশফিকুল ইসলাম পলাশ, হোমনা: ‘তোরা আমার ধর্মের বাপ, তোদের পায়ে পড়ি, আমার ছেলেরে আর কুপাইস না’- এভাবেই কান্নাজড়িত কণ্ঠে ছেলে হত্যার বিচার চেয়ে ফাঁসির দাবি জানান সন্ত্রাসীদের হাতে নির্মমভাবে খুন হওয়া বাবলু হোসেন (৩২) এর মা কামরুন্নেসা বেগম।\nশনিবার দুপুরে বাবলু হত্যার বিচার দাবি করে উপজেলা সদরে বিক্ষোভ মিছিল ও প্রতিবাদ সমাবেশ করেছে উপজেলার চার ইউনিয়নের সহস্রাধীক নারী পুরুষ। উপজেলা পরিষদ চত্বর শহিদ মিনার প্রাঙ্গণে নিলখী, ঘারমোড়া, দুলালপুর ও জয়পুর ইউনিয়নের নারী পুরুষের স্বত:স্ফুর্ত অংশগ্রহণে এ প্রতিবাদ সমাবেশ অনুষ্ঠিত হয়।\nপ্রতিবাদ সমাবেশে নিহত বাবলুর মা কামরুন্নেসা বেগম বক্তব্য দেন। এতে ছেলেহারা মায়ের আর্তনাদ আর বুকফাটা কান্নায় হৃদয়স্পর্শী বক্তব্যে উপস্থিত সকলেই অশ্রুসজল হয়ে পড়েন। খুনিদের নাম উচ্চারণ করে মা কামরুন্নেসা বেগম বলেন, ‘বাড়ি থেকে ডেকে এনে আমার ছেলেকে খুন করছে। আমার চোখের সামনে তারা আমার ছেলেকে কুপাইছে। তাদের পায়ে ধরেছি। বলেছি, তোরা আমার ধর্মের বাপ, তোদের পায়ে পড়ি, আমার ছেলেরে আর কুপাইস না...। একবার এর পায়ে- আরেকবার ওর পায়ে ধরেছি। কেহই আমার কথা শুনল না।’ তিনি তার ছেলের খুনিদের গ্রেপতার করে সঠিক বিচারের মাধ্যমে ফাঁসি দাবি করেন।\nগত মঙ্গলবার প্রকাশ্য দিবালোকে সন্ত্রাসীরা চাঁদা চেয়ে না পেয়ে মধ্যকান্দি গ্রামের এক বালু ব্যবসায়ী বাবলুকে মোবাইলে ফোন করে ডেকে এনে দা ও চাইনিজ কুড়াল দিয়ে কুপিয়ে আহত করার পরের দিন বুধবার ভোরে ঢাকা মেডিকেলে চিকিৎসাধীন অবস্থায় তিনি মারা যান। এ ব্যাপারে বুধবার রাতে জলিল আমিন ও তার ছেলেসহ ২৪ জনকে আসামী করে বাবলুর মা কামরুন্নেসা বেগম বাদি হয়ে হোমনা থানায় মামলা করেছেন।\nহোমনা থানার ভারপ্রাপ্ত কর্মকর্তা (ওসি) রসুল আহমদ নিজামী আসামীদের গ্রেপতার করে আইনের আওতায় আনার আশ্বাস দিয়ে সমাবেশে অংশগ্রহণকারীদের উদ্দেশ্যে পুলিশকে সহযোগিতা করার আহ্বান জানান।\nসমাবেশে অন্যান্যের মধ্যে আরও বক্তব্য রাখেন- নিলখী উউনিয়নের চেয়ারম্যান খন্দকার জালাল উদ্দিন, ওয়ার্ড মেম্বার মো. বাদল, নিহত বাবলুর বন্ধু আল আমিন, আসমা বেগম, আসামীর ছোট ভাই জয়নাল আবেদীন, শ্রমিকনেতা মো. নজরুল ইসলামসহ আরো অনেকে।


চীনের সবচেয়ে কম বয়সী বিলিয়নিয়ার যিনি! - ডেইলি সাতক্ষীরা\nHome » চীনের সবচেয়ে কম বয়সী বিলিয়নিয়ার যিনি!\nঝাং জেতিয়ান। বয়স মাত্র ২৪ বছর।\nতিনি একজন সফল ইন্টারনেট ব্যক্তিত্বও বটে। জনপ্রিয়তার দিক থেকে যেকোনো তারকার চেয়ে কোন অংশে কম নন তিনি। তবে ঝাং জেতিয়ানের আরও একটি পরিচয় রয়েছে। সেই পরিচয় হল চীনের সবচেয়ে কম বয়সী বিলিয়নেয়ার বলা হয় তাকে।\nসম্প্রতি চীনের ফরচুন ম্যাগাজিন ৫০০ ধনী নারীর তালিকা করেছে। সেই তালিকায় সবচেয়ে কম বয়সী ধনী নারী হিসেবে তুলে ধরা হয়েছে ঝাং জেতিয়ানকে। তবে তার সবচেয়ে ধনী নারীর তালিকায় আসার পেছনে তার বিলিয়নেয়ার স্বামী লিউ কুইংডং’র ভূমিকা রয়েছে।\nচীনারা প্রথমবারের মতো ঝাংকে চিনতে পারে ২০০৯ সালে । এ সময় তার একটি ছবি অনলাইনে ভাইরাল হয়। ২০১৪ সালে তাকে দেখা যায় সামার ইয়ুথ অলিম্পিকসের প্রমোশনাল ভিডিওতে মডেল হিসেবে। পরে অবশ্য কয়েকটি চলচ্চিত্রে অভিনয়ের প্রস্তাব পেয়েছিলেন তিনি। তবে সে প্রস্তাবগুলো গ্রহণ করেননি।\nসাতক্ষীরায় পুলিশের আভিযানে আটক ৭৭ : মাদক উদ্ধার


সামিট পোর্টের মূলধন বাড়লেও মুনাফা কমছে || The Daily Janakantha\nসামিট পোর্টের মূলধন বাড়লেও মুনাফা কমছে\nপ্রকাশিত : ২৭ মার্চ ২০১৬, ০৪:১৯ পি. এম.\nঅর্খনৈতিক রিপোর্টার ॥ পুুঁজিবাজারে তালিকাভুক্ত সেবা খাতের কোম্পানি সামিট অ্যালায়েন্স পোর্টের ফি-বছর মূলধন বাড়লেও বিনিয়োগকারীদের কোন সুফল নেই। উল্টো মূলধন বাড়ার বিপরীতে কোম্পানিটিতে ধারাবাহিকভাবে মুনাফার পরিমাণ কমছে। এমতাবস্থায় কোম্পানিটি রাইট শেয়ার ছেড়ে আরও মূলধন বাড়াতে যাচ্ছে। উদ্ভূত পরিস্থিতিতে কোম্পানির রাইট শেয়ার ছাড়ার যৌক্তিকতা নিয়ে প্রশ্ন তুলে বাজার সংশ্লিষ্ট মহল।\nজানা গেছে, সামিট অ্যালায়েন্স পোর্ট প্রতিটি শেয়ার ১৫ টাকা দরে ৩ কোটি ৪৩ লাখ ৫২ হাজার ৪৬৬টি শেয়ার ছেড়ে মোট ৫১ কোটি ৫৩ লাখ টাকা উত্তোলন করার অনুমোদন পেয়েছে। এই টাকার মধ্যে ৩৪ কোটি ৫৩ লাখ দিয়ে জমি ও ১৭ কোটি টাকা ঋণ পরিশোধ করবে করবে বলে প্রসপ্রেক্টাসে উল্লেখ করা হয়েছে। আর এই টাকা উত্তোলন করার লক্ষ্যে ৩০ মার্চ থেকে ২১ এপ্রিল পর্যন্ত কোম্পানিটির রাইট শেয়ারে আবেদন সংগ্রহ করা হবে।\nকোম্পানিটির তথ্য বিশ্লেষণ করে দেখা গেছে, সামিট অ্যালায়েন্স পোর্র্ট নামের কোম্পানিটি ২০০৮ সালে পুঁজিবাজার থেকে ১০ টাকা দরে শেয়ার ইস্যুর মাধ্যমে ১০ কোটি টাকা সংগ্রহ করে। এর মাধ্যমে কোম্পানিটির পরিশোধিত মূলধন বেড়ে দাড়ায় ৭৩ কোটি টাকায়। এরপরে ধারাবাহিকভাবে বোনাস শেয়ার দিয়ে ৯৯ কোটি টাকা বেড়ে দাঁড়িয়েছে ১৭২ কোটি টাকায়। এ ছাড়া ২০১৫ সালের জন্য আরও ১৭ কোটি টাকা বোনাস শেয়ার দেওয়ার ঘোষণা দিয়েছে। কিন্তু কোম্পানিটির ধারাবাহিকভাবে মূলধন বাড়ার সাথে সাথে একইভাবে কমেছে মুনাফার পরিমাণ।\nকোম্পানিটিতে ২০০৯ সালের থেকে ২০১০ সালে ৯ কোটি টাকা মূলধন বেড়ে হয় ৯৬ কোটি টাকা। তবে ২০০৯ সালের ৩৫ কোটি মুনাফা বা ৪.০৩ টাকার শেয়ার প্রতি আয় ২০১০ সালে হয়েছে ২০ কোটি ৫১ লাখ টাকা বা শেয়ার প্রতি ২.১২ টাকা আয়। এরপরে ২০১১ সালে মূলধন বাড়ে ২৪ কোটি টাকা, এর বিপরীতে মুনাফা হয় ১৭ কোটি বা ১.৪৪ টাকা।\nঅর্থনীতিবীদ ও ঢাকা বিশ্ববিদ্যালয়ের অধ্যাপক আবু আহমেদ বলেন, মূলধন বৃদ্ধির পরেও যদি কোন কোম্পানির ব্যবসায় সম্প্রসারণ না হয় তাহলে রাইট শেয়ার ভালো না। এমনকি সে কোম্পানির বোনাস শেয়ার ইস্যু করাও ঠিক না। প্রিমিয়াম সংগ্রহের বিষয়ে তিনি বলেন, প্রথম বিষয় হল যে যত টাকা তুলে নিতে পারে।\nএই বিষয়ে সামির্ট পোর্ট এলায়েন্সের ম্যানেজার আব্দুল্লাহ ওসমান সাজিদ বলেন, সুদ জনিত ব্যয় ও বড় ধরনের বিনিয়োগ থাকার কারণে টার্নওভার কম হয়েছে। আগামীতে মুনাফা ও টার্নওভার বাড়বে।\nইয়াংগুন স্টক এক্সচেঞ্জের লেনদেন শুরু


জাতীয় বিশ্ববিদ্যালয় মডেল কলেজ প্রকল্প গ্রহণ-উপাচার্য ড. হারুন-অর-রশিদ – Channel-6\nজাতীয় বিশ্ববিদ্যালয় সিনেটের ২০তম অধিবেশন আজ ৩০.৬.২০১৮ সকাল ১০টায় বিশ্ববিদ্যালয় সিনেট কক্ষে অনুষ্ঠিত হয়। এতে সভাপতিত্ব করেন বিশ্ববিদ্যালয় উপাচার্য ও সিনেটের চেয়ারম্যান প্রফেসর ড. হারুন-অর-রশিদ। উপাচার্য তাঁর অভিভাষণে দুই সহস্রাধিক কলেজ অধ্যক্ষের উপস্থিতিতে শিক্ষা সমাবেশ অনুষ্ঠান ও তাতে মাননীয় প্রধানমন্ত্রী শেখ হাসিনার ভাষণদান, বিশ্ববিদ্যালয়ের রজতজয়ন্তী পালন, ট্যুরিজম এন্ড হসপিটালিটি ম্যানেজমেন্ট ও এভিয়েশন সায়েন্সের মতো নতুন ডিসিপ্লিন খোলা, ২০২২ সাল পর্যন্ত শিক্ষার্থীদের জন্য একাডেমিক ক্যালেন্ডার ঘোষণা, বিশ্ববিদ্যালয়ের উদ্যোগে টেক্সট বই রচনা, ২০১৭ সালের জন্য কলেজ পারফরমেন্স র‌্যাংকিং, মাস্টারপ্লান বাস্তবায়নে পদক্ষেপ গ্রহণ, ৩টি স্থায়ী আঞ্চলিক কেন্দ্র নির্মাণ, আগারগাঁও-এ টাওয়ার ভবন নির্মাণ, কলেজ শিক্ষা মনিটরিং, শিক্ষার্থী ও শিক্ষকদের জন্য ‘মোবাইল এ্যাপস’ তৈরি, ডিজাস্টার রিকভারি সেন্টারের জন্য যন্ত্রপাতি ক্রয়, সকল কলেজকে হাই কানেক্টিভিটির আওতায় এনে লার্নিং ম্যানেজমেন্ট সিস্টেম গড়ে তোলা, ‘ভাইস-চ্যান্সেলর’স এওয়ার্ড’ প্রবর্তন ইত্যাদি বিষয়ে এ পর্যন্ত অগ্রগতি তুলে ধরে বলেন, “জাতীয় বিশ^বিদ্যালয় কলেজ শিক্ষার উন্নয়নে সারাদেশে নির্বাচিত কিছুসংখ্যক বেসরকারি কলেজকে মডেল কলেজে উন্নীত করার কর্মসূচি গ্রহণ করা হয়েছে। এ প্রকল্পে প্রথম পর্যায়ে ১৫টি কলেজকে তালিকাভুক্ত করা হয়েছে। ভবিষ্যতে এ তালিকা আরো সম্প্রসারিত হবে।\nঅধিবেশনে কোষাধ্যক্ষ অধ্যাপক নোমান উর রশীদ ২০১৮-২০১৯ অর্থ বছরের জন্য রাজস্ব ও উন্নয়নসহ মোট ৫০৭ কোটি ২২ লক্ষ ৭৮ হাজার টাকার বাজেট পেশ করেন, যা সিনেট কর্তৃক গৃহীত হয়। এ সিনেট অধিবেশনে জাতীয় বিশ^বিদ্যালয়ের প্রো-উপাচার্য প্রফেসর ড. হাফিজ মুহম্মদ হাসান বাবু, প্রফেসর ড. মশিউর রহমান ও বিশ^বিদ্যালয়ের ডিনসহ মোট ৪৫ জন সিনেট সদস্য উপস্থিত ছিলেন।\nঅধিবেশনে উপাচার্যের অভিভাষণের ওপর আলোকপাত করে অন্যান্যের মধ্যে প্রফেসর এম. আব্দুস সোবহান (ভাইস-চ্যান্সেলর), অধ্যাপক নজরুল ইসলাম, অধ্যাপক খন্দকার বজলুল হক, অধ্যাপক সাদেকা হালিম, জনাব শফিকুর রহমান (সভাপতি, জাতীয় প্রেস ক্লাব), ড. মোছাম্মৎ নাজমুনারা খানুম (বিভাগীয় কমিশনার, সিলেট), জনাব আবদুল মান্নান (বিভাগীয় কমিশনার), প্রফেসর ড. মুনাজ আহমেদ নূর (উপাচার্য), প্রফেসর মাহবুবুর রহমান (মহাপরিচালক, মাধ্যমিক ও উচ্চশিক্ষা অধিদপ্তর), বিভাগীয় কমিশনারবৃন্দ, বিভিন্ন শিক্ষা বোর্ডের চেয়ারম্যান, কলেজের অধ্যক্ষসহ অন্যান্য সদস্য বক্তব্য রাখেন। তাঁরা জাতীয় বিশ্ববিদ্যালয়ের শিক্ষার মানোন্নয়নে বিভিন্ন সুপারিশ তুলে ধরেন। অধিবেশনে বার্ষিক বাজেট, বার্ষিক প্রতিবেদন, গত অধিবেশনের কার্যবিবরণী, সার্ভিস রুলে কতিপয় সংশোধনী ইত্যাদি পাসের পর সিনেটের সভাপতি সকলকে ধন্যবাদ জ্ঞাপন করে অধিবেশনের সমাপ্তি ঘোষণা করেন।


২০১৯ আগস্ট ২৯ ২২:৩০:১৭\n‘কয়েকদিন আগের ঘটনা। এক জানাজার খাটিয়া নেওয়ার সময় লোকজন সমস্বরে ‘লা ইলাহা ইল্লাল্লাহ’-এর জিকির করছিল। এ দেখে আমাদের নতুন ইমাম সাহেব বললেন যে, এভাবে উচ্চস্বরে কালিমা পড়া বিদয়াত। এ কথা বলতেই কিছু লোকজন ইমাম সাহেবের উপর খেপে যায়। তাদের কথা হল, কালিমা পড়ছি এখানে বিদয়াতের কী হল? এ নিয়ে বেশ ঝামেলা সৃষ্টি হয়।’\nজানাজার সময়ে উচ্চস্বরে জিকির করা প্রসঙ্গে খলিল ভূঁইয়া প্রশ্ন করেছেন, এ ব্যাপারে কুরআন-হাদীসের নির্দেশনা কী? এবং এক্ষেত্রে সাহাবায়ে কেরাম ও তাবেয়ীগণের আমল কী ছিল? বিস্তারিত দলিল-প্রমাণসহ জানানোর জন্য বিশেষ অনুরোধ রইল।\nএই প্রশ্নের উত্তরে রাজধানীর মারাকাযুদ দাওয়া আল ইসলামিয়ার ইফতা বিভাগ থেকে জানানো হয়, ‘রাসুলে কারীম সাল্লাল্লাহু আলাইহি ওয়াসাল্লাম এবং সাহাবায়ে কেরাম জানাজা বহনের সময় চুপ থাকতেন। আখেরাতের বিষয়ে চিন্তামগ্ন থাকতেন। ইবনু জুরাইজ রাহ. বলেন-\nأَنّ النّبِيّ صَلّى اللهُ عَلَيْهِ وَسَلّمَ كَانَ إِذَا تَبِعَ الْجِنَازَةَ أَكْثَرَ السّكُاتَ، وَأَكْثَرَ حَدِيثَ نَفْسِهِ.\nনবী কারীম সাল্লাল্লাহু আলাইহি ওয়াসাল্লাম যখন জানাজার পিছনে চলতেন তখন অধিক চুপ থাকতেন এবং চিন্তায় খুব মগ্ন থাকতেন। -মুসান্নাফে আবদুর রাযযাক, হাদীস ৬২৮২; মুসান্নাফে ইবনে আবী শাইবা, হাদীস ১১৩১৫\nহজরত আবু হুরায়রা রা. থেকে বর্ণিত, নবী কারীম সাল্লাল্লাহু আলাইহি ওয়াসাল্লাম এরশাদ করেন- জানাজার পিছনে যেন শব্দ না করা হয় এবং আগুন না নেওয়া হয়। -সুনানে আবু দাউদ, হাদীস ৩১৬৩; মুসনাদে আহমাদ, হাদীস ৯৫১৫\nসুনানে কুবরা বায়হাকী ও ইবনুল মুনযিরের আলআওসাতের এক বর্ণনা থেকে জানা যায়, সাহাবায়ে কেরামের আমল ব্যাপকভাবে এমনি ছিল; তাঁরা জানাযার পিছনে যাওয়ার সময় কোনো আওয়াজ করতেন না। -সুনানে কুবরা, বায়হাকী ৪/৭৪; আল আওসাত, ইবনুল মুনযির ৫/৪২২ (৩০৩৪)\nএ সমস্ত হাদীস ও আছারের আলোকে ফকীহগণ বলেছেন, জানাযার পিছনে চলার সময় মূল কাজ হল আখেরাতের ফিকিরে থাকা। জিকির করতে চাইলে তা হবে অনুচ্চ স্বরে। এ ক্ষেত্রে জিকির করতে গিয়ে আওয়াজ উঁচু করা মাকরূহ।’\nএ প্রশ্নের উত্তর দিতে যেসব তথ্যসূত্র ব্যবহার করা হয়েছে: -বাদায়েউস সানায়ে ২/৪৬; ফাতাওয়া তাতারখানিয়া ৩/৩৭; মুখতারাতুন নাওয়াযিল ১/৪০৮; ফাতহুল কাদীর ২/৯৭; ইমদাদুল ফাত্তাহ পৃ. ৬৩৮\n(দ্য রিপোর্ট/একেএমএম/আগস্ট ২৯,২০১৯)


প্রচ্ছদ বিনোদন গ্রে*প্তার প্রসঙ্গে যা বললেন সোনাক্ষী সিনহা\nবলিউড অভিনেত্রী সোনাক্ষী সিনহাকে গ্রে*প্তারের একটি ভিডিও সম্প্রতি সামাজিক যোগাযোগমাধ্যমে ভাইরাল হয়েছে। কিছু দিন আগে একটি সংস্থার পক্ষ থেকে এই অভিনেত্রীর বি*রুদ্ধে অভিযোগ দায়ের করা হয়। সেই অভিযোগের পরিপ্রেক্ষিতেই কী তবে তাকে গ্রে*প্তার করা হলো? তা নিয়েই চলছে নানা জল্পনা।\nতবে দাবাং তারকা নিজেই এবার সব জল্পনার অবসান ঘটালেন ইন্সটাগ্রামে এক পোস্ট দিয়ে। ইন্সটাগ্রামে তিনি লিখেন, ‘বন্ধুরা, আমি জানি কিছু ভিডিও প্রকাশ পেয়েছে। ভিডিওতে আমিই ছিলাম। কিন্তু এটিই সম্পূর্ণ সত্য নয়। আমি শিগগিরই সবকিছু বিস্তারিত জানাবো।’\nসোনাক্ষীর এই বক্তব্য কোনো সিনেমার প্রচারণার অংশ হিসেবে ভিডিওটি প্রকাশ করার বিষয়টিকেই ইঙ্গিত করছে। ভাইরাল হওয়া ভিডিওতে একটি সোনালী গাউনে দেখা যায় সোনাক্ষী সিনহাকে। এ সময় আচমকাই তাকে গ্রে*প্তার করা হয়। তবে গ্রে*প্তারের পরই তিনি চিৎকার করে বলতে থাকেন, কেন তাকে গ্রে*প্তার করা হচ্ছে? কী করেছেন তিনি?\nসর্বশেষ আপডেট: আগস্ট ৮, ২০১৯ , ১:০৬ পূর্বাহ্ন